rindu-se observatorilor imaginea unei 
neobosite activităţi politice bazate pe 
cunoașterea și aprofundarea realizări- 


lor concrete ale societății iugoslave. 
Documentele care au fost împărţite de- 
legaţilor -la Congres scot în relief efor- 
turile U.C.I. pentru elaborarea şi apli- 
carea acelor metode în construirea so- 
cialistă pe care comuniștii iugoslavi le 
consideră ca fiind cele mai potrivite 
pentru ţara lor. 


într-unul din proiectele de rezoluţie 
care va fi supus Congresului („U.C.I. ìn 
lupta pentru colaborarea internaţională 
egală în drepturi, pentru pace și socia- 
lism“, publicat de „Borba“ la 3 mar- 
tie) se arată că „lupta pentru socialism 
se desfăşoară în condiţii foarte variate, 
inegale şi complexe în ceea ce privește 
dezvoltarea economică, politică şi cul- 
turală. Căile şi formele de dezvoltare 
a societăţii, organizarea forţelor su- 
biective, stabilirea ţelurilor și sarcini- 
lor programatice trebuie să fie o ches- 
tiune a liberei aprecieri şi hotăriri din 
partea exponenţilor sociali nemijlociţi 
ai luptei pentru socialism în fiecare 
țară în parte“. 

Independenţa deplină în conceperea 
şi aplicarea politicii interne şi externe 
este considerată de U.C.I. drept un 
principiu inalienabil, a cărui exercitare 
nestinjenită apare ca o condiţie esen- 
țială a contribuţiei fiecărui partid la 
tezaurul de experienţă al mișcării co- 
muniste și muncitoreşti. În acest sens, 
Congresul  U.C.I. acordă o deosebită 
importanță explicării poziţiei comuniş- 
tilor iugoslavi în faţa evoluţiei rapor- 
turilor din mișcarea comunistă şi mun- 
citorească internaţională. În intervalul 
dintre cel de-al VII-lea şi al IX-lea 
Congres, la numeroase şedinţe ale Co- 
mitetului Central au fost discutate pro- 
bleme esenţiale ale relațiilor internaţio- 
nale și ale mișcării muncitoreşti din 
lumea contemporană. S-a manifestat o 
preocupare deosebită pentru explicarea 
în faţa opiniei publice interne a pozi- 
ţiilor internaţionale ale Iugoslaviei. Ma- 
terialele elaborate pentru Congres ex- 
primă consecventa în promovarea prin- 
cipiilor care oferă cadrul unor rapor- 
turi de colaborare eficientă între ţările 
socialiste, între forțele revoluţionare 
ale luptei pentru pace şi socialism. În 
proiectul de rezoluţie citat mai înainte, 
Uniunea Comuniștilor din Iugoslavia 
apreciază că „independenţa, autonomia 
şi neamestecul în dezvoltarea internă 
și politica altora, răspunderea fiecărei 
mişcări revoluţionare în faţa propriei 
clase muncitoare și a poporului respec- 
tiv constituie o premisă necondiționată 
pentru dezvoltarea relaţiilor bazate pe 
egalitate în drepturi, a colaborării şi 
solidarităţii dintre partidele comuniste 
şi muncitoreşti, dintre mişcările de eli- 
berare și toate celelalte mișcări progre- 
siste. Numai pe aceste baze se poate 
înfăptui colaborarea reciprocă, sprijinul 
și ajutorul în lupta împotriva imperia- 
lismului, pentru pace, progres şi socia- 
lism. Numai prin respectarea consec- 
ventă a ccestor principii se pot asi- 
gura -unitatea de acţiune şi solidarita- 
tea internaţională...“ 


în expunerea tovarăşului Iosip Broz 
Tito la ședința inaugurală a Congresu- 
lui au fost înfățișate consecințele grave 
pe care le-a avut încălcarea acestor 
principii prin rezoluţia Biroului Infor- 
mativ din 1948:,,Dacă astăzi ne amintim 
perioada de atunci, cu siguranţă cea mai 
grea perioadă în dezvoltarea postbelică 
a Iugoslaviei, iar pentru noi, comuniş- 
tii, cea mai grea din îndelungata acti- 
vitate revoluționară, nu o facem pentru 
că am dori să redeschidem vechile pro- 
bleme. Ne-am pronunţat întotdeauna cu 
consecvență pentru relaţii bune, bazate 
pe egalitatea în drepturi, cu Uniunea 
Sovietică şi cu celelalte ţări socialiste 
şi am considerat că deosebirile dintre 
punctele de vedere privind căile de 
“construire a socialismului nu trebuie să 
constituie un obstacol în calea construi- 
rii socialismului, nu trebuie să fie un 
obstacol în calea colaborării ci, dimpo- 
trivă, un stimulent pentru destăşurarea 
unui schimb sincer de păreri şi expe- 
rienţă. În acest sens, noi am sprijinit 
poziţiile Congresului al XX-lea al 
P.C.U.S. potrivit cărora fiecare ţară își 
va găsi propria cale în socialism. Bogă- 
ţia formelor în construcţia socialismu- 
lui nu împiedică ci, dimpotrivă, întă- 
rește mișcarea muncitorească interna- 
țională ; relaţiile între partidele comu- 
niste şi muncitorești şi mișcările pro- 
gresiste trebuie să se întemeieze pe 
egalitate în drepturi şi pe adevăratul 
respect reciproc“. 

În expunerea tovarăşului Iosip Broz 
Tito se exprimă convingerea asupra ro- 
lului deosebit de mare pe care îl are 
pentru mișcarea muncitorească interna- 
țională exemplul relaţiilor dintre ţările 
socialiste. „Totuşi, arată președintele 
Uniunii Comuniștilor din Iugoslavia, 
noi sîntem încă martorii unei practici 
a relaţiilor dintre ţările socialiste, din- 
tre partidele comuniste, prin care se 
abuzează deseori de principiul interna- 
ționalismului pentru ca în numele aces- 
tuia să se poată impune unor partide 
anumite obligaţii unilaterale, ca şi cum 
internaţionalismul n-ar fi înainte de 
toate refiectarea conștiinței fiecărui 
partid şi a cunoașterii de către el a co- 
relaţiei intereselor sale cu lupta inter- 
naţională împotriva reacţiunii şi impe- 
rialismului. Se justifică, în numele in- 
ternaţionalismului, obligativitatea unei 
anumite «linii generale» care- repre- 
zintă, după experiența de pînă acum, 
un dictat sau un compromis golit de 
principii între moduri de înţelegere și 
interese foarte diferite ale unor partide 
pe socoteala altor partide şi mișcări, 
ceea ce în mod obiectiv a împiedicat 
anumite partide şi mişcări în căutarea 
formelor proprii de luptă şi a soluții- 
lor în vederea atingerii obiectivelor re- 
voluţionare.* 


Cunoscînd liniile generale și proble- 
mele principiale pe care C.C. al U.C.I. 
le pune în discuția Congresului, opinia 
publică iugoslavă încearcă sentimentul 
de satisfacţie pe care îl generează suc- 
cescle construcției socialiste şi presti- 
giul de care se bucură poziţia U.C.I. în 
mișcarea muncitorească internațională. 


“Belgrad, 11 martie 


PREMIERUI, CANADIAN 


"VA FACE O VIZITĂ LA WASHINGTON 


Primul ministru al Canadei, Pierre 
Trudeau, va face o vizită oficială în 
Statele Unite în zilele de 24 şi 25 
martie, la invitaţia presedintelui 
Nixon. Președintele Statelor Unite do- 
reşte ca vizita premierului canadian 
să aibă loc la relativ scurtă vreme 
după propria sa călătorie în Europa 
occidentală. De altfel şi premierul 


i Trudeau işi manifestase într-un recent 


interviu acordat ziarului „New York 
Times“ dorința de a-l întilni pe noul 


| preşedinte. Vor fi examinate probabil 


probleme internaţionale decurgînd din 
faptul că, în momentul de față, atît 
Canada cît şi Statele Unite sînt anga- 
jate în reconsiderarea politicii lor ex- 
terne, precum şi relaţiile bilaterale 
dintre cele două ţări. De curînd, 
primul ministru al Canadei i-a 
asigurat pe deputaţi că vor avea o- 
cazia să discute noua politică atlan- 
tică a Canadei, care va trebui să fic 
definitivată înainte de reuniunea con- 
siliului ministerial al N.A.T.0. fixată 
pentru 10 aprilie la Washington. Nu 
se pune problema unei retrageri i- 
mediate din N.A.T.0., dar vor inter- 
veni, se presupune, ajustări ale con- 


tribuţiei canadiene la forțele armate 
ţii diplomatice între Canada 


ale Pactului, Observatorii consideră 
că ordinea de zi a discuţiilor va in- 
clude şi perspectiva stabilirii de rela- 
R. P. Chineză. În dosarul relaţiilor 
americano-canadiene, principalele 
„titluri de capitole“ sînt: investiţiile, 
exporturile de petrol, acordurile pri- 
vind producţia de armament, contin- 
gentarea importurilor de anumite pro- 
duse agricole şi industriale, 


CREIERUL ELECTRONIC 
ÎN SPRIJINUL ARHEOLOGILOR 


Pentru a putea reconstitui întăţișa- 
rea unui templu egiptean distrus în 
urmă cu peste trei milenii, arheologii 
vor folosi un creier electronic. E vor- 
ba de un edificiu dedicat zeului Aton 
și dăriîmat ulterior. După distrugerea 
templului, blocurile de piatră sculp- 
tate, de dimensiuni egale, au fost îm- 
prăştiate şi folosite la alte construcții. 
Deși arheologii au recuperat pînă a- 
cum 30 000 de blocuri care se recunosc 
prin sculpturile şi greutatea lor ca- 
racteristică, reconstituirea templului 
în forma sa inițială prezintă mari grc- 
utăți. Ca atare, cu aprobarea Servi- 
ciului de antichităţi egiptene, specia- 
liștii Universităţii din Pennsylvania şi 
ai unei societăţi electronice vor pune 
la punct un program care va permite 
unui creicr electronic să trieze pietre- 
le templului şi să regăscască astfel lo- 
cul ocupat de fiecare din ele în stră- 
vechea construcţie. 


le din 
de 11 


Corespondenţă din Paris 


de la 


Georges Dascai 


încărcat 
inceput 


săptămînă 


Pentru prima oară după evenimente- 
mai-iunie 1968, 
martie în Franța a avut loc din 
nou o.încetare generală a lucrului, 
a îmbrăcat în cele mai 


în cursul zilei 


are 


multe cazuri 


forma unei greve de 24 de ore şi a a- 
iectat, pe întreg teritoriul, toate ramu 
rile de activitate esenţiale din sectoarele 


Georges Séguy, reprezentantul C.G.T., 
la recentele tratative eşuate cu patro- 
natul 


i Eugène 
i C.P.D.T. 


Descamps, 


reprezentantul? 


particulare şi publice. Mişcarea- a fost 
organizată la chemarea comună a mari- 
lor centrale sindicale: Confederaţia 
Generală a Muncii (C.G.T.) şi Confede 
raţia Franceză Democratică a Muncii 
(C.F.D.T.), cărora li s-au alăturat majo- 
ritatea celorlalte organizaţii sindicale, 
în primul rînd Federaţia educaţiei na- 
tionale (F.E.N.), care grupează întreg 
personalul didactic, precum și Force 
Ouvrière (F.0.). Excepţii au constituit 
cîteva organizaţii ca, de pildă, Confede- 
rația Generală a Cadrelor (C.G.C. — 
care cuprinde 22 la sută din cadrele ad- 
ministrative) sau destul de puţin re- 
prezentativa Confederație a sindicate- 
lor autonome și independente (C.S.A.1.). 
De altfel, mulţi membri ai acestor or- 
ganizaţii au participat totuși, în mod 
individual, la grevă. 

Chemarea sindicatelor muncitorești 
a fost urmată în proporţie de 80—100 
la sută în funcţie de sectoare, iar în- 
cetarea lucrului s-a făcut simțită în 
special în distribuirea curentului elec- 
tric, în transporturile feroviare, urba- 
ne și aeriene, la poștă și în comunicaţii 
(corespondenţa nu a fost distribuită), în 
învăţămînt (şcoli și facultăţi), în ma- 
rile industrii, (în special metalurgie, 
petrochimie, construcţii, textile, auto- 
mobile), în cercetarea științifică, în 
presă şi la radioteleviziunea franceză 
(a 11 martie nu au apărut ziarele de 
seară iar la 12 martie nu au apărut 
cele de dimineaţă) etc. Numeroase mi- 
tinguri, adunări și manifestații populare, 
la Paris și în multe oraşe din provin- 
cie, au însoţit această grevă naţională 
de 24 de ore, de o amploare, de o for- 
ță şi o disciplină care au produs im- 
presie, subliniind în acelaşi timp carac- 
terul hotărît al revendicărilor oameni- 
lor muncii. 

Informaţii din surse diferite concor- 
dă în ceea ce privește foarte marea 
participare la grevă. Această impor- 
tantă zi de acţiune muncitorească a 
consfințit de fapt răspunsul oamenilor 
muncii la eșecul convorbirilor de săp- 
tămina- trecută dintre sindicate, gu- 
vern și patronat. Revendicările lor se 
rezumau de fapt la următorul cuvint 
de ordine: restabilirea cuceririlor so- 
ciale, în special a salariilor obţinute 
după greva generală din mai-iunie 1968, 
în parte anulate prin majorarea ulte- 
rioară a preţurilor și impozitelor. În 
acest spirit, sindicatele cer o primă ma- 
jorare imediată cu 6 la sută a salarii- 
lor (corespunzind creşterii prețurilor 
începînd din iulie 1968), majorarea sim- 
țitoare a salariului minimal, garantarea 
puterii de cumpărare, o nouă reducere 
a săptămînii de lucru și securitatea 
slujbelor. Or, în cadrul convorbirilor 
care au avut loc în 4—6 martie la Se- 
creturiatul de stat pentru problemele 
sociale sub preşedinţia ministrului pro- 
blemelor sociale, Maurice Sehumann, 
aceste revendicări s-au lovit de un re- 
fuz categoric. 

Argumentul guvernului: obiectivele 
principale trebuie să rămînă apărarea 


echilibrului fi- 
nanciar şi monetar, continuarea în acest 
scop a expansiunii economice prin dez- 


francului, menținerea 


voltarea comerțului exterior, De aici, 
necesitatea de a nu provoca prin creş- 
terea salariilor o creştere a costului de 
producţie în industriile franceze ex- 
portatoare. Această optică l-a şi de- 
terminat pe primul ministru Couve de 
Murville să afirme că revendicările sin- 
dicatelor sînt nerealiste: satisfacerea 
lor, a spus premierul, ar duce la creşte- 
rea preţurilor, la inflaţie, la recesiune, 
în cele din urmă la şomaj și la scă- 
derea puterii de cumpărare. Au tost 
evocate chiar riscurile unei devalorizări. 

În ce priveşte poziţia patronatului, 
deși s-a declarat împotriva readucerii 
în bloc a salariilor la un nivel cores- 
punzător celui dobîndit în iunie 1968, 
o parte dintre industriaşi erau totuşi 
dispuşi să examineze împreună cu sin- 
dicatele problema salariilor din 1969, 
pe ramură industrială. Pe de o parte 
pentru a evita amplificarea acţiunilor 
revendicative, pe de alta pentru a îm- 
piedica reducerea consumului intern. 
În rest însă, patronatul a exprimat a- 
celeași puncte de vedere ca guvernul. 
Orice ridicare a salariilor, a declarat 
Consiliul Național al Patronatului 
Francez (C.N.P.F.), „pune probleme 
grele întreprinderilor franceze angaja- 
te în concurența internațională“. 

Fireşte, acest raționament este res- 
pins de organizațiile sindicale, care 
nu-l consideră convingător. Sindicatele 
remarcă pur și simplu că menținerea 
activității actuale și a expansiunii eco- 
nomice este condiționată tocmai de 
dezvoltarea consumului intern (care, 
reamintesc ele, absoarbe 85 la la sută 
din producţia naţională), iar acest con- 
sum intern depinde în esență de pu- 
terea de cumpărare a salariilor. În 
ceea ce privește deficitul balanței de 
plăţi. sindicatele arată că vina pentru 
aceasta o poartă speculaţiile. (Ceea ce 
nu contestă de altfel nici C.N.P.F., care 
însă declară că de speculat au specu- 
lat nu marii oameni de afaceri, ci micii 
depunători — nici guvernul, în numele 
căruia Maurice Schumann a replicat: 
„cei mici au speculat în mic, cei mari 
în mare“). În consecinţă, afirmă -sin- 
dicatele, salariaţii nu pot accepta să 
tragă ponoasele situaţiei ; ele trebuie să 
primească partea ce le revine din 
creșterea constatată a venitului naţional, 
pentru realizarea căruia ei sînt cei ce 
dau contribuţia principală. În rezumat, 
sindicatele vor să se respecte noua re- 
partiție a venitului naţional, definită 
prin acordurile încheiate după greva 
generală din mai 1968. 

Problema care preocupa pe observa- 
tori în preajma alocuţiunii televizate 
— de luni seara — a preşedintelui 
de Gaulle era aceea a gradului de „.po- 
litizare“ care va fi conferit referendu- 
mului din 27 aprilie. Au fost astfel 
mult remarcate. telurit interpretate şi 
comentate, anumite deosebiri de poziție 
din partea mai multor conducători ai 
majorităţii. În “faţa grupului parlamen- 


CEE A SE Arauan a 


DRP 


tar al U.D.R., întrunit la sfirşitul săp- 
tămiînii trecute, primul ministru Couve 
de Murville declara că „reforma este 
o mare problemă politică şi naţională“ ; 
Georges Pompidou, fost prim-ministru 
şi personalitate foarte influentă în miş- 
carea gaullistă, sublinia la aceeași şe- 
dință că referendumul este fără îndo- 
ială lupta pentru regionalizare, dar că 
este de asemenea lupta între acei care 
spun „da“ cu încredere generalului 
de Gaulle și acei care spun „nu“. 

De aici, ziarul „Le Monde“ trăgea 
această primă concluzie: „Dacă refe- 
rendumul este într-adevăr o mare pro- 
blemă naţională, regimul trebuie să-l 
cîştige, deoarece, în cazul contrar. pre- 
şedintele Republicii nu ar rămîne la 
palatul Elysce pînă în decembrie 1972, 
așa cum a declarat că are datoria și in- 
tenția s-o facă“. Organul oficial al 
U.D.R., „La Nation“ scria însă recent: 
„Generalul de Gaulle nu s-ar simţi 
cîtuși de puţin dezaprobat în politica 
lui generală dacă majoritatea alegători- 
lor ar răspunde prin «nu» sau s-ar ab- 
ține de la vot. El le cere să accepte 
sau să respingă o reformă care le-ar 
permite să participe în mai mare mă- 
sură lå adoptarea a numeroase hotăriri. 
Dacă această propunere nu ar fi apro- 
bată, singura concluzie care s-ar putea 
trage ar fi să se lase lucrurile în starea 
lor actuală“.  Observatorii dau aceas- 
tă interpretare prudentă a sensului 
ce trebuie atribuit referendumului, son- 
dajelor de opinie efectuate: ele ar fi 
arătat că formula celor două întrebări 
cuplate (reforma regiunilor şi reforma 
Senatului) cărora trebuie să li se dea 
un singur răspuns e privită cu oarecare 
nedumerire de o parte a corpului elec- 
toral. O altă parte, se ştie — în primul 
rînd membrii și simpatizanţii partidu- 
lui comunist, ai socialiştilor S.F.I.O., ai 
Convenţiei instituţiilor republicane și 
altor cluburi — este chemată de aceste 
formaţii să dea un răspuns negativ. 

Alocuţiunea de marţi seară nu a pus 
capăt interpelărilor şi comentariilor di- 
verse ale observatorilor. Într-adevăr, 
președintele de Gaulle a declarat că 
„referendumul va fi, pentru naţiune, 
alegerea între progres şi  zguduiri“. 
Aceasta este alternativa, a insistat el. 
Observatorii,  notau ziarele de a doua 
zi, se întreabă, fără a-şi răspunde, care 
este sensul pe care șeful statului îl 
conferă termenului de „zguduiri“ şi 
dacă nu cumva ar avea subînţelesul că, 
în eventualitatea unui vot negativ. 
președintele s-ar putea retrage. Cuvîn- 
tarea, care inițial avea drept temă re- 
ferendumul, a fost rostită într-un con- 
text social deosebit de încordat, marcat 
de greva naţională, şi a purtat această 
pecete. Ca şi la 30 mai, alocuţiunea 
preşedintelui de Gaulle a avut accente 
vehemente la adresa mişcărilor reven- 
dicative — înainte de a declara că 
„moneda, economia şi republica vor fi 
apărate“. 


Paris, 12 martie 


Corespondenţă din Washington de la 


Constantin Alexandroaie 


„Sentinel“ — un proiect 
controversat 


S-ar părea că sintem martorii unei 
schimbări a climatului relaţiilor dintre 
Congres şi Pentagon. Schimbarea s-a 
făcut simțită o dată cu începerea ofen- 
sivei unui numeros grup din Senat îm- 
potriva proiectului „Sentinel“, iniţiat de 
Pentagon, şi cu înfiinţarea unui subco- 
mitet al comitetului senatorial pentru 
relaţii externe însărcinat cu investiga- 
rea influenţei Pentagonului şi a exis- 
tenţei celor peste 400 de baze militare 
americane din străinătate asupra poli- 
ticii externe americane. 

Atît adversarii proiectului cît şi Pen- 
tagonul pornesc în controversa lor de 
la intenţia de a asigura Casei Albe o 
poziţie cît mai avantajoasă pe planul 
relaţiilor sale externe, în special la 
masa proiectatelor tratative cu Uniunea 
Sovietică pentru reducerea şi controlul 
stocurilor de arme nucleare. Între opi- 
niile celor două părţi există, însă, o 
mare prăpastie. În timp ce numerosul 
grup al senatorilor — în frunte cu Mike 
Mansfield, preşedintele majorităţii de- 
mocrate, William Fulbright, președin- 
tele comitetului senatorial pentru rela- 
ţii externe, și Edward Kennedy — con- 
sideră în mod lucid că America ar pu- 
tea contribui la succesul negocierilor şi 
la ameliorarea relaţiilor ei externe abţi- 
nîndu-se să dea curs unor proiecte mi- 
litare care ar duce la escaladarea cursei 
înarmărilor nucleare, grupul militarilor 
din Departamentul Apărării are o pă- 
rere diametral opusă, insistînd asupra 
sloganelor anacronice ale „negocierilor 
de pe poziţie de forţă“, „superiorității 
nucleare“ etc. 

Controversa se axează, în aceste zile, 
asupra proiectului „Sentinel“. Este 
vorba de un plan potrivit căruia, în zo- 
nele a 15 mari oraşe de pe teritoriul 
Statelor Unite, ar urma să se constru- 
iască o rețea de baze de lansare a unor 
noi tipuri de rachete nucleare antira- 
chetă (A.B.M.) capabile, afirmă milita- 
rii, să distrugă rachetele inamice în 
aer, înainte ca acestea să-şi fi atins 
ținta. 

Istoria proiectului „Sentinel“, căruia 
adversarii lui vor să-i scrie epilogul în 
această sesiune a Congresului, este 
scurtă. La 1 august 1968, în ciuda opozi- 
tiei unui grup de 42 de membri ai săi, 
Senatul a aprobat cu majoritate de vo- 
turi alocarea a 647 milioane de dolari 
pentru achiziţionarea de terenuri ne- 
cesare construirii bazelor A.B.M. şi în- 
ceperii lucrărilor respective. Fosta ad- 
ministraţie Johnson a explicat atunci 
că ar fi vorba de „o rețea rară de 
baze“, nu de „una densă“, şi că ea ar 


“prezenta „o importanţă vitală pentru 


apărarea ţării“. Şi ar costa „numai“ 
5 miliarde de dolari. 

Armata a trecut imediat la alegerea 
locurilor pentru construirea bazelor, 
oprindu-se, în cele din urmă, la 15 te- 
renuri din incinta sau imediata apro- 
piere a unor mari oraşe ca Chicago, 
New York, San Francisco, Dallas, Bos- 
ton, Detroit, Honolulu, Seattle etc. În 
unele orașe, militarii au cerut oficiali- 
tăţilor locale aprobarea de a li se per- 


mite să transforme parcuri şi grădini 
în baze militare pentru „Sentinel“, fapt 
care a stirnit opoziţia populaţiei. Sena- 
torul republican Charles Pe:cy a de- 
clarat că 900 din cele 1 000 de scrisori 
pe care le primeşte săptăminal de la 
alegătorii săi din Chicago se pronunţă 
împotriva proiectului „Sentinel“. Unul 
dintre sprijinitorii consecvenţi ai pro- 
iectului, senatorul democrat Henry 
Jackson, are de făcut față unei violente 


— Scuză-mă, te rog, dar nu prea 
pricep cum mă pune asta într-o situa- 
ție bună pentru tratative... 

(Din Washington Post) 


revolte a alegătorilor săi împotriva pro- 
punerii de a se construi o bază A.B.M. 
pe un teren din oraşul Seattle pe care 
locuitorii vor să-l transforme într-un 
parc. Astfel de revolte, arată presa a- 
mericană, se fac tot mai puternic sim- 
țite şi în alte oraşe, ca Boston, New 
York, Washington, Los Angeles, Detroit 
etc., populaţia temîndu-se și de posibi- 
litatea exploziei  întimplătoare a unei 
asemenea rachete nucleare care ar re- 
peta tragediile celor două oraşe japo- 
neze Hiroşima şi Nagasaki. ,„Washing- 
ton Post“ publică numeroase scrisori 
de la cititorii săi în care, printre altele, 
se subliniază că „toţi oamenii pe care 
îi preocupă prevenirea distrugerii ţării 
noastre trebuie să insiste pe lîngă re- 
prezentanţii lor din Congres să se o- 
pună alocării de fonduri pentru A.B.M.*“, 
sau că „proiectul «Sentinel» nu este o 
greşeală, ci o maşinaţiune deliberată 
menită să umple, cu banii plătiţi de noi 
pentru impozite, seifurile marilor firme 
producătoare de asemenea arme. Ade- 
văraţii patrioţi americani trebuie să 
insiste ca proiectul A.B.M. să fie ime- 
diat abandonat“. Numeroase organiza- 
tii de masă de cele mai diferite cate- 
gorii, sindicate, asociaţii etc. iau parte 

activă la această campanie. „Cerem 
presedintelui — se arată în rezoluţia 
sindicatului unit al muncitorilor din 
industria de automobile — să răspundă 
acestui protest naţional, ordonînd aban- 
donarea programului A.B.M. Apelăm la 
el să renunţe la această cursă a înar- 
mărilor nefolositoare şi să se angajeze 
cu hotărîre pe calea menţinerii păcii“. 
Ceea ce acum aproape un an era 
pentru mulţi senatori şi membri ai Ca- 
merei Reprezentanților o problemă 
militară cu aspect pur tehnic, care re- 
clama unele cheltuieli financiare, a de- 
venit anul acesta o problemă politică 
internă majoră, cu multe repercusiuni 
pe planul relaţiilor externe ale ţării. 
De poziţia pe care o adoptă față de 
„Sentinel“ va depinde pentru mulţi con- 
gresmeni realegerea lor. Apoi, dacă în 
august 1968 adversarii proiectului folo- 
seau drept argument doar costul său 
exorbitant) care, potrivit unor surse, 
poate ajunge chiar şi la 100 de miliarde 
de dolari, în prezent ei sînt în măsură 
să adauge și numeroase argumente de 
ordin politic. ‘Astfel, într-o scrisoare 
deschisă adresată de Edward Kennedy 
ministrului apărării Melvin Laird, se 
subliniază că, „din punct de vedere po- 
litic, «Sentinel» ar compromite marea 
“posibilitate actuală de-a slăbi încorda- 
rea internaţională. O înghețare a proiec- 
tului ar aduce o contribuţie hotăritoare 
la cauza păcii lumii, ar reasigura naţi- 
unea noastră că programele de apărare 
sînt rezonabile și realiste şi ar mări 
posibilitatea de a ne ocupa mai efectiv 
de nevoile noastre interne“. El a cali- 
ficat proiectul „Sentinel“ drept „o nebu- 
nie politică“. Senatorul republican John 
Sherman Cooper, iniţiatorul ofensivei 
împotriva proiectului A.B.M., consideră 
că acest proiect constituie o încălcare 
a Tratatului de neproliferare a armelor 
atomice, care stipulează că marile pu- 
teri trebuie să adopte măsuri pe linia 
dezarmării, nu a înarmării. Comitetul 
senatorial pentru relaţii externe, în 
truntea căruia se află Fulbright, se pro- 
nunţă în marea sa-majoritate împotriva 
proiectului A.B.M.. considerîndu-l un 
mare risc şi un factor de natură să dez- 
lănțuie o nouă cursă a înarmărilor nu- 
cleare, într-un moment în care sînt şi 
așa destule focare de tensiune ce pun 
serios în pericol pacea lumii. 
Ofensivei  anti-A.B.M.. Pentagonul 
i-a răspuns printr-o contraofensivă, or- 
ganizind un plan minuţios de propa- 
gandă pe scară naţională în favoarea 
proiectului, în scopul „de a informa o- 
pinia publică“, de „a o face să înţe- 
leagă necesitatea“ construirii bazelor, 
de „a crea un curent de opinie favo- 
rabil înfiinţării bazelor «Sentinel» în 
cadrul sau în afara orașelor şi regiuni- 
lor industriale“. Totodată. planul stabi- 
lea sarcini precise „de lămurire a opi- 
niei publice, presei. congresmenilor, li- 
derilor guvernelor locale“, în sensul că 
proiectul „Sentinel“ ar reflecta „per- 
fect politica americană actuală“. 
Senatorii care se opun noului sistem 


nuclear  antibalistic au răspuns la 
această campanie prin înființarea 
unei comisii de oameni de știință şi 


specialişti, cu scopul de a demonstra 
că nici din punct de vedere tehnic 
A.B.M. nu este avantajos, el fiind prac- 
tic inutil în eventualitatea unei confla- 
grații mondiale. Comisia este condusă 
de dr. Jerome Weisner, fost consilier 
științific al preşedinţilor Kennedy şi 
Johnson, şi de prof. A. Chayes, fost con- 
silier pe lîngă Departamentul de Stat. 
De asemenea, fostul vicepreşedinte H. 
Humphrey a anunțat că intenționează 
-să înceapă o campanie națională pen- 
tru intensificarea acțiunilor de protest 
äle opiniei publice împotriva proiectu- 

lui „Sentinel“, dezicîndu-se, astlei, de 
poziţia pe care o adoptase în august 
1968; cînd sprijinise proiectul. Pînă şi 
liderul minorităţii din Senat, republica- 
nul Everett Dirksen, sublinia că „a sosit 
timpul ca noi să privim cu mai multă 
atenţie și mai hotărit această propunere“ 
(proiectul A.B.M.). 

În faţa creşterii rîndurilor adversa- 
rilor sistemului „Sentinel“, Pentagonul a 
anunţat, în prima decadă a lunii fe- 
-bruarie, că „lucrările de construire a 
sistemului antibalistic «Sentinel» au 
fost oprite, în vederea unei amănunțite 
revizuiri a proiectului în cauză“. 

Revizuirea proiectului, relevă Asso- 
ciated Press, a fost încredințată minis- 
trului adjunct al apărării, David Pac- 
kard, care a fost președintele consiliu- 
lui de conducere al companiei „Hew- 
lett — Packard Co.“, constructoare de 
aparate electronice şi beneficiara mul- 
tor comenzi din partea Peniagonului. 

Congresmenii ostili sistemului A.B.M. 
au declarat, însă, că se opun oricărui 
sistem balistic sau antibalistic, pentru 
simplul motiv că pe plan internaţional 
ar avea aceleaşi repercusiuni negative. 
Edward Kennedy releva că „nu este 
vorba de nici un fel de revizuire, ci 
doar de o încercare a Pentagonului de 
a neutraliza valul de critici“. 

într-adevăr, spre sfîrşitul lunii fe- 
bruarie, Pentagonul a anunţat că revi- 
zuirea constă în acceptarea cererilor de 
a nu se mai construi bazele „Sentinel“ 
în orașe, ci la o oarecare depărtare de 
ele, fapt care, de altfel, nu schimbă ab- 
solut deloc coordonatele controversei. 
Nimeni nu a fost surprins cînd, acum 
cîteva zile, s-a anunţat oficial că nu- 
mărul senatorilor care se opun proiec- 
tului în dezbatere a ajuns la 53, adică 
la majoritatea necesară respingerii 
sale. 

Totul depinde acum de preşedintele 
Nixon, care încă nu și-a spus cuvîntul, 
de fermitatea cu care va susţine, în 
cazul în care o va face, că proiectul 
ar fi esenţial pentru sistemul general 
militar al Statelor Unite. Totuşi, scrie 
„New York Times“, „opoziţia are ase- 
menea baze  bipartizane solide, încît, 
după părerea unor observatori, nu se 
presupune că preşedintele va transfor- 
ma problema «Sentinel» într-o ches- 
tiune de partid pentru a determina pe 
senatorii republicani să voteze potrivit 
dorinţei Casei Albe. Din cei 53 de sena- 
tori care se opun în prezent construirii 
acestui sistem, 32 sînt democrați, iar 21 
republicani“. 

Concluzia unor cotidiene america- 
ne este că de la cel de al doilea război 
mondial, Pentagonul nu a fost pus în- 
tr-o asemenea situaţie de defensivă în 
Senat ca în zilele acestea. „Washington 
Post“ subliniază şi un alt aspect al a- 
cestei controverse şi anume : „În Con- 
gres, pină și cei mai aprigi sprijinitori 
ai Pentagonului au început să consi- 
dere că acest for nu mai poate satis- 
face orice cerere de bani a militarilor, 
așa cum a făcut în ultimii 25 de ani. 
Noua poziţie se datoreşte atît războiu- 
lui din Vietnam, care înghite sume me- 
reu mai mari, cît şi cererilor, ce par in- 
terminabile pentru noi, de sisteme de 
arme tot mai costisitoare“. 

Totodată. în rîndurile cercurilor de 
opinie publică cîştigă teren ideea rea- 
listă că în momentul de faţă nu trebuie 
întreprinsă absolut nici o acţiune de 
natură să ducă la o încordare în rela- 
ţiile internaţionale, ci trebuie găsite 
acele căi și mijloace care să contribuie 
la facilitarea stingerii acestor focare, la 
pregătirea succesului tratativelor pen- 
tru oprirea cursei înurmărilor nucleare. 


Washington, 11 martie 

O PROPUNERE INOPORTUNĂ 


Premierul Wilson a informat Ca- 
mera Comunelor despre un demers 
tăcut de guvernul britanic pe lingă 
guvernul francez pentru a-l informa 
că este dispus să angajeze cu el dis- 
cuţii asupra „viitorului Europei“, dar 
că aceste discuţii nu trebuie să fie 
pur bilaterale sau să se desfăşoare „în 
spatele“ celorlalți cinci membri ai 
Pieței comune. Pe aceeaşi linie se în- 
scrie şi răspunsul dat de primul mi- 
nistru britanic la interpelarea deputa- 
tului laburist Robert Maxwell în le- 
gătură cu «afacerea Soames», „Gu- 
vernul britanic nu vrea să dea im- 
presia unei «asocieri de forţă» dirija- 
tă contra Franţei, dar nici să se 
«tirască» pentru a intra în C.E.E.“ 

Un element de natură să complice 
diferendul este recenta propunere a 
fostului ministru de externe, George 
Brown, care s-a pronunțat pentru 
convocarea unei „noi conferinţe“, ana- 
logă celei care a dat naştere Pieței 
comune. Obiectul unei astfel de con- 
ferinţe interguvernamentale ar fi stu- 
dierea mijloacelor de stabilire a unei 
„comunităţi politice europene“ din 
care să facă parte membrii actuali ai 
C.E.E. cît şi Marea Britanie, precum 
şi alte ţări. Această comunitate poli- 
tică ar urma să fie condusă de un 
parlament şi de un consiliu de miniștri 
„care nu va fi paralizat de dreptul de 
veto“. Observatorii susțin că această 
propunere, vizînd crearea unui orga- 
nism  supranaţional care să contro- 
leze activitatea politică şi economică a 
statelor membre, este în contradicție 
şi cu concepțiile de politică externă 
ale guvernului britanic. Această ini- 
țiativă vine totuşi din partea unui 
membru marcant al conducerii labu- 
riste şi, ca atare, după cum scrie „The 
Guardian“, ea „va apărea în orice caz 
inoportună şi va întări bănuiala că 
Marea Britanie este angajată în com- 
ploturi răuvoitoare pentru a izola 
Franţa de partenerii ei din C.E.E.“ 


ECONOMIA MAURITANĂ ÎN 1968 


În afară de producţia agricolă  — 
baza economici mauritane — extracția 
fierului a permis Mauritaniei să fie 
una din puţinele ţări africane care a 
reușit să-și echilibreze bugetul pe a- 
nul 1968. Producţia fierului, principala 
resursă minieră a ţării — care se si- 
tuează pe locul doi în Africa, după 
Liberia, în ce priveşte extracția aces- 
tui minereu — a atins cifra de 7,8 mi- 
lioane tone, faţă de 7,1 milioane ìn 
1967. În ce priveşte arama — altă 
mare bogăție potenţială a Mauritaniei 
— demarajul exploatării zăcămintelor 
de la Akjouţ (250 km la nord de Nouak- 
chott) este prevăzut pentru anul 1970. 
De pe acum, experţii apreciază că 
producţia acestui zăcămînt va atinge 
cifra de 100000 de tone în 1980. 


e 


Edouard Bailby 


Patruzeci şi șapte de buletine de 
vot în tot atîtea culori diferite... La Ca- 
racas, în decembrie 1968, alegătorii 
s-au pronunţat asupra candidaţilor la 
preşedinţia Republicii şi a celor pentru 
locurile din Parlament. Pentru a înles- 
ni accesul la vot al analfabeţilor — pri- 
vilegiu excepţional în America Latină, 
unde numărul lor este mare — guver- 
nul președintelui Raul Leoni considerase 
indicată adoptarea acestui gen de scru- 
tin. El n-a dat întotdeauna rezultate 
foarte exacte. Datorită unei manevre de 
ultimă oră, partidul politic al fostului 
dictator Marcos Perez Jimenez a reu- 
şit, de exemplu, să obţină culoarea ro- 
şie, cea mai frecventă în podoabele in- 
dienilor. Manevră abilă într-o ţară un- 
de roșul rămîne simbolul Revoluției. 
Surizător şi relaxat, în ciuda vîrstei a- 
vansate şi a anilor petrecuţi în  închi- 
soare, Gustavo Machado, secretarul ge- 
neral al Partidului Comunist, nu mi-a 
ascuns faptul că cineva din anturajul 
familiei sale se întorsese de la vot, plin 
de veselie, declarînd : „Am votat pen- 
tru partid, am votat roşu !* 

Dar n-ar fi just să se exagereze în 
legătură cu confuzia pe care puteau 
s-o provoace culorile în starea de spi- 
rit a alegătorilor venezuelani. Adevă- 
rul este că, pe un continent unde cîte- 
va ţări sînt conduse de dictaturi mili- 
tare, Venezuela a âles jocul democra- 
ției burgheze. După ani îndelungaţi de 
ilegalitate absolută, Partidul comunist 
a fost autorizat, sub însemnul altui 
partid. Uniunea pentru progres (U.P.A.), 
să prezinte candidaţi proprii la alegeri. 
Chiar dacă n-a dispus de mijloace fi- 
nanciare considerabile ca alte partide 
politice — Acţiunea democratică (A.P.) 
a preşedintelui Leoni, şi partidul de- 
mocrat-creştin (COPEI) al doctorului 
Rafael Caldera, ales în cele din urmă 
preşedintele Republicii — el a reușit 
să obţină aproape 150 000 voturi și să-și 
asigure mai mulţi deputaţi. Succes cu 
atît mai meritoriu cu cît întreaga maşi- 
nă electorală a fost. practic, controlată 
de diferite alte partide, mai ales de cele 
ale marii burghezii. 

Problemele mari ale Venezuelei — 
reformele de structură și politica pe- 


Redactor al revistei franceze „L/Ex- 
press“, Edouard Bailby este un cunos- 
cut specialist în problemele continen- 
tului latino-american. În urma unei 
călătorii în Venezuela, prilejuită de 
alegerile prezidenţiale din această ţa- 
ră, autorul prezintă cititorilor revis- 
tei „Lumea“ — cărora anul trecut le-a 
împărtăşit impresii din nord-estul 
brazilian — contextul economic şi 
politic în care a avut loc, la 11 martie, 
instalarea preşedintelui Rafael Cal- 
dera. 


trolului — se impun cu pregnanţă mai 
ales acum, după instalarea oficială a 
lui Caldera în postul de preşedinte (11 
martie a.c.). În campania electorală, 
problema petrolului, aproape în între- 
gime controlat de companiile engleze 
şi nord-americane (regia naţională nu 
asigură decît 4 la sută din consumul 
intern), nu a făcut obiectul unor discuţii 
aprofundate, nici al unor luări de pozi- 
ție categorice. Soluţii naţionale în acest 
sens se impun cu atît mai evident cu 
cît enormele concesiuni acordate unor 
companii străine, încă de la începutul 
secolului, vor expira în 1983. 

Aflată pe locul trei la producţie şi pe 
primul loc la exportul mondial de pe- 
trol, Venezuela realizează peste 70 la 
sută din devizele sale din exploatarea 
„aurului negru“ care abundă în nord- 
vestul și în estul teritoriului său. 

Ales în postul de preşedinte al ţării 
cu mai puţin de 30 la sută din voturile 
exprimate, dr. Rafael Caldera nu a 
făcut, încă, propuneri concrete asupra 
dezvoltării viitoare a economiei vene- 
zuelane. Spre deosebire de preşedinte- 
le chilian Eduardo Frei, prietenul său 
personal, care şi-a axat întreaga cam- 
panie electorală pe transformări cali- 
ficate „revoluționare“, dr. Caldera 
s-a mulțumit să propună un „cambio“, 
adică o schimbare. În comparație cu 
declarațiile pe care mi le-a făcut 
la Caracas în august 1966, cînd sub- 
linia necesitatea de a se proceda la 
„reforme urgente, profunde şi paşnice“ 
ale sistemului economic, cele pe care 
mi le-a acordat puţin timp după alege- 
rile prezidențiale mi s-au părut oare- 
cum mai rezervate. De trei ori candi- 
dat nenorocos la preşedinţia Republi- 
cii, dr. Caldera a înţeles că nu va cişti- 
ga alegerile decît la limită şi că pentru 
a guverna el va avea nevoie de spriji- 
nul celorlalte partide politice. 

Calculul nu e greşit. Este evident că, 
avînd mai puţin de 30 la sută din votu- 
rile exprimate, va fi aproape obligato- 
riu pentru el să încheie diferite alian- 
te. Alianțe cu atît mai necesare cu cît 
„schimbarea“ promisă alegătorilor im- 
pune noului șef al statului înlocuirea 
personalului administrativ şi al condu- 
cerii economiei prin oameni mai tineri, 
în majoritate tehnocraţi, care se bucu- 
ră în plus de încrederea lui personală. 

O vreme, imediat după căderea fostu- 
lui dictator Perez Jimenez, democrat- 
creștinii din COPEI şi social-democra- 
ţii Acţiunii Democratice au colaborat 
la conducerea guvernului. Nu este 
exclus, în aceste condiţii, ca doctorul 
Caldera să fie obligat să urmeze ace- 
eaşi politică, făcînd apel şi la oamenii 
care dețineau puterea pînă. în prezent. 
Este ceea ce venezuelanii numesc poli- 
tica „guanábana“, după numele acelui 
fruct al tropicelor care e alb în inte- 
rior (culoarea Acţiunii Democratice) şi 
verde în exterior (culoarea COPEI). 

Totuși, dacă dr. Caldera are nevoie 
de experienţa funcţionarilor din parti- 

dul guvernamental al preşedintelui Le- 
oni — într-o ţară care, în ciuda dezvol- 
tării sale industriale, duce încă lipsă de 
cadre, pentru a guverna el trebuie să-și 
asigure, de asemenea, sprijinul armatei. 
Or, sondajele efectuate în rîndul tru- 
pelor arată foarte clar că mai mult de 
90 la sută din soldaţi nu-şi ascund sim- 
patia pentru Luis Beltran Prieto, can- 
didatul nefericit al alegerilor preziden- 
țiale din decembrie 1968. Vechi condu- 
cător al Acțiunii Democratice, de care 
s-a despărțit acum cîteva luni, acest 
metis descendent dintr-o familie săracă 
a vrut să evidențieze prin candidatura 
sa o oarecare independență de spirit în 
comparaţie cu alţi candidaţi. Dar, im- 
pregnat de acest populism latino- 
american care se transformă deseori 
în dictaturi, el n-a ştiut, sau nu a vrut, 
să definească într-un fel precis opțiu- 
nile sale patriotice şi  antiimperialiste. 

Pe de altă parte, Caldera va întimpi- 
na dificultăţi în formarea de alianţe în 
interiorul parlamentului (unde nu dis- 
pune de majoritate), întrucît tineretul 
democrat-creştin manifestă o eferves- 
cenţă crescîndă. Dornic de reforme, ne- 
linistit de ponderea americană în eco- 
nomia Venezuelei (petrol, fier, mangan, 
aluminiu). el a acordat sprijin doctoru- 
lui Caldera, în speranţa că sub guver- 
nul său s-ar putea produce schimbări 
profunde. 

Am avut ocazia, în timpul ultimei 
mele şederi în Venezuela, în decembrie 
1968, să întîlnesc numeroși ingineri şi 
tehnicieni de la Corporaţia Venezuela- 
nă a Petrolului, regie naţională fondată 
în 1960. Am fost impresionat de hotări- 
rea lor de a frîna iniţiativa monopolis- 
tă americană pentru ca Venezuela să a- 
parțină. în fine, venezuelanilor! O da- 
tă cu dezvoltarea industrială şi în ca- 
drul ei. se manifestă din ce în ce mai 
mult aspiraţiile naţionale. Va trebui 
să se conteze pe acest fenomen în anii 
ce vor urma. Tocmai de aceea preșe- 
dintele Caldera este confruntat cu ne- 
cesitatea de a lua hotăriri fundamen- 
tale în dorneniul politicii economice şi 
al politicii externe. 


giind ae 


Pînă acum doi-trei ani. mulţi ziariști 
chiar şi dintre cei de specialitate nu prea 
auziseră de reuniunile lunare ale guver- 
natorilor băncilor centrale occidentale. 
Se ştia că aceștia se întîlneau, încă din 
1930, la Basel, dar cu excepţia cîtorva 
întruniri, care se presupuneau sau se 
dovedeau mai importante, ziariştii nu-i 
prea deranjau pe „gardienii“ rinduieli- 
lor monetare occidentale. Astfel, în ju- 
rul întîlnirilor s-a putut păstra cel mai 
strict secret — aşa cum bancherii o 
doreau. Dar agravarea crizei sistemului 
monetar occidental şi mai ales zgudui- 
rile din 1967 şi 1968 au adus în actuali- 
tate nu numai orice întrunire monetară 
occidentală de mai mare amploare, ci 
chiar şi aceste reuniuni lunare de ru- 
tină. Zeci de reprezentanţi ai agenţiilor 
de presă şi corespondenţi „deranjează“ 
lunar convorbirile „cu uşile închise“ de 
la Basel, fiecare dintre acestea părînd 
a fi cea care va sugera — în sfîrşit — 
soluţia de curmare a crizei sau măcar 
de atenuare a ei, și. oricum, dacă aceas- 
ta nu se va întîmpla, — așa cum de 
fapt s-a dovedit — va fi cea care va 
iniţia un nou compromis menit să a- 
mine o explozie definitivă. 

Anonimatul întrunirilor putea fi 
menţinut atita timp cît şi condiţiile în 
care fusese stabilit să funcţioneze sis- 
temul monetar occidental la conferinţa 
de la Bretton Woods din 1944 se păs- 
trau aceleaşi, permiţind astfel statu 
quo-ul monetar. Aceasta presupunea, în 
primul rînd, menţinerea intactă, pe 
plan real, a dolarului în situaţia de a 
fi „tot atît de bun ca aurul“. Condiţiile 
s-au schimbat însă. Pe o perioadă în- 
delungată, soldul anual al balanței de 
plăţi a S.U.A. — ca urmare îndeosebi a 
uriaşelor cheltuieli militare, mult spo- 
rite în ultimii ani, în legătură cu răz- 
boiul din Vietnam — a devenit pasiv, 
americanii cheltuind în fiecare an mai 
mult decît încasau. Diferenţele erau 
simpli bani de hîrtie, chiar dacă se 
numeau dolari. Faptul i-a făcut pe po- 
sesorii surplusului de dolari din stră- 
inătate să se întrebe dacă într-adevăr 
ceea ce deţin ei este „tot atit de bun ca 
aurul“. Nu se uitase că S.U.A. se an- 
gajaseră să preschimbe oricind şi ori- 
cum în aur dolarii şi s-a procedat ca 
atare. Convertirile firave de la început 
s-au transformat peste puţin timp în 
flux continuu şi mai mult de 12 mili- 
arde dolari-aur au traversat Atlanticul. 
Fenomenul luase proporţii îngrijoră- 
toare. O sugestie lansată poate chiar 
într-una din reuniunile „lunare“ şi 
autorităţile monetare occidentale — mai 
ales americane — volens nolens au ac- 
ceptat-o : piața dublă a aurului, com- 
promisul din martie 1968. Oricum, era 
clar că relaţia oficială aur-dolar — 35 
de dolari uncia —- nu o exprimă pe cea 
reală, dar prin această măsură faptul 
era recunoscut, întrucît alături de piaţa 
oficială exista o piaţă liberă, pe care 
aurul era estimat conform cererii şi 
ofertei, mult deasupra cursului oficial. 
Şi de atunci discrepanţa s-a accentuat ; 
cu mici fluctuații, cursul liber al auru- 
lui a crescut permanent, ajungînd zi- 
lele trecute la o valoare cu 34 la sută 
superioară preţului oficial — 47 de do- 
lari uncia. 

Neiîncrederea în dolar a angajat, din 
necesitatea asigurării continuității 

tranzacţiilor internaţionale, alte valute 
în efectuarea acestora, şi anume pe a- 
celea care, la un moment dat, aveau o 
poziţie mai bună pe piaţă, ca reflectare 
a situaţiei economice a ţării respective. 
Pe piaţa occidentală există, astfel, mo- 
nede mai căutate şi altele mai puţin 
căutate. Această situaţie a creat o im- 
portantă mişcare de capitaluri dintr-o 
ţară în alta, transferuri efectuate (de 
multe ori prin simple ordine telefonice) 
cu scopul de a înscrie fondurile res- 
pective în alte valute (mai căutate) de- 
cît cea aflată într-o situaţie labilă. Unii 
le-au numit capitaluri speculative, a- 
vind în vedere că urmăresc, pur şi 
simplu, să obţină o fructificare mai ri- 


` dicată în exterior. Pentru alţii care 


consideră că este în natura lucrurilor 
să te fereşti de eventuale pierderi, fie 
şi numai potenţiale. ele sint numai „.re- 
fugiate“. Englezii le-au denumit sim- 
bolic : „hot money“ (bani fierbinţi), re- 
uşind să sugereze febrilitatea acestor 
mişcări atît ca simptom cît şi ca ma- 
nifestare a stărilor de tensiune exis- 
tente la un moment dat pe pieţele 
monetare occidentale. Pentru că ori de 
cite ori neîncrederea într-o monedă 
este manifestă, se întrevăd schimbări 
în paritatea vreunei monede sau se 
produc modificări importante în nivelul 
dobînzilor din diferite ţări, acul baro- 
metrului „hot-money“ le indică prin 
milioanele sau, de multe ori, miliar- 
dele ce trec frontierele dintr-o ţară în 
alta, dezechilibrind balanțele de plăţi, 
afectind mecanismul monetar etc. În 
noiembrie 1968, mizînd pe o schimbare 
a relaţiei marcă-franc, au trecut din 
Franţa spre R.F.G. capitaluri în valoare 
de peste 1,5 miliarde dolari. 


Ed 
Astfel „fugii“ — permanente ca ten- 
dință — de dolari (față de aur) i s-a 


adăugat în ultimul timp o „fugă“ de 
anumite monede (unele față de altele) 
ale cărei sensuri sînt multiple şi schim- 
bătoare. 'Ţesătura creată este foarte 
complicată, instabilă şi foarte sensibilă. 
Fiecare fisură, fiecare recesiune, oricît 
de mică, este resimţită şi reprodusă 
instantaneu pe piaţa monetară occiden- 
tală. Pe fundalul crizei sistemului mo- 
netar occidental, care în mare parte 
exprimă disparitatea dintre aur şi do- 
lar în relaţia forţat menţinută, reţeaua 
legăturilor între valute. este suscepti- 
bilă unui scurt-circuit la fiecare in- 
flexiune nedorită. De aceea, mulţi spe- 
cialişti şi experţi occidentali au expri- 
mat necesitatea de a se proceda po- 
trivit formulei „grajdurile lui Augias“, 
adică de a se interveni radical în întreg 
sistemul monetar occidental. 

Devenise clar acest lucru mai ales 
după noiembrie 1968. Se vorbea insis- 
tent de convocarea unei conferințe de 
genul celei de la Bretton Woods, în 
vederea stabilirii unor noi rinduieli mo- 
netare. Nimeni nu ştia însă precis către 
ce şi pe ce căi. Existau doar foarte 
multe propuneri, păreri. Dar parcă ui- 
tînd de zguduirile lui noiembrie, trep- 
tat, mulţi dintre cei care vorbeau de 
noua conferinţă, de necesitatea unei re- 
forme a sistemului monetar occidental 
au început să găsească şi să invoce di- 
ferite motive, mai ales ţinînd de facto- 


DE 
INCREDERE 


rul timp (pregătiri prealabile de lungă 
durată), menite să amîne presupusa re- 
formă. În fapt, acestea erau autorităţile, 
în special americane și britanice, care 
îşi vedeau periclitată poziţia lor, întru- 
cît o reformă ar fi afectat în primul 
rînd situaţia privilegiată a monedelor- 
cheie (dolarul şi lira). Nu e mai puţin 
adevărat că nu se putea prevedea cu 
exactitate ce implicaţii ar fi avut o 
punere pe noi baze a relaţiei aur-dolar. 

La dispariţia de pe firmament a an- 
gajării unor discuţii „de urgenţă“ pri- 
vind reforma sistemului monetar occi- 
dental, au contribuit o serie de factori 
conjuncturali. Situaţiei „explozive“ din 
noiembrie i-a urmat o perioadă de a- 
calmie. Francul părea a se fi redresat. 
Beneficiar al fluctuaţiilor monedelor 
vest-europene, dolarul căpătase o po- 
ziţie mai puternică. Datorită introdu- 
cerii unei taxe asupra exporturilor 
vest-germane şi detaxării importurilor 
cu acelaşi procent — 4 la sută —, ba- 
lanţa de plăţi a R.F.G. nu a cunoscut 
un excedent care să impună cu necesi- 
tate revalorizarea mărcii. Pe de altă 
parte, se aştepta instalarea noii Admi- 
nistraţii americane, de a cărei poziţie 
depind în mare măsură problema re- 
formei şi viitoarea configuraţie a pieţei 
monetare. Aceasta cu atit mai mult cu 
cît viitorul preşedinte nu se arătase, 
înainte de a-și ocupa scaunul la Casa 
Albă, refractar unei reforme, neexclu- 
zînd nici posibilitatea reevaluării auru- 
lui. Primele zile ale anului 1969 a- 
duceau o veste care părea să întărească 
şi mai mult poziţia dolarului. Balanța 
de plăţi a S.U.A. înregistra după 17 ani 
un surplus. Restricţiile creditului in- 
troduse pe piaţa americană, împrumu- 
turile masive făcute de rezidenții a- 
mericani şi mai ales de filialele euro- 
pene ale firmelor de peste Ocean pe 
piaţa „eurodolarului“, şi fluxul de ca- 
pitaluri pe care Wall Street-ul l-a „con- 
tractat“ în timpul evenimentelor din 


noiembrie — capitaluri refugiate acolo 
de pe piaţa vest-europeană din motive 
de siguranţă — au „scos“ un surplus 


conjunctural în balanța de plăţi ameri- 
cană. 


Dar iată că speculaţiile au reînceput ; 
cursul francului şi lirei înregistrează 
scăderi, iar aurul este cotat mai bine ca 
niciodată. 'Ţesătura s-a rupt în mai 
multe locuri. 

Se pare că surplusul din balanţa de 
plăţi americană a fost într-adevăr, de 
conjunctură — deci la fel şi consolidarea 
aparentă a poziţiei dolarului. Îngrijora- 
rea este pusă în legătură mai ales cu 
diminuarea, echivalentă pentru o ţară 
ca Statele Unite, cu o eliminare a exce- 
dentului balanței comerciale. Surplusu- 
rile în export-importul american de 


3—4 miliarde, din anii trecuţi, se si- 
tuează acum la numai cîteva sute de 
milioane. Şi în cazul în care fluxul 
către Wall Street încetează, deficitul 
balanței de plăţi va putea cunoaşte va- 
lori mai mari decît în 1967 sau 1966. 
între timp, președintele Nixon a decla- 
rat că o reevaluare a aurului nu poate 
fi discutată în viitorul apropiat. Deza- 
cordul în această privinţă cu unii din- 
tre partenerii europeni şi, în special, 
cu Franţa este pus din nou pe tapet. 
Faptul nu a putut crea decît instabili- 
tate. Turneul european al preşedintelui 
nu a adus nici măcar clarificări în po- 
ziţii. Problemele reformei sistemului 
monetar au fost puse „între paranteze“ 
în cadrul discuţiilor Nixon — de Gaulle, 
după cum se exprima cotidianul finan- 
ței franceze „Les Echos“. 

Pe de altă parte, speranţa Statelor 
Unite că vor determina Republica Sud- 
Africană — cel mai mare producător 
şi exportator de aur din lumea capita- 
listă şi deci cel mai interesat într-o 
reevaluare a cursului aurului — să 
vîndă aur pe piaţa liberă şi astfel, 
printr-o mărire a ofertei, să apropie 
cursul de pe piaţa liberă de cel oficial, 
nu s-a tradus în fapt. R.S.A., benefi- 
ciind de capitaluri refugiate în canti- 
tate aproape egală cu contravaloarea 
aurului nevîndut, şi-a menţinut poziţia, 
forţind în continuare o supraevaluare 
a preţului aurului. În consecinţă, pre- 
țul acestuia pe piața liberă a crescut 
vertiginos. Semnificativ în situaţia ac- 
tuală este faptul că, deși nu dolarul este 
cel direct implicat, „fuga“ de liră şi 
franc se face nu către alte monede, cum 
s-a întîmplat în noiembrie 1968, și în 
nici un caz către dolar, ci direct spre 
aur, dovadă că acesta pare a oferi în 
continuare unica siguranţă şi că, ori- 
cum, dolarul nu se bucură de un ase- 
menea rol. 

Scăderile cursului lirei îşi au, ca și 
mai înainte, explicaţia în faptul că 
scontata regăsire a cadenţei economiei 
engleze se lasă mult așteptată. Avan- 
tajele trecătoare obţinute prin devalo- 
rizarea lirei nu au fost susţinute de o 
îmbunătăţire a situaţiei economice şi 
efectele favorabile au dispărut. Se 
constată chiar existenţa unor condiţii 
asemănătoare cu cele care au dus la 
devalorizarea de acum 1 an şi 4 luni. 
Speriată de exodul capitalurilor spre 
alte pieţe, şi mai ales spre cea a 
„eurodolarilor“, Banca Angliei a ridi- 
cat de curînd taxa de scont la 8 la sută, 
— ca în perioada premergătoare deva- 
lorizării din 1967 — în speranţa, dacă 
nu a atragerii de fonduri, cel puţin a 
diminuării exodului acestora. O ami- 
nare a scadenţelor privind rambursa- 
rea diferitelor credite primite de Ma- 
rea Britanie pentru susţinerea lirei 
pare a se impune. De asemenea, posi- 
bilitatea contractării unor noi credite 
nu este exclusă. 


Înrăutăţirea situației sociale din 
Franța şi mai ales eşecul aproape din 
plecare al „rendez vous“-ului de pe rue 
Tilsitt au accentuat presiunile asupra 
francului. Banca Franţei speră însă 
să facă faţă situaţiei. În afara rezerve- 
lor sale de aproape 4 miliarde dolari, 
ea dispune de credite de 3,3 miliarde 
dolari, obţinute prin acorduri „swap“ 
(troc de devize între băncile centrale). 
Eventual, ea ar putea beneficia de încă 
un credit din partea Fondului Mone- 
tar Internaţional în valoarea de 1 mi- 
liard de dolari pentru susținerea 
francului. Totuşi, ca măsură de precau- 
ție, Banca Reglementelor Internaționale 
din Basel a început să cumpere titlurile 
franceze schimbate în Elveția, pentru a 
evita ca Banca Națională Elvețiană — 
obligată la aceasta prin statutul ei — 
să le transforme în aur după un timp 
relativ scurt. Se urmăreşte, astfel, să 
se reducă speculațiile asupra francului 
francez. Pentru aceleaşi motive, gene- 
ralul de Gaulle şi-a angajat încă o dată 
prestigiul în căutarea de a influența 
psihologic piața — aşa cum, de fapt, a 
reuşit în noiembrie — declarîndu-se 
energic împotriva devalorizării francu- 
lui. Răspunsul din Bonn nu a întîrziat, 
astfel că se asistă, în momentul de față, 
la o reafirmare manifestă a pozițiilor 
din timpul zguduirilor din noiembrie 
1968, cînd divergenţele franco-vest-ger- 
mane în această problemă au afectat, 
profund, se consideră, stadiul general 
al relaţiilor dintre cele două ţări. Mi- 
nistrul de finanţe Strauss a reînnoit 
acum cîteva zile cu hotărîre opoziţia sa 
faţă de revalorizarea mărcii vest-ger- 
mane. Parcă turnînd gaz peste foc, mi- 
nistrul vest-german al economiei, Schil- 
ler, a ţinut să amintească ţărilor debi- 
toare (adică Franţei şi Marii Britanii) 
că acordul stabilit la trecuta reuniune 
lunară de la Basel recomandă acestora 
— într-un paragraf introdus la insis- 
tenţele vest-germane — să împrumute 
pe pieţele financiare ale ţărilor cu ba- 
lanţe de plăţi excedentare (respectiv 
R.F.G.). Aceasta „preferă“ unei „soli- 
darităţi“ monetare, care s-ar traduce 
într-o revalorizare a mărcii — atit de 
solicitată de partenerii ei occidentali 
şi, în primul rînd, de americani — să-și 
exporte surplusul balanței sale de plăți 
sub forma creditului de stat, deosebit 
de avantajos din punct de vedere po- 
litic. Din aceste motive, ţările debitoare 
nu prea se grăbesc să dea curs preve- 
derilor paragrafului sus-menţionat. 


Aflate în situaţii economico-financi- 
are şi politice diterite, principalele ţări 
occidentale adoptă poziţii diverse, une- 
ori complet contradictorii, în privința 
reformei sistemului monetar. „Solidari- 
tatea“ monetară mult proterată este 
departe de a fi un fapt. Ea nu se mani- 


La bursa pariziană, unde prețul an- 
rului a atins cifre record, operato- 
rul de la pupitrul de  cotare e 
foarte solicitat 


festă decît atunci cînd interese trecă- 
toare, de conjunctură, o cer. Fostul 
preşedinte Johnson s-a grăbit să-l fe- 
licite pe generalul de Gaulle cînd a- 
cesta, în noiembrie, a decis în cele din 
urmă să nu devalorizeze francul — 
pentru că Statele Unite erau primele 
interesate în aceasta. Poziţiile S.U.A. şi 
Franţei rămîn, însă, divergente în pro- 
blema reformei. 

Orice încercare de a impune o „soli- 
daritate“ s-a dovedit neviabilă şi a fost 
sortită eşecului. O asemenea încercare 
— planul Barre (după numele iniția- 
torului ei) — făcută în cadrul Pieței 
comune în vederea unificării politicii 
monetare a „celor şase“, s-a lovit de 
obstrucţiile a numeroşi membri, întru- 
cît urma să fie pusă în practică prin 
intermediul şi dirijată de către un or- 
ganism suprastatal — fapt de natură 
să lezeze interesele diferitelor ţări, ştiut 
fiind că politica monetară este unul din 
atributele esenţiale ale suveranităţii de 
stat. De altfel, din aceleaşi motive, pre- 
conizatele lichidităţi suplimentare, aşa- 
numitele „drepturi speciale de tragere“ 
al căror drept de emisiune şi reparti- 
zare ar fi atribuit F.M.I., nu au fost ra- 
tificate de multe guverne, neîntrunind, 
cel puţin deocamdată, procentajul ne- 
cesar intrării lor în vigoare. Nefiind 
interesate într-o reformă care să atingă 
fondul problemei, S.U.A., se pare, vor 
încerca să forţeze punerea în funcţiune 
a „drepturilor speciale de tragere“, a- 
vind în vedere tocmai poziţia lor domi- 
nantă în cadrul F.M.I. 

Oricum, problema reformei este de 
competența exclusivă a guvernelor. 
Băncilor centrale nu le rămîne decit 
ca „menţinîndu-se în reţetele deja a- 
probate ale cooperării (n.n. — acordu- 
rile de la Basel), să reducă — după cum 
se exprimă  comentatorul Agenției 
France Presse — consecinţele unei 
crize şi să susţină una sau alta dintre 
monede... pentru a împiedica un dera- 
paj necontrolat al sistemului monetar 
occidental“. Cu alte cuvinte, să caute 
soluţiile-paleative în mecanismul ban- 
car al transferurilor de capital. În acest 
sens a fost iniţiat planul Carli-Fowler 
(după numele iniţiatorilor săi). menit 
să transfere automat în ţările de o- 
rigine  capitalurile speculative atunci 
cînd s-ar fi ivit primejdia unei noi 
crize monetare. Dar la trecuta reuniune 
lunară de la Basel planul Carli-Fowler 
nu a întrunit sufragii unanime şi nu 
va fi pus în aplicare. S-a hotărit doar 
ca în cazul unor noi crize, guvernatorii 
băncilor centrale să se întilnească de 
urgenţă, pentru a se consulta asupra 
măsurilor ce urmează a fi luate. O- 
cazia s-a ivit curind. Ultima reuniune 
lunară a avut de discutat tocmai aceste 
aspecte legate de noile speculații. 
Vrînd parcă să subestimeze amploarea 
actualelor speculaţii și presiuni făcute 
asupra francului şi lirei, guvernatorii 
băncilor centrale şi-au încheiat întru- 
nirea fără vreun comunicat final. Dar 
au lăsat să se înţeleagă, după prima zi 
de dezbateri, că dau, într-un anumit 
fel, un cec în alb Franţei, recunoscînd 
că Banca Franţei posedă rezerve în- 
destulătoare pentru a depăşi o situaţie 
critică. Despre reformă nimic. Un con- 
sens în această direcţie nu există, cel 
puţin pînă în momentul de faţă. So- 
luţiile-paleative continuă să domine 
scena monetară occidentală. Astfel cri- 
za de încredere continuă. 


lie SERBANESCU 

Preşedintele Nixon a petrecut optzile 
în Europa „ca să asculte şi să afle“ in- 
tenţiile şi opiniile aliaţilor vest-euro- 
peni. Desigur, aceştia nu s-au supus în 
mod pasiv examenului, ci au fost, la 
rîndul lor, interesaţi să-i afle intenţi- 
ile (curiozitate parţial satisfăcută) şi 
opiniile (curiozitate satisfăcută mai pu- 
ţin decît precedenta). După toate pro- 
babilităţile, Londra a fost capitala în 
care raportul între curiozitatea oaspe- 
telui şi aceea a gazdelor a fost net fa- 
vorabil celei din urmă. 

Această stare de fapt se explică des- 
tul de simplu : pe de o parte, claritatea 
poziţiei britanice (renunțare la „rolul 
mondial“, adeziune la N.A.T.O., dorinţă 
de intrare în Piaţa comună, dispoziţie 
de a discuta despre Orientul Apropiat, 
înclinaţie de a favoriza — în măsura 
posibilului şi fără multe sfaturi de ofe- 
rit — contactele cu Estul); pe de altă 
parte, incertitudinea persistentă cu pri- 
vire la intenţiile președintelui — incer- 
titudine care alimenta unele temeri 
precise ale guvernului Wilson. Între 
altele, reputaţia de pragmatic a lui 
Richard Nixon punea sub semnul în- 
trebării „relaţiile speciale“, mai exact 
sprijinul şi înţelegerea pe care fiecare 
guvern britanic de la război încoace 
le-a aşteptat din partea succesivelor 
administrații americane. 


t 


„SOAMES SAGA” SI DIFICULTĂŢILE 
COORDONĂRII 


Existau, înainte de vizită, semne de- 
favorabile. Nu este vorba numai despre 
programarea Londrei ca a doua escală 
— programare care îi priva pe interlo- 
cutorii britanici și de onoare protoco- 
lară a întiîietăţii, şi de avantajul tac- 
tic (fie chiar minor) al ultimului cuvînt, 
înainte de concluzii. De fapt, neplăcut 
fusese, înainte ca programul desfăşurat 
al vizitei să fie anunţat, faptul că pre- 
mierul Wilson se străduise să perfec- 
teze o vizită la Washington pînă în 
ziua cînd a aflat din ziare că preşedin- 
tele Nixon va vizita Europa în februarie. 

Urmează să vedem dacă, şi eventual 
în ce măsură, lucrurile s-au clarificat 
în cursul celor 40 de ore petrecute la 
Londra de preşedintele Statelor Unite. 
Incontestabil acest răstimp a fost u- 
tilizat la maximum, discuţiile începind 
chiar în Rolls Royce-ul' care îi ducea 
pe interlocutori de la aeroport la rege- 
dința de la Chequers a primului mi- 
nistru. Exceptînd, fireşte, cele două 
breakfasturi, Nixon nu a băut nici mă- 
car o ceaşcă de ceai singur, întilnin- 
du-se, în afara premierului Wilson şi 
principalilor membri ai cabinetului său, 
cu liderul conservator Heath, liderul 
liberal Thorpe, ex-premierul MacMillan, 
un grup de reprezentanţi ai presei — 
între care proprietarii de ziare sir Max 
Aitken („Daily Express“ și „Sunday Ex- 
press“), lordul Hartwell („Daily şi Sun- 
day Telegraph“) şi lordul Thomson 
(„Times“. şi „Sunday Times“) — şi un 
alt grup de „personalităţi neoficiale“ 
presupuse a. da preşedintelui Nixon 
imaginea opiniilor „omului de pe 

stradă“ (parcurgînd lista invitaţilor — 
bancheri, profesori, lideri sindicali şi 
ai studenţilor — un funcţionar ameri- 
can a exclamat: „grozavă stradă“). 
Printre acestea s-au plasat prînzul la 
palatul Buckingham, o vizită la Ca- 
mera Comunelor şi una la ambasada 
americană. 

Limitindu-ne la convorbirile oficiale, 
nu este greu, chiar în absenţa unui 
comunicat comun, de determinat ce a- 
veau să-şi spună, sau mai degrabă să-şi 
sugereze,  interlocutorii. Preşedintele 
S.U.A. este interesat, înainte de orice, 
în stabilitatea monedei britanice — u- 
nul din punctele cele mai vulnerabile 
ale sistemului monetar occidental ; de 
asemenea, acum cînd Londra obişnu- 
ieşte să-şi afirme vocaţia europeană, 
Administraţia ar dori ca interesul bri- 
tanic pentru vestul continentului să îm- 
brace forme mai constructive. Deci mai 
puține crize în U.E.0O., sau direct fran- 
co-britanice ; mult mai bine ar fi dacă 
Londra şi-ar utiliza influenţa de pildă 
pentru a convinge Bonnul să-şi depă- 
şească reţinerile faţă de semnarea tra- 
tatului de neproliferare. 

În ce priveşte partea britanică, nu 
este greu să presupunem cum fiecare 
expunere a poziţiei proprii conţinea şi 
o întrebare în legătură cu atitudinea 
americană. Marea Britanie intenţio- 
nează să sprijine în continuare N.A.T.O. 
— dar ce intenţii au faţă de pact Sta- 
tele Unite? Şi ţinînd seama de bu- 
nele intenţii (afirmate) faţă de alianţa 
atlantică şi de unitatea vest-europeană, 
vor sprijini Statele Unite (era între- 
barea subînţeleasă) demersurile pe care 
Londra va continua să le întreprindă 
în vederea admiterii în C.E.E. ? (Aici nu 
au putut lipsi aluziile, dacă nu o rela- 
tare mai amplă, a ceea ce la Londra — 
unde serialul de televiziune e prezen- 
tat cu numai două săptămîni avans față 
de Bucureşti — se numeşte „Soames 
saga“). În acelaşi fel, reafirmarea do- 
rințţei de a sprijini lira sterlină prin 
eforturi economice şi austeritate buge- 
tară implica şi speranța că preşedintele 
Nixon nu va ceda presiunilor protecţio- 
niste, existente în Congres, de o ma- 
nieră care să compromită exporturile 
engleze. 

Fără îndoială că s-a procedat la exa- 
minarea, ades academică, şi a altor pro- 
bleme ; dar asta nu ne poate împiedica 
să constatăm restrîingerea ordinii de 
zi — în comparaţie cu precedentele în- 
tilniri anglo-americane. Nimic despre 
Vietnam ; nimic despre Rhodesia şi, în 
general, despre prezența engleză la est 
de Suez. 

Desigur, nu este vorba numai despre 
rezerva  autoimpusă a preşedintelui 
Nixon ; ci pur şi simplu era inutilă dis- 
cutarea unor situaţii incerte și pe care 
dialogul de la Londra nu le-ar fi apro- 
piat de clarificare — este cazul tratati- 
velor de la Paris — după cum nu era 
utilă repunerea în discuţie a unor stări 
de fapt ireversibile — aşa cum este 
retragerea de la est de Suez pe care 
dezbaterea parlamentară de săptămîna 
trecută a confirmat-o fără echivoc. De 
altfel, această diminuare — pe spaţiu 

Relaţii tot mai puţin 


O înțelegere globală nu mai e po- 
sibilă,.. 


geografic — a ambițiilor britanice con- 
stituie un element decisiv în evoluţia 
noţiunii de „relaţii speciale“ anglo- 
americane ; diminuare confirmată de 
recenta expunere în parlament a mi- 
nistrului apărării, Healey, la un buget 
anual adaptat tocmai acestei orientări 
(cu aceeaşi ocazie se remarca faptul 
că, pentru prima dată într-o perioadă 
istorică îndelungată, în ultimele 12 luni 
nu a căzut în luptă nici un soldat en- 
glez). 


CEEA CE NU SE POATE PIERDE 
ŞI CEEA CE NU SE POATE CREA 


Pentru a stabili exact dimensiunile 
actuale ale „relaţiilor speciale“ este ne- 
voie să examinăm compatibilitatea o- 
rientării britanice — în noul rol „eu- 
ropean“ — cu obiectivele deocamdată 
schițate ale politicii americane (ade- 
ziunea precumpănitor platonică a Lon- 
drei la obiectivele globale ale Washing- 
tonului este irelevantă). Desigur, Sta- 
tele Unite nu vor să descurajeze orien- 
tarea guvernului Wilson în favoarea 
N.A.T.O. dar nici nu pot să nu observe 
că sugestiile ministrului laburist al a- 
părării, Healey, pun în discuţie ac- 
tuala strategie a pactului, în timp ce 
Marea Britanie înregistrează, pentru 

prima dată după mulți ani, o reducere 
— fie şi minimă — a bugetului militar. 
Tot astfel, Washingtonul nu vrea să 
tempereze entuziasmul guvernului Wil- 
son pentru C.E.E.; dar există un in- 
teres cel puțin egal pentru îmbunătăți- 
rea relațiilor cu Franța şi Departamen- 
tul de Stat, condus acum de William 
Rogers, va înregistra, probabil, veto-u- 
rile franceze, fără acele proteste oca- 
zional vehemente care se auzeau în 
perioada Rusk. Fireşte, Casa Albă este 
mulțumită de similitudinea de vederi 
în problemele monetare; dar ea nu 
intenționa să le abordeze la Londra (şi 
în general în cursul turneului; din 
echipa preşedintelui Nixon economiştii 
au lipsit) iar recentele ştiri despre di- 
ficultățile lirei sterline nu au fost de 
natură să sporească încrederea în par- 
tenerul britanic. 

Aşadar, preocupări comune există ; 
identitatea de vederi însă este, în cel 
mai bun caz, limitată. E o situație în 
care guvernul englez nu are nici un 
privilegiu în raport cu alți membri ai 
alianței atlantice. Anglia este preocu- 
pată de moneda sa, dar aşa e şi Franța. 
Este fidelă N.A.T.O., dar aşa este şi 
R.F.G. Doreşte să intre în Piaţa co- 
mună — dar asta doresc, pentru ele, 
Danemarca şi Norvegia, iar admiterea 
Angliei o doresc cinci din cei șase. Nici 
măcar „bunele raporturi personale 
Wilson-Nixon“ — singura realizare con- 
cretă citată la Londra după vizită — 
nu reprezintă o exclusivitate britanică ; 
se spune că preşedintele de Gaulle a 
obținut același lucru, ba chiar în con- 
diții mai dificile. 

Ceea ce este real în „relaţiile spe- 
ciale“ — spunea o oficialitate ameri- 
cană — nu se poate pierde, iar ceea ce 
este ireal nu se poate crea. Reali ră- 
min, probabil, factorii citați de preşe- 
dintele Nixon la sosirea pe aeroportul 
Heathrow : comunitatea de limbă, simi- 
litudinile juridice şi parlamentare. 
Ireală a devenit în tot mai mare mă- 
sură cealaltă comunitate, de obiective 
politice. 

Intervine, cel puţin în actuala con- 
junctură, şi un alt factor. Absorbită de 
războiul din Vietnam, Administraţia 
Johnson era numai secundar preocu- 
pată de coordonarea cu aliaţii vest- 
europeni ; în această situaţie un aliat 
comod (şi înţelegător faţă de angajarea 
americană în Asia de sud-est) era deo- 
sebit de apreciat. În prezent însă, cînd 
noua administrație procedează la re- 
considerări, aparent cuprinzătoare, orice 
preferință acordată Londrei ar risca 
să închidă alte opţiuni. De aceea, „re- 
laţiile speciale“ au devenit — aşa cum 
afirma preşedintele Nixon — relaţiile 
pe care S.U.A. ar dori să le aibă cu 
toţi aliaţii europeni. Dar nişte „relaţii 
speciale“ care ar fi muliiplicate şi ofe- 
rite tuturor aliaţilor — nici unul mai 
special decit celălalt — nu mai au ni- 
mic prea special. 


Mihai MATEI 


APOLLO-9 
la capătul 
programului 


Două evenimente inedite au interve- 
nit în zborul lui Apollo-9, tocmai în 
ultimele zile de evoluție. Mai întii, 
cosmonauțţii au luat ca punct de reper, 
pentru a-şi măsura poziţia în spatiu, 
planeta Jupiter. Faptul că ei au reuşit 
să se orienteze cu ajutorul uriașuiui 
nostru vecin din sistemul solar şi să nu 
mai caute stelele fixe este de mare în- 
semnătate pentru călătoriile viitoare. 
Sextantele vor găsi mult mai uşor pla- 
neta Jupiter, iar ordinatorul de la bord 
va putea să stabilească prompt poziţia 
cabinei în raport cu traiectoria progia: 
mată, problemă astronomică de altfel 
foarte complexă. 

A doua „premieră“ este noua şi, pro- 
babil, ultima modificare a orbitei pe 
care evolua cabina în călătoria ei cir- 
cumterestră. În timpul celor zece zile 
de zbor, Apollo-9 a încercat nu numai 
faimosul lui „modul lunar“, ci și o 
serie de manevre originale, între care 
modificarea, de mai multe ori, a orbi- 
tei în jurul Pămîntului. Toate aceste 
modificări au fost opera ordinatoarelor 
de la centrele de comandă și control 
care au fost solicitate — în unele ca- 
zuri spontan, în altele cu anticipație — 
să calculeze traiectoria optimă nece- 
sară pentru îndeplinirea  diverseior 
faze din programul de zbor. Ca ur- 
mare, după plasarea pe prima orbită 
circumterestră, cabina a fost mutată 
pe o orbită circulară, situată la 233 km 
deasupra Pămîntului, înălțime consi- 
derată drept cea mai potrivită pentru 
manevrele cu modulul lunar. A fost 
aleasă o traiectorie circulară pentru a 
se îngădui cosmonauţilor de pe modul 
să se depărteze și apoi să revină la 
cabina-mamă cu minimum de riscuri 
posibile în situaţia lor extraordinară. 
Orbitele au mai fost modificate şi pen- 
tru alte acomodări ale cabinei în ma- 
nevrele de apropiere. În fine, ultima 
modificare, efectuată în prima zi a săp- 
tămînii curente, a fost dictată tot de 
ordinatoare, cărora li s-a pus în- 
trebarea : ce orbită ar asigura con- 
diții optime pentru revenirea ca- 
binei Apollo-9 pe Pămînt la data 
stabilită (joi 13 martie, ora 16,46 
— ora noastră) la locul stabilit (undeva 
în Oceanul Atlantic, spre sud-est de 
insulele Bermude) în ipoteza că re- 
trorachetele principale nu s-ar aprinde 


Ilustrarea unuia din 
cele mai dramatice mo- 
mente în cadrul mane- 
vrelor spațiale efectuate 
de Apollo-9: un cos- 
monaut iese din modu- 
lul lunar şi reintră în 
cabina-mamă printr-o 
celulă specială de acces. 
Această manevră a fost 
programată pentru a 
se experimenta posibi- 
litățile de salvare a 
echipajului din intero- 
rul modulului în caz de 


accident 
situa ia AAA 


sau nu ar avea combustibil suficient 
pentru executarea manevrelor de ame- 
rizare. Răspunsul  ordinatoarelor a 
fost : să se plaseze pe o orbită foarte 
alungită la apogeu (peste 400 de km) şi 
scurtată puţin la perigeu (circa 190 de 
km). Evoluind pe această traiectorie 
finală, Apollo-9 va avea cele mai 
multe şanse de a intra în atmosferă 
exact pe îngustul „coridor de acces“ și 
nu va fi obligat să folosească, în vreun 
caz extrem, mai mult combustibil 
decit conțin cele 4 mici rachete direc- 
ționale, fixate la exterior, pe modulul 
cilindric de serviciu, destinat a fi și el 
părăsit în spaţiu în momentul cind 
cabina-mamă va porni spre sol. 

De altfel, de-a lungul acestui spec- 
taculos şi bine realizat program spa- 
țial,  cabina-mamă s-a caracterizat 
îndeosebi prin dezinvoltura cu care a 
putut să abandoneze, rînd pe.rînd, în- 
tregul ei sistem: treptele de lansare, 
modulul lunar și modulul de serviciu, 
pe măsură ce se epuiza utilitatea fie- 
căruia. Undeva pe cer, într-un punct 
despre care se spune că este fix, a 
rămas, ca 0 relicvă a erei spațiale, bi- 
zarul „scorpion“ de aluminiu, moduiul 
lunar al cărui destin a fost să pretigu- 
reze, întocmai, toate operaţiile de alu- 
nizare fără să ajungă vreodată pînă la 
Lună. Abandorat acolo, după ce i-au 
fost verificate toate posibilităţile de 
mișcare, el va fi martorul nevăzut al 
zborului selenar pe care urmează să-l 
efectueze, poate în ultimele zile din 
mai, un frate al său geamăn, aflat deo- 
camdată la Cape Kennedy, lîngă ra- 
cheta Saturn-5 — Apollo-10. 

Dacă ultima etapă de azi a zborului 


cabinei cu numărul 9 se va încheia, 
aşa cum se speră, fără surprize (în 
materie de zboruri cosmice doza de 


risc nu scade, ci sporeşte pe măsură ce 
traiectoria se scurtează), atunci adrni- 
nistrația N.A.S.A. va putea să-şi îm- 
plinească dorința de a sări peste etapa 
a 10-a (un nou raid circumlunar) şi 
va încerca direct alunizarea. Fixat în 


papucii săi — care, dacă nu vor fi 
chiar de aur, sînt în orice caz magne- 
tizaţi — un om va privi solul lunar, îi 


va cerceta substanța şi va aduce pe Pă- 
mâînt primele fire de praf de pe Lună. 


Mircea GRIGORESCU 


actualitate 
in opțiunile 
politice 


Alegerile parţiale din India, desfăşu- 
rate în Bengalul de vest, Bihar, Pun- 
jab şi Uttar Pradesh, au reactualizat în 
atenţia observatorilor mutaţiile din ce 
în ce mai marcate care se înregistrează 
pe scena politică a ţării. Rezultatele e- 
lectorale au dezvăluit răsturnări semni- 
ficative : în Bengalul de vest, Frontul 
unit al forțelor de stinga a obţinut o 
victorie netă (210 din cele 280 de man- 
date ale Adunării legislative locale), în 
timp ce în Punjab, partidul Jan Sangh 
a fost acela care s-a instalat, după o 
manşă comodă, în fotoliile-cheie. În 
ambele cazuri, partidul Congresul Na- 
tional Indian, tradiționalul lider al miş- 
cării politice indiene și de 20 de ani 
partid de guvernămiînt, a fost obligat 
să se adapteze la o prezenţă mai mo- 
destă. 

Explicaţia acestei situaţii reprezintă, 
în esenţă, demontarea parţială a tradi- 
ției de unic conducător pe care şi-o 
crease partidul. O scurtă incursiune în 
istoria economică şi socială a ţării va 
ușura procesul de înțelegere a pierderii 
de influenţă a C.N.I. 


Lupta 


cu timpul 


O dată cu obţinerea independenței, 
la 15 august 1947, India s-a angajat în- 
tr-un amplu efort de reconstrucţie 
care, în concepţia lui Jawaharlal Nehru, 

trebuia să ducă la instaurarea rapidă şi 
eficace, pe un vast teritoriu şi pentru o 
uriașă populaţie, a atributelor unei 
vieţi civilizate. Obiectivele acestui pro- 
gram au fost : votarea Constituţiei repu- 
blicane. planificarea economiei naţiona- 
Je, reforma agrară, naţionalizarea majo- 
rităţii intreprinderilor şi a băncilor, cre- 
area unei industrii naţionale, alfabeti- 
zarea populaţiei. Procesul dezvoltării 
pe linia acestor obiective a fost sinuos 
— alături de succese incontestabile în 
anumite sectoare înregistrindu-se 
obstacole sau stagnări. Pe ce teren se 
manifestă aceste discrepanțe, care este, 
în fond, harta pe care cei 20 de ani de 
guvernămînt exclusiv sau majoritar al 
partidului Congresul Naţional Indian 
şi-a încercat  fructificarea  dezidera- 
telor? 

India dispune de suprafaţa de 3 268 090 
km: divizată în 17 state şi 9 teritorii 
unionale. Tradițiile religioase etnogra- 
fice, lingvistice etc. dau naştere unor 
permanente, tendinţe de separare a noi 
teritorii, în state distincte. Intenţia ma- 
joră a partidului Congresul Naţional In- 
dian pentru a desţeleni căile de acces 
spre o unitate armonioasă, pe baza unei 
federaţii, a simplificat în parte conflic- 
tele, dar nu le-a anihilat, fapt care a de- 
terminat guvernul central să suporte noi 
întrebări asupra modalităţilor de ate- 
nuare şi rezolvare a acestei stări de 
conflict seculare. 

Dacă conflictele între populaţii au 
reprezentat, sub dominaţia colonială, o 
supapă excelentă pentru consumarea 
nemulțumirilor prin întreţinerea între 
micii feudali a unei psihologii de per- 
manenţi combatanți locali, guvernele şi 
legislaturile Indiei independente nu pu- 
teau şi nu aveau nici interesul (printre 
altele, planificarea economiei și întreg 
programul de dezvoltare o impunea) să 
menajeze veleităţile locale centrifugale. 
Acţiunile de aplanare, de restudiere a 
frontierelor (în acest scop a fost creat 
Comitetul pentru reorganizarea state- 
lor) şi de respectare a tendinţelor lo- 
cale (cazul statelor Punjab şi Assam) 
nu sînt decît unele dintre modalităţile 
pe care guvernul central le-a practicat 
în vederea armonizării  revendicărilor 
locale ale unor state şi stabilizarea unei 
conduceri unitare. Dar alături de ope- 
raţiunile administrative de „nivelare“, 
în India a rămas totuşi deschisă pro- 
blema  coabitării unui amalgam de 
populaţii. Un babilon lingvistic tulbu- 
ră în continuare unitatea de limbă. 

La nivelul Uniunii. alături de engleză, 
care s-a menţinut, paradoxal, numito- 
rul comun lingvistic în relaţiile admi- 
nistraţiei centrale cu statele, astăzi este 
folosită ca limbă oficială limba „hindi“. 
La nivelul statelor sînt recunoscute ca 
oficiale alte 14 limbi, de uz local. Pe lîn- 
gă acestea, un enorm „buchet“ de alte 


Demonstraţie pe străzile Calcuttei 
pentru dezvoltarea democratică a 
vieții publice și pentru îmbunătăți- 
rea nivelului de trai 


limbi sau dialecte (în total 1 652) adîncesc 
perturbațiile (transformate frecvent în 
lupte de stradă) determinate, în princi- 
pal. de conflictul între nordul vorbitor 
de „hindi“ şi sudul vorbitor de „tamil“. 
Conflictele de limbă sînt dublate de 
cele religioase, dar împreună au re- 
prezentat o dificultate palidă în raport 
cu problema fundamentală a rezolvării 
subalimentaţiei. 

În 1947, indienii se hrăneau cu ce- 
reale inferioare (tapioca, jowar), iar 
astăzi cu grîu şi orez. În 1947, în India 
boii depăşeau ca număr automobilele 
(în raport de 12 la 1), astăzi India pro- 
duce automobile, calculatoare, motoare 
cu reacţie, echipament electronic, plu- 
toniu. Cele trei planuri cincinale de- 
marate în 1951 și ultimele plà- 
nuri anuale au vizat scoaterea ţă- 
rii din  anchiloza feudală care părea 
incurabilă. Este vorba de creşterea pro- 
ducţiei de oţel de 5 ori, a energiei e- 
lectrice de 6 ori, a producţiei de alu- 
miniu de 20 de ori etc. Împreună cu 
aceste elemente, probe ale dinamizării 
producției și a tendinței de a trasa pe 
harta socială coordonatele unei vieţi 
moderne, se mențin însă axele tradiţio- 
nale ale moralei indiene, sedimentate 
într-o populaţie despărțită riguros. de 
20 de secole, în caste. Patru mari caste 
(brahmanii, luptătorii, comercianții, 
cultivatorii) plus alte 49 000 de subcaste 
la periferia cărora se află cele 70 de 
milioane de „paria“ împart India în- 
tr-o puzderie de fortificaţii „spirituale“ 
armate de legile Manu. (Și astăzi un 
membru al unei caste superioare dacă 
dă mina cu un „paria“ se dezinfectează 
ulterior).  Reduse la numitorul comun 
al nivelului de trai, altitudinile de 
castă se estompează însă, căci, deşi cul- 
tivatorii formează o castă superioară, 
ei reprezintă, înainte de orice. 70 la sută 
din populaţia Indiei, care însumează 
520 de milioane de locuitori. Din cei 70 
la sută de cultivatori, puţini practică, 
deocamdată, o agricultură mecanizată 
(cu tot efortul statului de a mo- 
derniza acest sector), iar dintre a- 
ceştia un număr relativ scăzut obţin 
producţii mulțumitoare. Trebuie subli- 
niat, în același timp că anii de producţie 
abundentă sînt rari în succesiunea alar- 
mantă a anilor fie de secetă catastro- 
fală, fie de inundaţii la fel de catastro- 
fale. De aici rezultă una din proble- 
mele capitale ale Indiei: a asigura 
o alimentaţie normală unei populaţii 
comprimate pe unitatea de suprafaţă 
într-o medie de 153 loc./km? în compa- 
raţie cu 57 loc./km* în Europa. 

Este de semnalat că în anul agricol 
1967—1968 India a obţinut cea mai mare 
producţie agricolă — 95,6 milioane tone 
cereale. A fost un an record şi un suc- 
ces remarcabil. 

O fabuloasă capacitate de muncă se 
oferă în fiecare an Indiei, paradoxul 
dezvoltării constind în imposibilitatea 
folosirii ei integrale, deşi administraţia 
a recurs în ultima vreme la metoda 
„sistării“ şi controlării nașterilor prin 
„family planning program ... încearcă să 
reducă rata natalității de la 41 la mie la 
22 la mie în următorii zece ani, sau în- 
tr-un timp mai scurt. 

Conducător al unui stat de agricul- 
tori, guvernul central de la Delhi a 
trebuit să acorde, în acelaşi timp, im- 
portanță şi sectorului industrial, să e- 
laboreze o strategie eficientă a echili- 


brului balanței de plăţi ; măsurile pre- 
conizate nu au dus însă întotdeauna la 
rezultatele scontate. Devalorizarea ru- 
piei la 6 iunie 1966 (de la 4,76 la 7,50 
rupii un dolar S.U.A.) a fost anunțată 
ca un stimulent al  „insănătoşirii ex- 
porturilor“, dar a fost primită cu ră- 
ceală cînd, după două zile, Banca In- 
ternaţională a acordat Indiei un cre- 
dit de 900 milioane de dolari, facili- 
tind imixtiunea capitalului străin care, 
de altfel, de la independenţă încoace 
s-a triplat. 

Nivelul de trai scăzut, deşi afectează 
majoritatea populaţiei, nu exelude exis- 
tenţa unei pături sociale opulente. La 
una din sesiunile anuale ale partidului 
Congresul Naţional Indian, ţinută la 
Djaipur, fostul președinte al parti- 
dului K. Kamaraj, declara: „Nu 
am reușit să slăbim şi, cu atît mai 
puţin, să înlăturăm inegalitatea din- 
tre bogaţi şi săraci. Pe de o par- 
te vedem o clasă bogată care își 
permite cheltuieli exagerate, iar pe de 
altă parte, o masă de oameni care tră- 
iesc în sărăcie“. În acelaşi timp, viaţa 
economică a cunoscut, şi fenomenul se 
adînceşte, o serioasă concentrare a ca- 
pitalurilor : cinci societăţi indiene con- 
trolează 539 de firme, iar principalele 
10 monopoluri deţin 16 din cele 30 mi- 
liarde de rupii ale sectorului particular. 

Trebuie remarcat că dacă anumite 
măsuri care vizau o mai accentuată e- 
chilibrare a vieţii economice au fost 
speculate de monopoluri pe parcurs, 
nepermiţînd în toate domeniile finali- 
zarea lor în interesul maselor largi, 
totuşi anii de guvernămiînt ai partidu- 
lui C.N.I. au reuşit, în ansamblu, cu 
toate dificultăţile existente încă, să de- 
taşeze India din osificarea subdezvoltă- 
rii în care o instalaseră anii lungi ai co- 
lonialismului. Planurile cincinale eco- 
nomice şi măsurile administrative de- 
mocratice în viaţa socială au oferit su- 
ficiente date capabile să confere plat- 
formei partidului de guvernămînt pre- 
misele unei baze de masă. Totuşi, ni- 
velul de pornire al eforturilor organi- 
zate de guvern fiind, după cum am re- 
marcat, moştenirea tuturor tarelor colo- 
nialismului, coordonarea acestui efort 
lovindu-se de ofensiva foarte puternică 
a forţelor de dreapta, a vîrfurilor oli- 
garhiei tradiționale, a intereselor ca- 
pitalului străin, a rezultat de aici un 
permanent conflict între aripa democra- 
tică a partidului de guvernămînt şi 
dreapta acestuia, conflict care a deter- 
minat, în ultimă instanţă, o serie de 
compromisuri şi de amînări în finali- 
zarea dezideratelor iniţiale. În aceste 
condiţii, intenţiile aripii democratice a 
partidului C.N.I. nu au mai ajuns să 
se concretizeze în toate domeniile acti- 
vităţii de stat. 


Grupări, 


regrupari, mutații 


Harta repartiţiei diverselor forma- 
ţiuni politice a devenit, după alegerile 
din februarie 1967, cel puţin paradoxală: 
în 9 state din 17, partidul Congresul 
Naţional Indian a pierdut con- 
trolul, în aceste 9 state au venit la pu- 
tere fie forțe de stînga, fie forţe de 
dreapta, fie echipe de coaliţie, dar In- 
dia rămîne condusă de partidul Congre- 
sul Naţional Indian, care deţine majori- 
tatea în guvernul central de la Delhi. 

Cu toate că într-o serie de state opo- 
ziţia a ajuns la putere formînd guverne 


locale, poziţia C.N.I. se menţine puter- 
nică. Platforma democratică a aces- 
tui partid, germinată în focul luptei 
pentru independenţă, și-a atins în- 
tr-o măsură sensibilă aplicarea ei 
în viață. Dacă reforma agrară nu 
este încă completă, iar diferențele în- 
tre clase se mențin, aceasta nu în- 
seamnă că acţiunea de desfăşurare a 
dezideratelor democratice este parali- 
zată, iar perspectivele blocate. Dificul- 
tățile întîmpinate de C.N.I. se polari- 
zează exclusiv în mişcarea de dreapta, 
care încearcă să perforeze unitatea 
partidului de guvernămînt şi să-i a- 
tragă periferia, cu simpatii de dreapta, 
în matca extremei drepte. Din aceste 
obstacole, care au obligat mersul drept 
al partidului lui Nehru la anumite oco- 
liri şi întîrzieri în luarea unor decizii, 
derivă pierderea unor simpatizanți, 
cîştigați cu ani în urmă, datorită acti- 
vității progresiste în lupta împotriva 
colonialismului. Cum era şi firesc, 
dreapta a profitat de această situaţie, 
şi-a organizat mai riguros ofensiva, 
folosind tactica dizolvării pe dinăuntru 
a partidului de guvernămînt, combinată 
cu atacul frontal, la scenă deschisă. 
S-a ajuns pînă acolo încît cu ocazia a- 
legerilor din 1967, pentru prima oară în 
istoria partidului lui Nehru, financiarii 
au declarat că dacă nu li se rezervă în 
partidul de guvernămînt un număr de 
fotolii, vor „rarefia“ fondurile alocate 
acestui partid. În același timp, feno- 
menul adîncirii fuziunii între o serie de 
elemente ale partidelor Jan Sangh 
(gruparea extremişiilor hinduși), „Swa- 
tantra“ (combinaţie realizată în 1959, 
între marele capital şi vechile elemente 
ale oligarhiei), dreapta partidului Con- 
gresul Naţional Indian, precum şi ale 
unor organizaţii religioase, continua. În 
acest sens, Desai, secretarul parlamen- 
tar al partidului „Swatantra“, declara 
la 14 ianuarie 1969: „Cînd poziţiile 
grupurilor parlamentare ale celor două 
partide (Swatantra şi Jan Sangh — 
n. n.) vor fi mai apropiate, va fi des- 
chis drumul pentru fuzionarea lor“. 

În acest timp, în rîndurile opoziței. 
forţele mişcării de stînga şi-au sporit 
continuu influența cîștigînd, după ale- 
gerile din 1967, voturile a milioane de 
noi alegători. După cum se ştie, în Ben- 
galul de vest și Kerala, alegerile parla- 
mentare au determinat formarea de gu- 
verne ale Frontului unităţii de stînga. 
Din păcate, organizarea forţelor de stîn- 
ga, care exprimă interesele clasei mun- 
citoare, ale păturilor asuprite de la ora- 
şe și sate, ale întregii mişcări progresis- 
te indiene, nu s-a putut realiza fără difi- 
cultăţi. Se ştie că mişcarea comunistă 
indiană — principala forță a stîngii — 
este, în prezent, scindată în două par- 
tide comuniste, fapt de natură să fri- 
neze capacitatea de asamblare a poten- 
țialului stîngii într-o mişcare unică, ar- 
monioasă. 

Cele 110 locuri ocupate în prezent de 
comuniști în parlamentul bengalez ex- 
primă capacitatea lor de a menţine a- 
derenţa maselor de proletari industri- 
ali, exploataţi de monopolurile autohto- 
ne şi străine, mase care s-au convins 
că platforma mişcării comuniste repre- 
zintă singura soluţie politică care să 
ducă la  îngrădirea puterii marelui 
capital, la ameliorarea nivelului de 
trai. Masiva. opţiune electorală a 
populaţiei din Bengalul de vest 


împotriva partidelor 


pentru Frontul unit al forțelor de 
stînga a dus la obţinerea puterii de că- 
tre stînga, la instalarea în postul de 
ministru de interne a unui comunist. 
Platforma stîngii care vizează accen- 
tuarea într-un ritm rapid a industria- 
lizării, continuarea reformei agrare în- 
tr-un spirit democratic, lupta împotri= 
va speculei şi a stocării ilicite de ali- 
mente. (în acest sens forţele de stînga 
ajunse la putere au lansat o ofensivă 
puternică pentru a depista şi a deferi 
justiţiei pe  speculanţi) a întrunit 
şi întruneşte o largă bază de masă. 
Analiza confruntărilor de pe scena po- 
litică indiană pune în lumină faptul 
că există unele aprepieri între obiet- 
tivele forțelor. de stînga la putere 
în Bengalul de vest, dar în opoziție 
faţă de partidul de guvernămint şi 
programul de reforme, pe care partidul 
C.N.I. a încercat să-l finalizeze în plan 
concret. Lupta stîngii, şi a tuturor for- 
țelor prozresiste, se orientează deci îm- 
potriva dreptei partidului C.N.I. şi evi- 
dent, se organizează într-un larg baraj 
Jan Sangh şi 
Swatantra. 

Din tot acest context politic extrem 
de complex putem depista o serie de 
vectori : 1) tradiţia partidului C.N.I. de 
unic depozitar al intereselor maselor 
populare a înregistrat în ultima vreme 
opţiuni noi, fapt care angajează actuala 
situaţie politică internă într-o eferves- 
cenţă nemaiîntilnită pînă în prezent în 
India. În planul organizării sale in- 
terne, partidul C.N.I. şi-a delimitat 
aripa democratică de cea de dreapta, 
care manifestă un interes din ce în ce 
mai sensibil de a trece la remorca par- 
tidelor reacționare, câre exprimă inte- 
resele oligarhiei feudale şi ale monopo- 
lurilor străine şi autohtone ; 2) partidele 
de dreapta, deși speculează şi pregătesc 
separat viitorul context electoral, îşi în- 
tind punți de natură să le programeze 
fuziunea ; 3) mişcarea forțelor de 
stînga cîştigă o bază de masă tot mai 
largă (după cum a demonstrat-o re- 
centa repriză electorală), barează măsu- 
rile anti-democratice, își strînge rin- 
durile împotriva opoziţiei de dreapta, 
reacționare şi antipopulare. 

Recentele remanieri guvernamentale, 
efectuate de primul ministru  Indira 
Gandhi, au adus în posturi importante 
doi tineri „congresişti“ : Dinesh Singh 
a preluat Ministerul de Externe, iar 
Bhagat, Ministerul Comerţului Exterior 
şi al Aprovizionării. În aceeaşi perioa- 
dă opoziţia a prezentat în Camera In- 
ferioară o moţiune de neîncredere în 
guvern, care a fost respinsă, dar a 
reuşit să întrunească 80 de voturi. Cele 
două evenimente probează încă o dată 
direcţiile tendinţelor politice interne. 
Oricum, impasul preparat de mişcarea 
de dreapta poate fi depăşit prin efor- 
tul constant al forţelor progresiste din 
partidul de  guvernămiînt de a nu se 
distanţa de tradiţia democratică a lup- 
tei anticolonialiste, luptă care în ac- 
tuala perioadă înseamnă evitarea com- 
promisurilor cu dreapta, îngrădirea in- 
fluenţei monopolurilor, accelerarea in- 
dustrializării, definitivarea reformei a- 
grare, alianţa cu forțele mişcării de 
stînga. Succesele obţinute în trecut de 
partidul de guvernămînt ar putea erea 
noi condiţii pentru continua lor dez- 
voltare. 


Radu BUDEANU 

Sid 


La aproximativ o oră de Roma, ateri- 
zăm pe aeroportul din Tunis pe o ploaie 
torențială, fenomen rar şi binefăcător 
pentru gazdele noastre. Era o iarnă dulce, 


_asemănătoare sfirşitului de septembrie id 


noi. Perspectiva se sprijinea pe un oraș în 
întregime alb, în prezența minaretelor 
suple, a Mediteranei, întinsă departe spre 
orizont, unde privirea n-o poate urmări de- 
cît confundind-o cu cerul. Nu poti să nu fii 
emoționat de acest moment, început al 
confruntărilor cu cele citite. Şi deși ești 
copleșit de impresiile pe care ţi le pro- 
duce contactul cu noile realități ale a- 
cestei tări este imposibil să te 
sustragi evocărilor trecutului. Pe aici s-au 
perindat civilizații — cetăți sau oraşe 
construite de popoare au fost deposedate 
la rîndul lor de altele. 


Cartagina, puternica metropolă punică 
este azi doar un moment evocator al 
istoriei pămîntului tunisian. 

Ce puțin a mai rămas sub stratul de 
cenușă al incendiului din anul 146 î.e.n.! 
Solitar, învăluit de nisipurile regiunii Cap 
Bon, orașul punic amin'ește și astăzi 
viața unui popor care a făcut odinioară 
să se cutremure Roma. Aici, lumea pu- 
nică supravieţuieşte uitării prin obiectele 
păstrate în muzeul Bardo. Ce impresio- 
nante, ce fantastice ni se par aceste fi- 
gurine cu ochii mari și privirea înmăr- 
murită, fără a fixa pe cineva decit poate 

Dana Alexandru 


însăşi viziunea cetății dată pradă flăcări- 
lor de oștile lui Scipio. 

Istoria își face drum din aproape în 
aproape şi o călătorie în Tunisia oferă vi- 
zitatorului nu numai prilejul de a admira 
o impresionantă varietate de peisaje geo- 
grafice, ci şi privilegiul de a retrăi momen- 
te ale unui trecut îndepărtat. Vizitarea 
Kairovanului ne-a introdus în plin Ev Me- 
diu musulman. 

În cadrul meridional grandios și auster, 
primii cuceritori veniţi din Asia au înlătu- 
rat încă de la sfirșitul secolului al VII-lea 
bazele unuia din principalele orașe sfinte 
ale Islamului ; Kairouanul a știut totuși să 
păstreze de-a lungul secolelor prestigiul 
religios și chiar prosperitatea economică 
a dinastiei aghlabite. 

De la început ne-am oprit în fața 
moscheei Sidi Okba, cea mai veche din 
Africa, măreață prin simplitatea şi sobrie- 
tatea ei. 

Străbatem curtea care, după relatările 
ghidului nostru, este locul  reculegerii 
înainte de a pătrunde în sanctuarul pro- 
priu-zis. Moscheea cuprinde 17 alei para- 
lele cu bolți care se odihnesc pe minuna- 
te colonade și capitolii antice. Aleea din 
mijloc duce la o nișă mică împodobită 
cu carouri de faianță, loc ce indică di- 
recția Meccăi. Printre elementele cu to- 
tul uimitoare este acea pădure de coloa- 
ne — nu mai puțin de 516 — recuperate 
de la diferite edificii romane, bizantine 
etc. 

În aceeași ambiànță, atit de pregnant 
islamică a Kairovuanului, am descoperi! 


Barajul de la Oued-El-Lil 


cu mirare elemente ale Renașterii ita- 
liene. Bunăoară, la moscheea  închi- 
nată lui Sidi-Sahabi — unul din dis- 
cipolii apropiaţi ai profetului — întîlnim 
acel portic de autentică factură floren- 
tină. Pereţii împodobiţi cu ceramică, cu 
reflexe metalice, plafonul sculptat în 
lemn de cedru libanez și multitudinea 
covoarelor așternute sub picioarele 
noastre dau o notă aparte acestei moschei. 
Tradiţia vrea ca fetele din Kairouan să 
dăruiască moscheei primul covor țesut de 
mîna lor. 

În partea opusă a orașului se află 
bazarul — centrul comercial cu acel 
labirint de străduţe înguste, viu colorate, 
inundate cu miros de untdelemn ameste- 
cât cu mirodenii — cu covoare înşirate 
pretutindeni. Aici domneşte un du-te-vino 
continuu și cu atit de multă lume, încît 
fiecare pas înainte e o adevărată vie 
torie. Încerci din cînd în cînd să vorbeşti 
dar nu reușești să te înţelegi: tambu- 
rinele marchează măsura, trompetele şi 
cimpoaiele susțin melodia, în timp ce 
femeile cu glasuri subțiri strigă „„you- 
you”. 

La Kairouan nu întilnești numai sanc- 
tuare și cupole. Aici, ca şi în alte re- 

iuni ale țării, simţi acel puls al procesu- 
ui de transformare a vechilor structuri, 
de modernizare a vieții economice. În 
împrejurimi s-au instalat numeroase 

erimetre agricole de punere în valoare. 

n vocabularul obișnuit al kairovanezi- 


lor au apărut termeni noi ca protejarea 
solului, lupta împotriva eroziunii și a 
aridității deșertului. 


Călătorul care vizitează azi Tunisia va 
fi, de altfel, puternic impresionat de sem- 
nele—evidente pe întreg cuprinsul țării— 
ale eforturilor depuse pentru a învinge vi- 
tregia naturii, de hotărîrea oamenilor 
de a schimba fața lucrurilor, de 
a smulge pămîntului o nouă pro- 
ductivitate, de a transforma mi- 
cile proprietăți în cooperative. Mișca- 
rea pentru crearea de cooperative de ex- 
ploatare și gestiune — astăzi în număr de 
600 — este o politică aplicată progresiv 
din 1962. În programul de modernizare a 
țării, pe plan primordial se situează refor- 
ma agrară, destinată să desființeze struc- 
turile feudale. Limitarea proprietății feu- 
dale, inițiată în 1964 prin naționalizarea: 
pămînturilor aparținînd colonilor străini 
şi revinzarea lor țăranilor, este continuată 
în prezent, urmînd să cuprindă toate re- 
giunile țării. 

în zbor spre Tunis sau Bizerta se pot 
distinge geometricele fire argintii ale ca- 
nalelor de irigație care, alături de bara- 
jele și puțurile de apă, stau mărturie efor- 
turilor depuse pentru lărgirea suprafețelor 
agricole, pentru modernizarea tehnicii de 
lucrare a pămîntului. 

Efectele unei politici îndreptate spre 
„relansarea economiei“ sînt vizibile şi în 
domeniul industrial. Alături de complexul 
siderurgic de la Bizerta, în țară functio- 
nează două fabrici de superfosfaţi la 
Sfax, o rafinărib de petrol la Mengel-Bi- 
zerta, dovă fabrici de ciment, o uzină 
pentru montarea  autocamioanelor la 
Sousse, precum şi fabrici producind bu- 
nuri de larg consum. În toate aceste 
locuri, în efortul uman și tehnic organizat, 
se întrevede viitorul unei țări care se mai 
intitulează țară agricolă, dar care în- 
cepe să fie conştientă că progresul con- 
temporan este determinat de dezvoltarea 
industrială. 


Arhitectură arabă 


În același context se înscriu datele fur- 
nizate de gazde care arată întreaga im- 
portanță acordată de stat cerințelor edu- 
cației. Sint de-a dreptul împresionante ci- 
frele care ilustrează numărul copiilor şco- 
larizați, sumele alocate pentru dezvolta- 
rea învățămîntului, pentru pregătirea de 
cadre cu studii medii și superioare. 


Trecînd peste aspectele citadine ale 
marilor oraşe a căror activitate se des- 
fășoară în mijlocul unei populaţii etero- 
gene, atenția noastră se îndreaptă spre 
punctul final al călătoriei — Sudul. 

Nu înţelegi noua Tunisie dacă nu mă- 
sori importanța înrădăcinării populației 
din Sud, în special a celei rurale — a mi- 
cului felah, artizan, păstor, a oamenilor 
pierduţi în stepă de unde s-a conturat și 
s-a dezvoltat ulterior conştiinţa de na- 
țiune. 

De la Kairouan începe, de fapt, să se 
manifeste influența Saharei — cu marile 
sale întinderi cenușii, fără viaţă, ce se în- 
tind pînă la lanțul munților Dorsalei, 
care marchează începutul semi-deşertu- 
lui abandonat din timpuri străvechi no- 
mazilor. 

l-am întîlnit rar şi m-am întrebat de 
unde vin, din ce trăiesc. Sint păstori şi 
îngrijitori de cămile locuind în corturi 
— eventual în case din lut — mutindu-se 
dintr-un loc într-altul, pentru a găsi în 
sfîrșit apa. 

O imensă pată verde detașîndu-se prin 
vigoarea sa de cenușiul luminos al deșer- 
tului se ivește brusc. Este Gafsa, adevă- 
rată recompensă a naturii. Țară a palmie- 
rilor, a grădinilor înverzite, a măslinilor. 
Vegetația este exuberantă, de o vigoare 
rar întilnită. Apa — acest miracol capătă 
aici semnificaţia ei de element vital 
— se strecoară prin sutele de cana- 
le reușind să împinzească întreaga re- 
giune. Poate un element la fel de 
pregnant al peisajului este palmierul- 
curmal. Fructele lui sînt comparate cu 
degetele miinii căci fără el ce s-ar. face 
oamenii Saharei ? Vinzarea sa pe piaţă 
asigură din aprilie pînă vara tirziu masa 
de două ori pe zi de cus-cus; din vară 


pînă în ianuarie curmalele, alături de 
ceai, sînt principala hrană a sesonului. 

Gafsa, acest paradis regăsit, hrănește 
visele caravanierilor care aleargă după 
mirajul apei răcoritoare, atrage tu- 
riști europeni avizi de exotism, care 
se încîntă în fața arabescurilor, a grădini- 
lor lui Allah, fără însă a ignora nici 
confortul oferit de elegantele hoteluri pe 
care autoritățile tunisiene tind să le 
construiască chiar în punctele cele mai 
greu accesibile. 

Mai departe, la 95 km de Gafsa, după 
ce treci prin micul centru minier Me- 
tlaoui ascuns în norii de fosfat, element 
deja familiar în acest decor grandios, 
se ivesc perlele regiunii Dijerid — oazele 
Tozeur şi Nefta. 

Tozeur, „Regina desṣertului”, cum i se 
mai spune, veche capitală a. nisipurilor, 
înăltat pe o arhitectură berberă din cără- 
mizi roșii, cu fațade în ornamentații bi- 
zare este încercuit din toate păr- 
tile de oază; numai în partea de vest 
dunele cresc parcă anume pentru a în- 
tări paza împotriva ofensivei nisipurilor. 
Grădinile sînt umezite de o apă 
călduță, ce se strecoară printr-o 
mulțime de ramificații ; seara, în atmos- 
fera caldă, umbrele palmierilor se con- 
turează tot mai incert sub sipetul ceru- 
lui brăzdat de stele. 

Părăsind Tozeurul, păstrez, ca ultimă 
imagine de ansamblu, orașul care se 
etalează la soare ca un șarpe, dominat 
de silueta zveltă a minaretului Sidi- 
Abdelkader. La 25 de km se află cealaltă 
oază — Nefta. Ca şi la Tozeur, oaza în- 
cercuiește orașul din toate părțile. Nu- 
mai în vest începe deșertul. Casele sînt 
distribuite pe coline închipuind așezări 
caracteristice. În profilul lor alternează 
liniile drepte ale căsuțelor cu cele ar- 
cuite ale cupolelor care adăpostesc ră- 
mășşițele vestiților marabouts — înţelepţi 
religioși musulmani ai trecutului. 

Într-un șir lung, pe cămile, începem 
plimbarea prin oază. Nu există nici dru- 
muri, nici poteci ; doar o explozie con- 
tinuă de vegetație. Bolţile  paimieriior, 
joase, te obligă, adesea, să te apleci pen- 
tru a putea înainta. 

Oamenii oazei te primesc cum numai 
cei din stepă și deșert știu s-o facă. 
Păstrind şi reînnoind vechi tradiţii be- 
duine, masa se serveşte sub un imens 
cort. Şansa face ca vizita noastră să 
coincidă cu Aid Al-Adha Al Mubara, 


Un crîmpei caracteristic al peisajului 
tunisian 


„sărbătoarea berbeculvui“—în această zi, 
în fiecare familie este sacrificat un ber- 


bec. Din meniu nu poate lipsi, bi- 
neînțeles, mîncarea tradițională 
cus-cus.  Berbecii sînt aduși pe 


tăvi mari. Urmează ceaiul fierbinte de 
mentă, dulce, cu o aromă puternică, ser- 
vit în pahare care îți ard mina. Tot 
timpul mesei, dansul nu contenește ; mai 
întîi cel al fetelor îmbrăcate în costu- 
me tradiționale, spectacol pitoresc în 
care inocenţa vîrstei se împletește cu o 
feminitate surprinzătoare. Apoi demon- 
strația războinicilor beduini, care în goa- 
na cailor arabi se ridică în scări și din 
această poziție îndrăzneață își descarcă 
cu precizie flintele. 

Cel mai tulburător este, poate, cîntecul 
specific beduin — gna. Orchestra este re- 
dusă la cea mai simplă expresie — un 
flaut din trestie, o tamburină şi o tobă. 
Gna evocă neîntreruptele peregrinări în 
deșert, gloria eroilor din trecut, dragostea 
dintre doi tineri pe care totul îi desparte 
— într-un cuvînt, întreaga poezie a de- 
șertului. 


Articol 
scris 
pentru 


„Lumea“ 
de 
A. Sachs 

Astăzi, în Rhodesia, circa 100 de 
luptători africani pentru libertate sint 
întemnițați in închisori rhodesiene şi 
aşteaptă să-şi ispăzească sentinţa de 
condamnare la moarte, peste 5 000 sînt 
în închisoare sau în lagăre de concen- 
trare, iar întreaga ţară este supusă 
unui regim de teroare şi rigorii legi- 
lor excepţionale. 

1968, proclamat în întreaga lume 
„Anul drepturilor omului“, va rămîne 
în istorie, în ce priveşte sudul Africii, 
ca „an al sfidării drepturilor omului“. 

De la 9 la 13 octombrie 1968, primul 
ministru britanic Harold Wilson, înso- 
țit de doi miniştri ai săi, s-a întîlnit cu 
primul ministru al Rhodesiei, Ian 
Smith, pe bordul navei britanice 
„Fearless“, în largul Gibraltarului, pen- 
tru a negocia independenţa Rhodesiei. 
Conducătorii poporului african, a căror 
soartă era pe cale să fie hotărită, ni 
au fost invitaţi. Joshua Nkomo, pre- 
ședintele Uniunii Populare Africane 
Zimbabwe  (Z.A.P.U.), şi reverendul 
Ndabaningi Sithole, liderul Uniunii Na- 
tionale Africane Zimbabwe (Z.A.N.U.), 
au fost lipsiţi de libertate în urmă cu 
ani de zile. primul aflindu-se într-un 
lagăr de concentrare, iar celălalt în 
închisoare. Aceasta, fără să li se aducă 
vreo acuzație sau să fie judecaţi. Po- 
trivit unor ştiri recente, ordinul pri- 
vind detenţia în lagărul de concentrare 
al lui Nkomo a fost prelungit cu încă 
5 ani, iar reverendul Sithole urmează 
să apară în fața unui tribunal sub acu- 
zaţia de incitare la crimă, ceea ce ar 
putea atrage condamnarea sa la moarte. 

Din noiembrie 1965, cind grupul lui 
Ian Smiih a pus mina în mod ilegal pe 
putere, guvernul Rhodesiei de Sud se 
află pe de-a-ntregul sub controlul unei 
minorităţi albe, care nu se bucură nici 
măcar de sprijinul tuturor celor 217 000 
de albi locuitori ai teritoriului. Majori- 
tatea conducătorilor populaţiei africane 
se află fie în închisoare, fie în lagăre 
de concentrare, lie în exil; unii au 
murit. Locuitorii albi care se opun re- 
gimului rasist al lui Smith sint la 
rindul lor supuși persecuțiilor. Nu este 

lipsit de interes să rememorăm date ale 
istoriei Africii de Sud atunci cînd ne 
referim la actuala 'situaţie din Rhode- 
sia. În 1909, parlamentul imperial bri- 
tanic a acordat independenţă minori- 
tăţii albe. Cu acest prilej a luat fiinţă 
Uniunea Africii de Sud, formată din 
provinciile Cap, Natal, Transvaal şi 
Statul Liber Orange. Existau așa-zisele 
clauze „întărite“ care apărau drepturile 
electorale ale populaţiei de culoare şi 
africane din provincia Cap. Cel dintii 
prim-ministru al statului a fost genera- 
lul Louis Botha, cu vederi mult mai 
liberale în comparaţie cu John Vorster 
sau Ian Smith ; existau, de asemenea, 
mulți oameni politici liberali în parla- 
mentul Uniunii şi în viața politică a 
ţării în general. Nu existau legi excep- 
tionale, cenzura presei, pedepse fără 
procese. Exista libertatea cuvîntului și 
a întrunirilor şi respect faţă de lege şi 
constituţie, denumită Legea Africii de 
Sud. Şi totuși, în decurs de numai trei 
ani, întreaga populaţie africană a fost 
redusă la sclavie, fără nici o încălcare 
a clauzelor „întărite“. În 1911 a fost 
adoptată Legea pentru reglementarea 
braţelor de muncă băştinașe, care lip- 
sea pe toţi muncitorii africani de drep- 
turile lor elementare ca muncitori. În 
același an, a fost adoptată Legea cu 
privire la mine şi fabrici ; minerilor 
africani, care constituiseră totdeauna 
aproximativ 90 la sută din forța de 
muncă din mine, li se interzicea să 
presteze munci calificate. Lovitura cea 
mai grea a fost dată în 1913, cînd a fost 
adoptată Legea cu privire la pămiîntu- 
rile băștinașilor, şi care lipsea întreaga 
populaţie africană de dreptul nu numai 
de a cumpăra, dar chiar de a închiria 
pămînt  (exceptind regiunile „negre“). 
92,7 la sută din întreaga suprafaţă a 
Atricii de Sud a lost declarată „albă“. 
Prin instaurarea la putere a- Partidului 
naţionalist, în 1948, întreaga populaţie 
nealbă a Africii de Sud, reprezentind 
80 la sută din totalul populaţiei, a fost 
lipsită de cele mai elementare drepturi 
cetățenești. După cîțiva ani, guvernul a 
anulat complet clauzele „întărite“ din 
Legea Africii de Sud. Astăzi, în Rhode- 


La marginea  modernelor cartiere 
„albe“ din Salisbury, mizeria din car- 


tierele populaţiei de culoare 
bre, a CE ptr > fă al A i 


sia, lan Smith ignoră libertăţile consti- 
tuționale, drepturile democratice şi 
domnia legii ; el şi grupul lui au fost 
declaraţi trădători de către cel mai înalt 
tribunal din Anglia. Propaganda rasiş- 
tilor din sudul Africii ascunde un factor 
deosebit de important în relațiile dintre 
rase din această parte a lumii. Airicanii 
urăsc tirania și exploatarea la care sînt 
supuși, dar nu-i urăsc pe albi ca atare, 
și nici nu urmăresc să substituie pro- 
pria lor dictatură regimului rasist. În 
comparaţie cu populaţia africană, cei 
3500000 de albi din Republica Sud- 
Africană şi Rhodesia au un nivel de 
trai foarte ridicat şi venituri mari. Dar 
existența lor este umbrită de teamă; 
la Pretoria și Bulawayo se află poate 
mai multe revolvere sub pernă decit 
oriunde în altă parte. 

În timp ce locuitorii albi din Lusaka, 
Dar-es-Salaam şi Nairobi, se simt în 
deplină siguranță, departe de a fi 
afectaţi în nivelul lor de trai. Înlătu- 
rarea  asupririi poporului african ar 
asigura mai multă prosperitate tuturor 
locuitorilor sudului Africii. Calculele 
economice dovedesc în mod concludent 
că menţinerea africanilor la nivelul de 
muncitori necalificaţi duce la stagnare 
economică generală. În același timp, 
emanciparea populaţiei africane duce 
la creşterea numărului de brațe de 
muncă calificate şi la lărgirea pieţei 
locale. 

Un stat democratic, nerasist, în Rho- 
desia ar fi dat speranţe poporului afri- 
can şi albilor cu idei democratice din 
Africa de Sud. În locul războiului civil, 
care este inevitabil în situaţia domina- 
ției rasiștilor, s-ar fi creat posibilităţi 
mari de închegare a unui climat gene- 
ral de înțelegere în societate, cei 
4000 000 de africani din Rhodesia ar 
fi dobindit libertatea. 

Africanii din Rhodesia au o zicală: 
„Cînd omul alb a venit peniru prima 
oară în țara noastră, el avea  bibliile 
lui, iar noi aveam pămintul nostru. 
Acum el are păminiul nostru, şi noi 
avem bibliile lui“. 

Istoria colonizării sudului Africii este 
o istorie de asuprire crudă, de jaf şi 


exploatare inumană în scopul de a asi- 
gura o mînă de lucru africană ieftină 
pentru fermierii buri şi proprietarii de 
mine britanici, de fapt o istorie a bra- 
telor de muncă ieftine şi a profiturilor 
uriașe. 

În ultimii 30 de ani ai secolului XIX, 
omul care a jucat un rol serios în acţiu- 
nea de înrobire a comunităţilor africane 
a fost Cecil John Rhodes. El a realizat 
mai întîi o avere serioasă smulgîind 
tribului griqua zăcămintele de diamant 
din regiunea orașului Kimberley. Ulte- 
rior, a devenit conducătorul Societăţii 
De Beers și după descoperirea zăcămin- 
telor de aur din zona Rand, a înfiinţat 
firma „New Consolidated Goldfields“. 
Tinzind să înalțe steagul britanic pe 
tot teritoriul african de la Cap la Cairo, 
el a folosit metodele cele mai necruţă- 
toare pentru a-și realiza planul. Procla- 
mînd în mod cinic că „fiecare om îşi 
are preţul său“, el a început să „pro- 
cure“ ajutoare utile in acest sens. Nu 
s-a ostenit să cumpere ziare, dar majo- 
ritatea redactorilor de la ziarele şi 
revistele britanice, inclusiv din sectorul 
cel mai respectabil al cercurilor condu- 
cătoare britanice, se aflau în solda lui. 

Rhodes nu a fost un escroc mărunt 
ci un adevărat gangster, de anvergură, 
şi poartă răspunderea pentru moartea a 
zeci de mii de soldaţi britanici în 
războiul cu burii, pentru masacrele 
populației africane și pentru. depose- 
darea a milioane de africani de pămin- 
turile şi bunurile lor. 

Înrobirea triburilor mashona şi mata- 
bele din regiunea cunoscută în prezent 
sub numele de Rhodesia nu a început 
pe cale războinică. În octombrie 1888, 
trei agenţi ai lui Rhodes, Rudd, Magui- 
re şi Thompson, au reuşii prin fraudă să 
obţină faimoasele „Concesiuni Rudd“, 
care îi dădeau lui Rhodes monopolul 
mineralelor din Matabeleland, ţara 
regelui Lobengula. Concesiunea a fost 
aprobată de guvernul imperial și a con- 
stituit ulterior baza Companiei Brita- 
nice a Africii de Sud, care a condus 
Rhodesia timp de peste 30 de ani. 
Bechuanalandul fusese cotropit cu 
cîțiva ani înainte de Rhodes. 

Lobengula a anulat concesiunea 
atunci cînd și-a dat seama că Rhodes 
nu căuta aur, aflat în mică cantitate în 
Rhodesia, ci voia să pună mîna pe ţara 
sa. În octombrie 1889, a fost înfiinţată 
Compania Britanică a Africii de Sud, 
avînd printre altele obiectivul de a 
„încuraja imigrarea, a promova co- 
merțul, a exploata mineralele sub con- 
ducerea unei singure firme puternice“. 

La începutul anului 1890, Rhodes a 
împuternicit trei recrutori pentru a a- 
duna 200 de „pionieri“ — mercenari ar 
fi cuvîntul mai potrivit — care să plece 
în Mashonaland sub pretextul de a 
căuta aur, ca preludiu al ocupării în- 
tregii Rhodesii. Cînd a văzut o aseme- 
nea armată de căutători de aur, Loben- 
gula a devenit foarte bănuitor şi le-a 
ordonat să se întoarcă din drum, dar 
cîteva sute de polițiști britanici le-au 
venit în ajutor. Ca urmare, Rhodes a 
putut stabili o bază puternică de ope- 
raţiuni. 

În luna iulie 1893 dr. Jameson, un 
om de-al lui Rhodes, împreună cu vreo 
mie de albi adunaţi de pretutindeni, 
cărora li se promisese să fie plătiţi cu 
pămiînturi, bunuri şi vite aparţinînd 
africanilor, au invadat Matabeleland. 
Lobengula şi poporul său au luptat cu 
mult curaj împotriva invadatorilor, dar 
nu aveau nici o șansă împotriva albilor 
care erau înarmaţi cu arme moderne, 
inclusiv tunuri. Mii de africani au fost 
ucişi, pămînturile şi vitele lor au fost 
confiscate, sate întregi au fost şterse de 
pe faţa pămîntului. La bursa din Lon- 
dra, acţiunile firmei „Chartered - Com- 


pany“ au înregistrat o creştere fantas- 
tică. 

În perioada de 35 de ani, pînă în 
1923, în care Compania a administrat 
teritoriul. nu s-a depus aproape nici 
un efort pentru a îmbunătăţi condiţiile 
africanilor, A fost înființată o adunare 
legislativă avînd ca membri coloni albi 
şi reprezentanţi ai companiei ; în 1912 
colonii dețineau majoritatea. 

În 1923, Rhodesia a devenit o colonie 
cu autoguvernare avind o singură Ca- 
meră, dominată de Partidul rhodesian, 
partid al coloniștilor. Guvernul bri- 
tanic și-a rezervat dreptul de a controla 
apărarea, afacerile externe și ocrotirea 
intereselor africane ; dar Marea Brita- 
nie nu a intervenit niciodată nici mă- 
car atunci cînd au fost adoptate cunos- 
cuta Lege cu privire la repartizarea 
pămînturilor din 1931, Legea cu privire 
la păşunile băștinașilor şi legile mai 
represive care au urmat. 

Încă din 1915 au fost examinate pla- 
nuri pentru înfiinţarea unei federaţii 
cuprinzind Rhodesia de Sud, Rhodesia 
de Nord şi Nyassaland. În 1939, Comisia 
Bledisloe a recomandat unirea acestor 
trei teritorii din Africa Centrală și în 
1953 a luat fiinţă Federaţia Africii 
Centrale, în ciuda unei opoziții înver- 
şunate a africanilor. Este absolut clar 
că obiectivul principal al Federaţiei era 
de a crea o a doua Africă de Sud, în 
care 250 000 de europeni să stăpînească 
peste 10 milioane de africani. Dar Fe- 
deraţia nu a durat decît 10 ani şi a 
fost dizolvată în 1963; Nyassaland a 
obţinut independenţa sub numele de 
Malawi. iar Rhodesia de Nord sub 
numele de Zambia ; cei 4 milioane de 
africani din Rhodesia de Sud au fost 
însă lăsaţi la discreţia stăpinilor albi. 

În ciuda represiunii neîncetate, rezis- 
tența africanilor a continuat să crească. 
În 1934 a fost înființat primul Congres 
Naţional al Africanilor din Rhodesia de 
Sud, care a devenit un partid puternic 
în anii războiului, cînd multe mii de 
africani au părăsit rezervaţiile pentru 
a munci în industrie. În 1957, majori- 
tatea foștilor membri ai congresului 
s-au alăturat Ligii tineretului, formînd 
Congresul Naţional African Sud-Rhode- 
sian, sub președinţa lui Joshua Nkomo. 

În alegerile din 1957. masa africanilor 
nu s-a înscris pe listele electorale, 
boicotînd alegerile. Organizațiile afri- 
cane au formulat lozinca „Un om — un 
vot“. 

Începînd din 1959, albii au renunţat 
la orice pretenţie de regim democratic 
și au guvernat ţara cu ajutorul legilor 
excepţionale şi teroarei. Conducătorii 
mișcării de eliberare africane au fost 
întemnițați sau trimişi în lagăre de 
concentrare, iar organizaţiile lor au 
fost interzise. 

În august 1963 s-a produs o scindare 
serioasă în rîndurile africanilor. Reve- 
rendul Ndabaningi Sithole, şi un număr 
de intelectuali care colaboraseră multă 
vreme cu Nkomo au format o organi- 
zaţie independentă. Este cît se poate de 
tragic să se constate că două organe 
africane, Uniunea Popoarelor Africane 
Zimbabwe (Z.A.P.U.). condusă de Nko- 
mo şi bucuriîndu-se de un sprijin de 
masă, în special în regiunile rurale, și 
Uniunea Naţională Africană Zimbabwe 
(Z.A.N.U.), condusă de reverendul 
Sithole, vin în contradicţie în loc să 
ducă o acţiune unită împotriva regi- 
mului rasist. 

O reglementare în Rhodesia prezintă 
cea mai mare importanţă nu numai 
pentru cei 4 milioane de atricani de pe 
acest teritoriu ci, în general, pentru 
întreaga Africă. O reglementare justă, 
bazată pe egalitatea deplină, este posi- 
bilă și de dorit, şi ar sluji atît interesele 
albilor cît şi interesele negrilor. 

UN PROCES ULTRARAPID 


Procesul lui James Earl Ray urma 
să înceapă abia la 7 aprilie. Acuzatul 
se declarase „nevinovat“ de asasina- 
rea lui Martin Luther King. Dacă in- 
stanţa l-ar fi găsit vinovat, ar fi fost 
pasibil de pedeapsa cu moartea. Ur- 
mâînd însă sfatul avocatului său Percy 
Foreman, Ray şi-a schimbat tac- 
tica : a cerut să se prezinte în fața 
tribunalului mai devreme, la 10 mar- 
tie. Procesul a început prin selecţio- 
narea juriului, care s-a încheiat ne- 
obişnuit de repede. La numai 20 de 
minute de la deschiderea şedinţei tri- 
bunalului fuseseră alese ca juraţi pri- 
mele 12 persoane de pe lista propusă. 
Doi dintre juraţi erau negri. Ray a fă- 
cut cunoscut juriului că se va declara 
vinovat, va renunţa la orice drept de 
apel şi nu va cere revizuirea proce- 
sului, dacă juriul acceptă să-l con- 
damne nu la moarte, ci la 99 de ani 
închisoare. Juriul a acceptat tranzac- 
ţia propusă şi, la numai o oră şi 55 
de minute de la începerea procesului, 
sentința a şi fost pronunțată. 

De ceatita grabă? După cum au 
declarat atît văduva lui Martin Luther 
King cît şi pastorul Ralph Abernathy, 
care a succedat victimei în conduce- 
rea mişcării pentru drepturile civile, 
este neîndoielnic că James Earl Ray 
nu a acţionat singur, că a avut com- 
plici şi, ca atare, investigaţiile ar tre- 
bui să continue. Procesul a fost cali- 
ficat de reprezentanţii populaţiei de 
culoare din sudul Statelor Unite ca o 
operaţiune de muşamalizare. 

De altfel, ideea conspirației a fost 
evocată în timpul acestui proces ne- 
obişnuit de scurt chiar de Ray însuşi. 
Atit avocatul său, Foreman, cit şi 
procurorul Phil Canale au asigurat 
juriul de convingerea lor personală 
că Ray este singurul asasin, că n-a 
avut loc nici o conspirație. La acest 
punct al procesului, Ray s-a ridicat 
în picioare şi a intervenit : 

— Onorată Curte, aş vrea să spun 
ceva, Sint de acord cu tot ceea ce s-a 
spus dar nu sînt de acord cu ceea ce 
s-a spus despre conspirație, 

Judecătorul Preston Battle l-a între- 
bat dacă aceasta înseamnă cumva că 
renunţă să se mai declare vinovat. 

— Nu, domnule, a răspuns Ray. Şi 
cu aceasta „incidentul“ a fost consi- 
derat închis. 

Exprimînd concluziile procesului, 
judecătorul a spus : 

— Nu s-a stabilit pînă acum că ar 
fi existat vreo conspirație. Aceasta nu 
reprezintă o probă concludentă că nu 
a existat o conspirație. Dacă a fost o 
conspirație, conspiratorii nu vor putea 
dormi niciodată liniștiți. Adevărul va 
ieşi la iveală într-un mod miraculos. 

La Washington, Ministerul Justiţiei 
a făcut cunoscut că „cercetările pri- 
vind afirmaţiile iniţiale despre o con- 
spiraţie nu s-au închis încă“. Aceste 
„afirmaţii iniţiale“ sînt cuprinse în- 
tr-un document al F.B.L.-ului care a- 
rată că „Ray, alias Eric Starvo Galt, 
şi un om despre care el susține că ar 
fi fratele său“ au pus la cale asasi- 
narea lui King. Așa-zisul „frate“ (de 
fapt Ray nu are nici un frate) a dis- 
părut însă repede din atenţia anche- 
tatorilor. 

Corespondenţă din Aden de la dr. Clement Baciu 


Misterul 


tancurilor de apă 


Cunoscutul port internaţional Aden 
nu este decît o mică parte a Yemenului, 
dar, ca întreaga ţară, el posedă intere- 
sante monumente şi vestigii arheolo- 


ce. 

Dacă străbaţi ulițele înghesuite ale 
„Crater“-ului, cartierul tipic arab al 
oraşului, cu magazinele lui multicolo- 
re intitulate pompos „General Store“ 
(Magazin Universal), şi te strecori prin 
mulţime şi zgomotul pieţii municipale, 
ajungi la poalele munţilor vulcanici, 
care înconjoară cartierul. Numele de 
„Crater“ provine de la faptul că este 
plasat chiar pe locul vechiului crater 
al vulcanului care a erupt cu zeci de 
mii de ani în urmă. 

„Taweela Valley“, una din văile mun- 
ților vulcanici ce coboară spre vechiul 
crater, apare ca un miracol în ariditatea 
deșertului şi rocilor fără vegetaţie ale 
sudului Peninsulei Arabe. Este o ade- 
vărată grădină tropicală, care a dăi- 
nuit datorită faptului că este permanent 
alimentată de apa riurilor, a ploilor, 
colectată într-un şir de rezervoare 


construite de mîna omului. Prin exis- 
tenţa acestor rezervoare, Taweela Val- 
ley nu este numai un miracol al na- 


turii, ci şi un mare mister al tumul- 
tuoasei istorii yemenite. 

Prima descriere cunoscută a rezer- 
voarelor de apă o datorăm lui Salt şi 
datează din anul 1809, din timpul cînd 
ele erau părăsite şi lăsate în paragină. 
Astfel, Salt observă ,.... o linie de cister- 
ne situate la nord-vest de oraş, trei din- 
tre ele late de peste 25 m și tot atît de 
adînci, toate săpate în stincă solidă și 
cimentate cu un strat gros de ciment 
fin, care are reflexe de marmură“. În 
1854, căpitanul R. L. Playfair începe 
refacerea tancurilor, a canalelor şi di- 
gurilor dintre ele și, după doi ani, tan- 
curile vor fi umplute din nou cu apă. 
în urma unei ploi. F. Hunter, în 1877, 
le găsește în parte reconstruite şi capa- 
bile să înmagazineze peste 38 000 000 
litri de apă. 

Astăzi, întregul sistem este refăcut 
şi constă dintr-un număr de şaptespre- 
zece rezervoare, numerotate în ordine 
de sus în jos. Primul rezervor, tancul 
nr. 1, este situat la începutul firului 
văii, sus spre creastă şi este cel mai 
mic. Ultimul rezervor, tancul nr. 17, 
denumit și „The Playfair Tank“, după 
numele celui care le-a refăcut, este pla- 


Tancurile centrale 
sint săpate pe firul 
văii 


sat jos, la gura văii, şi este cel mai mare. 
Fiecare din cele șaptesprezece rezervoa- 
re are o altă formă, adaptîndu-se confi- 
guraţiei și nivelului văii. Construite la 
niveluri diferite, ele sint legate de o 
serie de canale şi diguri care permit 
scurgerea controlată a apei dintr-un 
tanc într-altul. 

Sistemul de tancuri este astfel plasat 
în lungul văii, încît să colecteze apa 
provenită din cele mai firave surse 
ale pereţilor stîncoși, iar cînd plouă, 
toată cantitatea de apă căzută nu numai 
în vale ci şi în munţii mărginaşi să 
fie captată şi colectată în rezervoare. 
O singură ploaie permite astfel colecta- 
rea unei cantități de apă mai mari decit 
întreaga cantitate ce poate fi captată 
din firele de apă ale pereţilor munți- 
lor, timp de un an de zile, cînd nu 
plouă. 

Problema apei pentru această parte 
a lumii a fost una din cele mai dificile. 
Fabricile de desalinizare a apelor o~ 
ceanului au fost construite numai cu 
aproximativ 100 de ani în urmă. Pu- 
ţurile sînt greu de realizat, deoarece 
apa subterană se găsește la aproxima- 
tiv 1000 m adîncime, iar pompele ex- 
tractoare au fost introduse abia în ul- 
timii ani. Pentru vechii yemeniţi, sin- 
gurele surse de apă erau puţurile, care 
puteau, eventual, capta apa aflată mai 
la suprafață şi colectarea unei can- 
tităţi cît mai mari de apă de ploaie. 
De aceea, la baza ideii construirii sis- 
temului de tancuri din Aden a fost 
necesitatea vitală de a dispune de re- 
zerve de apă pentru un timp cît mai 
îndelungat. Dar, cînd şi de cine au 
fost construite, aceasta continuă să ră- 
mină un mister. 

Sigur este doar că ele au apărut în 
epoca pre-islamică. În acest sens, exis- 
tă trei teorii ce par a fi mai fundamen- 
tate. 

Prima susţine că tancurile au fost 
construite în jurul anului 100 înaintea 
erei noastre, deci în epoca dominaţiei 
hymarite. Presupunerea se bazează pe 
faptul că, aproximativ la acea dată, au 
apărut în întregul Yemen o serie de 
sisteme gigantice de irigație, printre 
care şi barajul de la Mareb, capitala 
reginei din Saaba. Tinăra ziaristă June 
Knox-Mawer, în cartea sa „The Sul- 
tans came to tea“, publicată în 1961, 
este tentată să accepte această teorie. 
„Tancurile,—scrie ea—aceste săpături în 
stincă ce colectează apa de ploaie, au 
dimensiuni asemănătoare piramidelor. 
Şi, întocmai ca şi piramidele, ele nu ne 
spun nimic precis despre trecutul lor. 
Totuşi, se pare că le-a construit re- 
gina din Saaba, deoarece prin telul în 
care au fost concepute şi realizate, se 
prezintă ca o creaţie tipic feminină“. 

A doua teorie preconizează că tancu- 
rile au apărut în jurul anului 600 înain- 
tea erei noastre. R. L. Playfair, recon- 
structorul sistemului, scrie în cartea sa 
„The History ot The Yemen“, publicată 
în 1870 : „Impresia mea este că aceste 
rezervoare au început să fie construite 
după a doua invazie persană în Yemen, 
în jurul anului 600 înaintea erei noas- 
tre, dar trebuie să recunoaştem că nu 
dispunem de nici o dovadă autentică 
în sprijinul acestei afirmaţii“. 

A treia teorie are ca susținător pe 
Hugh Scott, care în cartea sa „The 
High Yemen“ sugerează că au fost con- 
struite aproximativ în anul 1500 îna- 
intea erei noastre, în timpul primei 
dominaţii de înflorire a Ma'in-ilor. 

Misterul rămîne încă de dezlegat. 
Dar pînă atunci, yemeniţii de azi sînt 
beneficiarii  ingeniozităţii tehnice a 
unei populaţii de mult dispărute. 


Aden, martie 


N CR 


Montaj 
de 


Radu Cosașu 


Modă de maxititluri în ltalia: „Eroii 
noștri vor reuşi să-și găsească prietenul 
dispărut misterios în Africa?” (film). 
„Guvernanţii noștri vor reuși să regă- 
sească bunăstarea și liniștea dispărute 
misterios din ltalia 2” (piesă de Dino 
Verde). „Cele două scumpe prietene ale 
noastre vor reuşi să rămînă fecioare pînă 
la sfîrșitul poveștii 2“ (film). 17 februarie 
— 100 de ani de la nașterea tabelului 
lui Mendeleev. „Vind sticlă de whisky, 
veche de 250 de ani” — anunţă într-un 
ziar american di Maso Katagami, direc- 
torul unei companii japoneze. 15000 de 
dolari Nu se știe dacă whisky-ul mai e 
buvabil. PLAN ÎN 8 PUNCTE PENTRU 
SALVAREA VENEȚIEI, PROPUS DE 
PROF. ANTONIO FRANCO, PREŞEDIN- 
TELE A CINCI GRUPE DE STUDIU 
CREATE ÎN ACEST SENS (1906—1952, 
Veneţia „s-a înfundat” cu 9 centimetri; 
1952—1961 — alţi, 4,6 cm)“ 1) CON- 
STRUCȚIA IMEDIATĂ A UNUI OLEO- 
DUC PENTRU ALIMENTAREA INDUS- 
TRIILOR IMPLANTATE PE USCAT, 2) 
REVIZUIREA SISTEMULUI DE ALl- 
MENTARE CU APĂ. 3)... 

Organizaţia Mondială a Sănătăţii pro- 
iectează să apeleze la Beatleși pentru a 
convinge tineretul de pericolele tutunu- 
lui. Walter Schirra își cere pensionarea 
din Marina americană. O expediţie japo- 
neză atinge Polul Sud după un drum de 
5 180 km pe calota de gheaţă (11 bărbaţi 


— nici o parașutare de alimente). N.A.S.A. 
refuză d-lui Virgil Pollock, constructor 
din Illinois, cererea de a cumpăra tere- 
nuri pe Lună. Frank Borman : „Am plins 
la moartea lui Gagarin”. Din 1930, pro- 
centul mortal în cancerul uterin a scăzut 
cu 60 la sută. În S.U.A. — la 100000 de 
cazuri, 11 morți. În Franța — 40. în Ceho- 
slovacia — 30. In Norvegia — 17. ...3) 
ÎNCHIDEREA TUTUROR FINTINILOR 
ARTEZIENE DIN VENEȚIA IN DOI 
ANI. 4) INTERZICEREA DE A FORA 
PUȚURI PETROLIFERE ÎN ADRIATICA. 5)... 

„Le Monde” : „Upsalin” e primul ar- 
măsar capabil să ne facă să uităm dece- 
niul de dominație a iepelor pe turf, de 
la Masina la Roqvepine... În timp ce-și 
mulgea vaca, Lucien Lince, 51 ani, din 
Liginiac, primește o lovitură de copită 
în piept. Mort. Un arbore sequoia, bă- 
trîn de 200 de ani, înalt de 31 metri, cu o 
circumferință la bază de 6,25 m e doborit 
(timp de o dimineață) pe terenurile baro- 
nului de Morand (Elveţia). Cancelarul 
Kiesinger e deghizat, la ultimul carna- 
val, în Ludovic al XIV-lea. Franz Josef 
Strauss — Henri al VIII-lea. Ciro Cardia, 
căpitanul pachebotului italian „Fair Sea“, 
tulburat de incendiul de pe vas, în plin 
Pacific, se sinucide. Dar nici o victimă 
printre cei 1033 de pasageri. Ciclonul 
„Dany” în Madagascar — 25 000 de sinis- 
trați. Bolta bisericii Sf. Petru din Solutre 
(Franța), a cărei origine urcă la secolul 
10, se prăbușește sub efectul „bangului” 
repetat al avioanelor cu reacţie. „Boxerul 
spaniol Urtain va fi un nou Joe Louis sau 
un viitor Primo Carnera ?” (Ziarele). 

„.5)  INTERZICEREA DE A  ÎNTRE- 
PRINDE LUCRĂRI DE-A LUNGUL Rī- 
URILOR BRENTA SI PO, FĂRĂ O STU- 
DIERE A CONSECINȚELOR PENTRU 
VENEȚIA. 6) POMPAREA APEI ÎN SUB- 
SOLUL LAGUNEI. 7)... 

Coafură masculină „Apollo-69* inspi- 
rată de aspectul suprafeței lunare : meșe 
de 5—7 cm plecînd dintr-un „crater” şi 
îndreptîndu-se sinuos spre ureche. An- 
chetă Gallup : Ethel Kennedy, văduva lui 
Robert, e cea mai admirată femeie din 
S.U.A. Jacqueline Onassis coboară pe lo- 
cul 7. „John-John Kennedy cedează 
președinția unui negru” — primul mare 
titlu din „Jurnalul fantastic al anului 
2000“, disc realizat de elevii școlii de 
radioziaristică din Franța. După moartea 
lui Vito Genovese (într-o celulă a închi- 
sorii din Springfield), capul „Mafiei“ în 
S.U.A., ar fi fost ales un locotenent al 
acestuia — Thomas Eboli („Daily News"). 
„Roba pastorală e demodată... Roba pas- 


torală adîncește prăpastia dintre cler şi ` 


laici... Roba pastorală nu mai aparține 
timpului nostru...” (Manfred Hausman, 
scriitor cunoscut în R.F.G.). Premieră la 
Moscova a unuia din cele mai așteptate 
filme : „Rubliov”, al tînărului regizor 
Tarkovski, premiat cu entuziasm la Ve- 
neția pentru „Copilăria lui Ivan”. Frize- 
rul francez Jean Léger decide să-și dăru- 
iască trupul, după moarte, științei. Un 
bărbat, o femeie și cei doi copii ai lor se 
plimbă goi pe marele bulevard din Holly- 
wood : „Sînt un mesager al lui Mesia și 
îi aştept sosirea“. Moare la Londra King- 
sley Martin, vechiul director al lui „New 
Statesman”, unul din cei mai celebri zia- 
rişti britanici — „om care a trăit doar 
pentru ziarul său, tot timpul în căutare 
de talente pe care le lăsa să se exprime 
deplin ;... ceea ce-i lipsea, lui ca și atitor 


englezi, era conștiința că răul există”... 
(„Daily Telegraph”). Tot în Anglia, moa- 
re dirijorul Constantin Silvestri, „şef de 
orchestră înflăcărat, de un lirism puter- 
nic” („Le Monde“). — „Voi muri la 45, 
poate la 46 de ani ... — De unde știți 2— 
„O simt, așa cum am simțit astă-seară că 
trebuie să spun publicului că nu voi mai 
reveni... nu mai pot să cînt tot timpul 
aceeași melodie...” (Barbara — după reci- 
talul triumfal de la Olympia). Dar gloan- 
tele nu vor putea trece niciodată prin 
ferestrele și pereţii biroului fostului pre- 
şedinte Johnson, la Universitatea din 
Austin. Procentul de vindecare al can- 
cerului uterin e extrem de ridicat în 
U.R.S.S., Statele Unite și Japonia. 

07) AJUTOR GUVERNAMENTAL 
PENTRU VENEȚIENII CARE VOR SA-ȘI 
REPARE CASELE. 8) CONSTRUCȚIA 
UNUI LABORATOR PENTRU A SE 
STUDIA PE MACHETE EFECTELE MA- 
REELOR ȘI CURENȚILOR. | 

Papa primește una din cele mai slabe 
echipe de baschet din campionatul ita- 
lian; după audienţă, în chip misterios, 
echipa se pare că scapă de retrogradare 
și, oricum, joacă mai bine. Sirhan Sirhan 
citește în celula sa „Mizerabilii”. 1200 de 
elefanți sînt condamnaţi la moarte din 
cauza secetei, în rezervaţia (12000 km 2) 
„Kruger Park” din Africa de sud. Con- 
form testamentului, la funeraliile mare- 
lui dirijor elveţian Ernest Ansermet nu 
se rostește nici un elogiu al defunctului. 
Dar Vaticanul condamnă reușita experi- 
ențelor britanice de fecundare artificială. 
Studenţii institutului de aviație din Mos- 
cova concep un submarin cu două locuri. 
Borman : „În viitor, savanții vor merge 
pe Lună așa cum se duc azi în Antarctica. 
O rachetă spre Marte va trebui să aibă 
o sală de baie. Şi un gimnaziu...” Casierul 
Academiei Franceze e prădat pe stradă 
de 16 000 franci — o parte a indemniza- 
jiillor pentru  „nemuritorii”. instituției. 
Măsuri draconice în Tunisio împotriva 
alcoolismului. Piramidele vor fi studiate 
cu raze X. Premiul Cicero pentru cel mai 
bun roman de spionaj — cărții „Arabes- 
cul”, scrisă de Jacky Fray, pseudonimul 
d-lui Roger Maury, ofițer în garda per- 
sonală a generalului de Gaulle. lar un 
japonez de 58 de ani — adus simbătă 
noapte, beat, acasă, cu taxiul — e găsit 
mort de frig, duminică, în fața casei, îm- 
brăcat sumar, dar cu hainele îngrijit îm- 
păturite alături. Poliția crede că omul 
s-a dezbrăcat pe stradă convins că a in- 
trat în casă, 


„AVETI SIMŢUL UMORULUI ? 

VĂ PLACE SĂ RIDEȚI, SA  SURIDEŢI, 
DAR ȘTIȚI SĂ PROVOCATI RISUL ? 
REPLICILE VĂ SINT TEMUTE ? 
BANCURILE DV. SINT REPETATE IN 
SOCIETATE ? 

ÎN SFÎRŞIT, SINTEŢI CEL SAU CEA 
A CĂREI ARTA DE A PLACEA TRE- 
ZEŞTE INVIDIA ? Cunoașterea mecanis- 
melor psihologice ale comicului vă va da 
arta de a provoca inteligent risul. Un 
curs unic prin corespondenţă, realizat și 
controlat de psihologi și specialiști ai 
umorului, vă pune la îndemiînă toate teh- 
nicile. Documentare gratuită etc. etc...* 
(Din presa secolului 20). 

Un tun de jumătate tonă (făurit în 1816 
şi instalat în oraș la 1894) dispare din- 
tr-un parc, la Vancouver. 

„Bomba diplomatică a sezonului“ — cum a numit presa occidentală 
dezvăluirea de către „surse informate britanice” (citește Foreign Office) a conți- 
nutului unei convorbiri secrete avute de președintele de Gaulle la 4 februarie cu 
ambasadorul britanic la Paris, Christopher Soames — a readus în actualitate 
vechea și apriga controversă în jurul diplomației secrete. Parisul a acuzat 
Londra de „încălcare a uzanțelor diplomatice“ și presa franceză a declinat la 
toate cazurile formula „perfidul Albion“, în timp ce cercurile oficiale britanice, 
care  afisează de regulă o atitudine pedantă față de aceste uzante, au trecu! 
cu dezinvoltură peste aspectul formal al confliciului, riposiînd că Parisul a pus la 
4 februarie o „capcană diplomatică“ în care londra nu se putea lăsa prinsă. 
Lăsînd la o parte complimentele reciproce care amintesc de cele mai bune 
tradiții ale Antantei Cordia!e, să scotocim puțin prin arhivele diplomației secrete 


după „bombe“ și gafe diplomatice. 


Talleyrand : „Cuvintul a fost creat 
pentru a ascunde gindul“ 


Metternich, eminența cenușie a mul- 
tor evenimente din istoria politică a 
Europei veacului trecut 


atribut a început să se -manifeste 
cu mult înainte de perioada ascensiu- 
nii burgheziei, pentru a nu mai vorbi 
de perioadele istorice care au urmat. 
Cu 300 de ani înainte de era noastră, 
Kautilya, autor și cancelar al Marelui 
Imperiu Indian, dădea o serie de indi- 
caţii înțelepte unui rege peste un ţinut 
mic ameninţat de un puternic agresor. 
În cartea sa, Arthasastra, el stabilea trei 
categorii de cuceritori : cei care se soco- 
teau îndreptăţiți, cei lacomi şi cei demo- 
mici şi recomanda regelui să reac- 
ționeze în trei moduri: prin înche- 
ierea unui tratat, printr-o bătălie de 
intrigi sau printr-o luptă fără secrupu- 
le (de la asasinat pînă la incendie- 
rea pădurilor şi otrăvirea alimente- 
lor). Desigur, diplomația acoperea doar 
primele două activități şi cum Kautilya 
era conştient de șansele reduse ale re- 
gelui de a convinge pe agresor să sem- 
neze un tratat, accentul cădea pe in- 
trigi, în special pe instigarea regilor în- 
vecinați împotriva cuceritorului. 


LE SECRET DU ROI 


Pentru Cesare Borgia şi alţi condu- 
cători ai sistemelor statale italiene, tra- 
tativele diplomatice reprezentau un joc 
al hazardului, un joc cu mize mari şi 
imediate, desfășurat într-o atmosferă 


Din istoria „bombelor“ 
diplomatice 


Silviu Brucan 


Anecdotica istorică susţine că diplo- 
maăţia a început a fi practicată de stră- 
moşii omului, maimuţele antropoide, 
care, ocupînd anumite peşteri, şi-au dat 
seama că n-ar fi rău să cadă la învo- 
ială cu vecinele lor asupra limitei do- 
meniilor de vinătoare ale fiecăreia, că 
nu se poate ajunge la un rezultat satis- 
făcător în această privinţă dacă solii u- 
neia sau alteia dintre părţi sînt bătuţi 
şi muşcaţi de îndată ce sosesc şi, în sfir- 
şit, că pînă la terminarea negocierilor 
este bine ca fiecare maimuţă să-şi ţină 
gura, Comentariul care se impune este 
că deși au trecut de atunci sute de mii 
de ani şi poate chiar mai mult, anec- 

Ambasadorul” Christopher Soames, 
protagonistul recentei „bombe“ diplo- 
matice franco-britanice, asaliat de 
ziarişti 


dotica strămoşilor îşi păstrează actua- 
litatea. 

Paternitatea principiului fundamen- 
tal pe care se sprijină diplomaţia se- 
cretă a burgheziei — scopul scuză mij- 
loacele — este atribuită în mod obişnuit 
gînditorului florentin Machiavelli, unul 
dintre ideologii care au inspirat remarca 
lui Marx cu privire la emanciparea po- 
liticii de tutela moralei. De fapt, acest 


de surescitare şi cu acea imbinare de 
şiretenie, temeritate şi cruzime, pe care 
o ridicau în slăvi sub numele de virtú 
(prin care Machiavelli înţelegea o ple- 
nitudine a voinţei și inteligenţei puse 
în slujba intereselor publice). Pînă în 
zilele noastre, cuvintul italian combi- 
nazioni, provenit din acea perioadă de 
intense combinaţii diplomatice, a păs- 
trat o rezonanţă peiorativă. 

În lucrarea sa clasică despre diplo- 
maţie, Harold Nicolson arată că mo- 
narhii europeni, de teama de a nu fi 
răpiți unul de altul, își organizau în- 
trevederile la mijlocul unui pod, unde 
cei doi suverani puteau să-și adreseze 
reciproc complimente peste gardul so- 
lid din biîrne de stejar ridicat între ei. 
Acest procedeu ciudat a fost aplicat 
pînă și de Napoleon, cu ocazia Îîntîlnirii 
sale cu Alexandru I pe o plută anco- 
rată în mijlocul fluviului Niemen. E- 
xista întotdeauna pericolul ca cei doi 
suverani, neobișnuiţi să vorbească de la 
egal la egal, să termine convorbirea nu 
amical, ci cu trainice sentimente de an- 
tipatie personală. Eduard al IV-lea, rege 
al Angliei, vorbea excelent franceza, 
dar întrevederea sa cu Ludovic al 
XI-lea, rege al Franţei, printr-un gard 
ridicat pe podul de pe Somme, desfăşu- 
rată în timp ce șapte mii de soldaţi 
englezi colindau beţi străzile din Ami- 
ens, nu s-a încheiat cu rezultate diplo- 
matice palpabile. Acelaşi viclean rege 
francez nu și-a revenit niciodată de pe 
urma senzaţiei dezagreabile încercate 
cu prilejul scurtei dar furtunoasei În- 
trevederi avute în 1462 cu regele Cas- 
tiliei pe podul de peste Bidassoa. In- 
stituția ambasadorilor de profesie se 
impunea din ce în ce mai mult, în po- 
fida convingerii intime a conducăto- 
rilor politici că nimeni nu ştie să ducă 
tratative diplomatice mai bine decît ei. 

Concepţiile despre diplomat şi rolul 
său cunoșteau însă o mare diversitate. 
Sir Henry Wotton, diplomatul englez 
de la începutul secolului al XVII-lea, 


îşi definea cu cinism profesia : „un om 
cinstit trimis în străinătate pentru a 
minţi în interesul ţării sale“. Francezul 
Francois de Callicres, în monumentala 
sa operă „De la maniere de négocier 
avec les Souverains“ (1716), combătea 
teoria conform căreia scopul diploma- 
ţiei ar fi inducerea în eroare și susţi- 
nea, dimpotrivă, că diplomația serioasă 
se întemeiază pe crearea unui climat 
de încredere şi că încrederea poate fi 
insuflată numai prin loialitate. „Secre- 
tul tratativelor — scria el — constă în 
armonizarea intereselor reale ale păr- 
ților interesate. Expresia «triumf di- 
plomatic» n-ar trebui să fie întrebuin- 
tată niciodată”. 

Ludovic al XIV-lea, regele autocrat 
al Franței, a inaugurat prostul obicei 
de a duce din cînd în cînd tratative în 
spatele ministrului său de externe. El 
scria adesea ambasadorilor francezi de 
peste hotare, omițînd să-l informeze pe 
secretarul de stat asupra conținutului 
scrisorilor. Acest „secret du roi“ a fă- 
cut ravagii în diplomația europeană. 
Suveranii hotărîți să ducă, din consi- 
derente personale, o politică externă 
inacceptabilă propriilor popoare au înce- 
put să recurgă la acţiuni confidenţiale 
pe cont propriu. Ca urmare, în cursul 
secolului al XVIII-lea s-a înrădăcinat 
practica dublării serviciului diploma- 
tic de o reţea de agenţi secreţi. Astfel, 
Ludovic al XV-lea scria marchizului 
de Breteuil, ambasadorul oficial al 
Franţei în Rusia : .Întelez dificultăţile 
pe care le întimpinaţi încercînd să pu- 
neţi de acord instrucţiunile primite de 
la mine cu cele primite de la minis- 
trul de externe”. Practica a stirnit o 
serie întreagă de încurcături și scan- 
daluri — dintre care cel mai vestit a 
fost provocat de ambiguitatea cavale- 
rului d'Eon, agentul politic al lui Lu- 
dovic al XV-lea, care, travestit în fe- 
meie, a pătruns la curtea  Elisavetei 
Petrovna, devenind „lectora“ țarinei. 


MAESTRUL GAFELOR DIPLOMATICE 


Marele maestru al gafelor diplomatice 
„secrete“ rămîne însă Wilhelm II. Kai- 
serul Germaniei. Biogratul său, Emil 
Ludwig, povesteşte cum s-a  avîntat 
Wilhelm în marea diplomaţie euro- 
peană. Ocazia : vizita unchiului său E- 
duard, regele Angliei. Pentru a sublinia 
în faţa ochilor lumii noua orientare po- 
litică, Kaiserul se înfățișă, la somptu- 
osul dineu oferit cu această ocazie în- 
tr-un costum englezesc. Doar fusese nu- 
mit amiral al flotei britanice ! În! noua 
sa ţinută, el ridică paharul şi toastă în 
onoarea vechii camaraderii de arme de 
la Waterloo, exprimîndu-și speranţa că 
„flota engleză unită cu armata germană 
vor proteja pacea“. Ursuzul mareşal von 
Moltke, care ştia cum stau lucrurile În- 
tre cele două puteri rivale, dar la cei 
peste 90 de ani ai săi deschidea rareori 
buzele, şopti în surdină : „Să sperăm că 
presa nu aude acest discurs“. 

Ludwig menţionează părerea pe care 
unchiul şi nepotul o aveau unul despre 
altul. Eduard spunea intimilor că Wil- 
helm este cel mai strălucit ratat din is- 
torie, iar Wilhelm spunea despre E- 
duard : Este un bătrin păun. 

În octombrie 1895, cînd Anglia era pe 
punctul de a începe războiul contra ți- 
nutului sud-african Transvaal, în care 
Germania ocupa poziţii puternice, Wil- 
helm îl chemă pe ambasadorul britanic 
Swaine și în stilul său propriu îl co- 
pleși cu reproșuri : „Pentru cîţiva ki- 
lometri pătrați acoperiţi cu palmieri şi 
locuiţi de negri. Anglia a mers pînă la 
un pas de a ameninţa cu războiul pe 
singurul ei prieten, Kaiserul Germa- 


niei. Atitudinea voastră mă obligă să 
mă înțeleg formal cu Dubla Alianţă. 
Anglia trebuie să declare dacă - este 
pentru sau contra Triplei 'Alianţe“!. : 
Raportul Swaine a fost reprodus şi 
larg difuzat la Londra, producind © 
impresie penibilă în cercurile influente. 
ceea ce arată că procedeul din februarie 
1969 are celebre precedente. 
Neînţelegînd nimic din jocul subtil 
al diplomaţiei europene, Wilhelm era 
convins că influenţa sa personală este 
mai presus de interesele coloniale bri- 
tanice. În momentul cînd Londra trecu 
la atacarea 'Transvaalului, el  convocă 
imediat un consiliu şi declară: „A so- 
sit momentul ca Germania să dobin- 
dească protectoratul  'Transvaalului“. 
Iar la întrebarea consternată a lui Ho- 
henlohe : „Deci vom face război An- 
gliei ?*, Wilhelm. dindu-şi seama oa- 
recum de substratul întrebării. ripostă 
pripit : „Da. dar numai pe uscat“. Bi- 
neînțeles, flota britanică a avut grijă 
să scufunde trupele trimise de Wilhelm 
înainte ca ele să ajungă pe uscat... 


ERA DE AUR A DIPLOMAȚIE! SECRETE 


Istoriografia burgheză denumeşte pe- 
rioada dintre Congresul de la Viena şi 
declanşarea primului război mondial 
(1815—1914) cu „era de aur a diploma- 
ţiei“. Este perioada în care se atribuie 
diplomaţiei secrete meritul de a fi e- 
vitat războaie la scara continentului eu- 
ropean. Faptul că în aceeași perioadă 
puterile europene au organizat o serie 
de războaie coloniale sîngeroase nu-i 
tulbură în nici un fel pe adepţii diplo- 
maţiei secrete. 

Metternich. eminența cenușie a Con- 
gresului de la Viena, este prezentat ca 
prototip al ucelei ere în care totul era 
pus pe seama diplomaţiei. iar mişcările 
diplomaților se aflau în centrul aten- 
ției. Fiind informat de moartea amba- 
sadorului rus la Congresul de la Viena, 
Metternich a exclamat: „Să fie oare 
adevărat ? Care putea fi motivul său ?* 

Acela, însă. care la Congresul de la 
Viena s-a simţit ca peştele în baltă a 
fost diplomatul francez Talleyrand, a- 
utorul vestitei formule : cuvîntul a fost 
creat pentru a ascunde gîndul. Aplicînd 
cu o neîntrecută virtuozitate această 
formulă din care făcuse un principiu, 
prinţul Talleyrand a început prin a 
sluji Republica. a trecut apoi de partea 
împăratului Napoleon Bonaparte pe 
care l-a trădat în favoarea Bourboni- 
lor, pentru ca în cele din urmă să op- 
teze pentru Ludovic-Filip de Orleans. 

Sosind la Viena ca reprezentant al 
unei ţări învinse, Talleyrand şi-a dat 
seama că singura tactică avantajoasă 
pe care o putea folosi era destrămarea 
alianței de la Chaumont, cu alte cu- 
vinte provocarea unor disensiuni între 
Austria, Anglia, Rusia şi Prusia. În a- 
cest scop i-a picat ca o adevărată mană 
cerească planul lui Metternich de a con- 
vinge pe ministrul englez Castlereagh 
și pe regele Prusiei Frederic-Wilhelm 
al III-lea să accepte următoarea combi- 
nație : să se cedeze regelui Prusiei în- 
treaga Saxonie și în schimb acesta să 
se alăture Austriei şi Angliei pentru 
a-l împiedica pe ţarul Alexandru să 
pună stăpînire pe ducatul  Varșoviai. 


Talleyrand a hotărît să rămînă înafara ' 


1 Dubla Alianță fusese încheiată între 
Franța şi Rusia cu ascuțiş antienglez ; Tri- 
pla Alianță cuprindea Germania, Austro- 
Ungaria şi Italia. 


acestei tranzacții. pentru a-şi păstra 
mîinile libere. Tocmai aceasta l-a făcut 
pe regele Prusiei să-şi dea seama de 
primejdia care-l paşte dacă Talleyrand 
va divulga totul țarului Alexandru I, 
mai ales că știa că diplomatul francez 
furnizase ţarului informaţii prețioase 
— răsplătite împărătește — despre pla- 
nurile secrete ale lui Napoleon. Cance- 
lariile europene fuseseră doar informate 
despre explozia furioasă a împăratului 
francez la recepţia oficială din 23 ia- 
nuarie 1809, cînd acesta îi reproșase în 
public lui Talleyrand actele sale de 
trădare şi exprimase regretul că nu l-a 
spînzurat la timp de grilajul Pieței Car- 
rousel. Frederic se hotări deci să-l in- 
formeze pe ţar asupra tranzacţiei ce se 
pregătea în culise. A urmat o expli- 
caţie „fără nici un menajament“ între 
Alexandru și Metternich, în timp ce 
Talleyrand își freca mîinile satisfăcut, 

Pînă la urmă. sinistrele maşinaţiuni 
de la Viena au dus la semnarea unui 
acord secret între Austria, Franţa și 
Anglia îndreptat împotriva Rusiei şi 
Prusiei, prin care cele trei ţări semna- 
tare se obligau, să se ajute reciproc, fie- 
care contribuind cu cite o armată de 
150 000 de soldaţi în cazul „dacă vre- 
una din înaltele părţi contractante ar 
fi ameninţată de una sau mai multe 
puteri“. Acordul trebuia bineînțeles 
păstrat în cel mai strict secret: unul 
din exemplare a rămas în mîinile lui 
Metternich. al doilea a fost trimis la 
Londra prinţului regent George. iar pe 
al treilea Talleyrand l-a trimis lui Lu- 
dovic al XVIII-lea la Paris, 

Congresul era pe cale de a-şi în- 
cheia lucrările cînd, deodată. delegaţii 
au fost zguduiţi de o veste neaşteptată: 
la 1 martie Napoleon debarcase în 
Franţa. La Paris, unde avea să ajungă 
peste trei săptămîni, Napoleon a dat 
peste o surpriză care l-a uluit. În ca- 
binetul regelui Ludovic, care fugise din 
Paris cu numai 24 de ore înainte de in- 
trarea sa în capitală, a găsit acel tra- 
tat secret trimis din Viena de Talley- 
rand. Regele fugise atit de grăbit şi pe 
neașteptate încît uitase documentul în 
sertar. Napoleon a poruncit de îndată 
să fie trimis ţarului Alexandru cu un 
curier special la Viena. După mărtu- 
riile lui Buteakin, care era-de faţă 
cînd Alexandru a citit acordul secret 
îndreptat împotriva sa, ţarul s-a învi- 
neţit de furie. Cind Metternich, care 
după reîntoarcerea lui Napoleon aștepta 
salvarea Europei de la ţarul rus, a ve- 
nit la Alexandru. acesta, fără a rosti 
vreun cuvint. i-a întins cancelarului 
austriac rodul secret al activităţii di- 
plomatice. Metternich s-a zăpăcit în- 
tr-o asemenea măsură încît n-a mai 
fost în stare să aplice nici principiul lui 
Talleyrand. 

Despre preşedintele american Wilson, 
care se autoproclamase campionul 
„noii diplomații“ aşa-zis deschise, Ha- 
rold Nicolson povesteşte că o dată ajuns 
la Paris, acesta a hotărit că fraza lan- 
sată de el, „diplomaţia va acționa sin- 
cer şi în văzul tuturor“, nu trebuie lua- 
tă ad litteram şi nu conține nimic 
care să-l poată împiedica să ducă lungi 
tratative secrete cu Lloyd George şi 
Clemenceau. în timp ce un soldat din 
infanteria marină americană stătea cu 
baioneta la armă în uşa cabinetului, 
iar altul patrula afară pe poteca din 
grădină. „Îmi amintesc bine uimirea 
care m-a cuprins — scrie Nicolson — 

cînd am fost primit pentru prima oară 
în camera secretă și am văzut cit de 
original îşi interpreta președintele pri- 
mul dintre preceptele sale“. 

Şi în perioada de după cel de-al doi- 
lea război mondial. în pofida dezvoltă- 
rii așa-numitei „diplomaţii prin confe- 
rință“, întruchipată prin O.N.U. și prin 
marile conferinţe internaţionale, diplo- 
maţia secretă a continuat să explodeze 
diferite „bombe“, unele chiar adevărate. 
În această privinţă este tipic Momentul 
Suez — 1956. 

Agresiunea din 1956 a fost pusă la 
cale într-un secret atit de desăvirşit 
încît declanșarea operaţiunilor militare 
a surprins nu numai popoarele impli- 
cate în conflict ci și parlamentele res- 
pective, deși sincronizarea unei opera- 
ţiuni atit de complexe a necesitat la- 
borioase consultări între Londra, Pa- 
ris şi Tel Aviv. Multă vreme, chiar şi 
Administraţia Eisenhower a susţinut că 
n-a fost informată de aliaţii vest-euro- 
peni în privinţa iminentei acţiuni mi- 
litare pe care o pregăteau. În cartea sa 
de memorii „Diplomat among Warri- 
ors“ (Diplomat printre războinici), Ro- 
bert Murphy, care ocupa pe acea vreme 
funcţia de subsecretar al Departamen- 
tului de Stat. nimiceşte definitiv a- 
ceastă pretenţie. Dat fiind că în mo- 
mentul în care premierul britanic E- 
den i-a trimis președintelui Eisenhower 
o telegramă cifrată în care-l informa 
că intenționează să folosească forţa 
pentru a-şi restabili drepturile asupra 
Canalului de Suez, secretarul de stat 
Dulles se afla în America de Sud, Ei- 
senhower l-a expediat la Londra pe Ro- 
bert Murphy. „Pleacă acolo și rămii 
în defensivă“, au sunat instrucţiunile 
preşedintelui. Ajuns la Londra, Mur- 
phy a avut imediat o întrevedere cu 
Selwyn Lloyd, ministrul de externe bri- 
tanic, și cu Christian Pineau, minis- 
trul de externe francez, sosit cu avionul 
de la Paris. Ulterior, a cinat cu Mac- 
Millan și cu feldmareșalul Alexander. 
Era 29 iulie 1956. 

Murphy relatează în stil de raport 
diplomatic: „Nu mi-au lăsat nici un 
dubiu în privinţa hotărîrii guvernului 
britanic de a folosi forţa ; această re- 
acţie m-a surprins cu atit mai puţin 
cu cît nu mi se părea complet nejusti- 
ficată. Am fost informat că francezii 
împărtășeau fără rezerve hotărîrea en- 
gleză şi că erau gata să participe la o 
operațiune militară. Deşi Alexander era 
în retragere, cunoştea bine planurile de 
campanie şi le aproba. Operaţiuniie 
erau prevăzute pentru luna august și 
urmau să necesite efective puţine: o 
divizie, cel mult două. În zece zile, Ca- 
nalul de Suez urma să revină sub con- 
trol internaţional“. 

Dulles a luat astfel personal cunoș- 
tinţă de planurile anglo-franceze şi tot- 
odată a expus rezervele americane 
față de acestea. 

Oricum. la 31 octombrie, cînd fu lan- 
sată operaţiunea militară  anglo-fran- 
ceză, ea s-a desfășurat — scrie Murphy 
— potrivit planurilor de stat major din 
iulie despre care raportase Washing- 
tonului. 


La capătul acestor spicuiri din arhi- 
vele diplomației secrete, se vede că 
așa-numita „bomba Soames” are vechi 
şi ilustre precedente. 

„Cîteva milioane de americani cred 
că au văzut obiecte care ar putea fi 
descrise ca farfurii zburătoare neiden- 
tificate sau farfurii zburătoare“ — scrie 
ziaristul Walter Sullivan în introduce- 
rea la recent apărutul raport Condon. 
S-ar putea adăuga că mulţi alți oameni 
din întreaga lume se află în aceeaşi 
situaţie. Sint oare cu toţii victimele 
unei iluzii colective? Sau. dimpotrivă, 
Pămîntul este supravegheat îndeaproa- 
pe de observatori extratereşiri ale că- 
ror intenţii față de noi ne sînt încă 
necunoscute ? Vreme îndelungată, oa- 
menii de ştiinţă au refuzat să ia în 
considerare acest fenomen misterios. În 
ultimii doi ani însă, un grup de presti- 
gioşi savanţi ai Universităţii din Colo- 
rado şi-au consacrat eforturile exclusiv 
descifrării acestei enigme. 

Rezultatele cercetărilor lor au fost 
expuse amănunţit într-un studiu în trei 
volume însumînăd 1500 de pagini. În- 
trucît, pe de o parte, spaţiul revistei 
nu ne-ar permite să reproducem inte- 
gral toate capitolele concludente, iar, pe 
de altă parte, caracterul ştiinţific al lu- 
crării face ca uneori stilul să fie arid, 
și informaţiile cuprinse greu accesibile 
nespecialiştilor, am ales altă modalitate 
de prezentare: vom relata, cu citate 
ample, tot ceea ce poate contribui la 
elucidarea atît de răspînditelor semne 
de întrebare în legătură cu „farfuriile 
zburătoare“. 

Prima întrebare este, probabil, ce 
anume a determinat interesul oficial 
exprimat prin alocarea a jumătate de 
milion de dolari şi angajarea unui nu- 
măr important de specialişti în vederea 
efectuării acestor cercetări. În ultimii 
20 de ani, literatura științifico-fantas- 
tică şi cea de așa-numită popularizare 
a ştiinţei s-au îmbogăţit cu zeci de vo- 
lume despre „farfuriile zburătoare“, 
scrise, aproape fără excepţie, de autori 
convinși că fenomenul abordat este nu 
numai real, dar şi de cea mai mare în- 
semnătate pentru viitorul civilizaţiei 
umane. Totul a început la 24 iunie 1947, 
cînd ziarele americane au publicat 
prima relatare despre o „farfurie zbu- 
rătoare“. Se povesteşte că un om de 
afaceri din Boise, statul Idaho, pe nume 
Keneth Arnold, văzuse, în timp ce 
zbura cu avionul său particular, nouă 
obiecte foarte luminoase în formă de 
disc. El le descria ca pe nişte „farfurii 
care lunecă pe apă“. Gazetarii le-au 
transformat în „farfurii zburătoare“, 
termen care a intrat de atunci în dic- 
ționarele din întreaga lume. Pentru a 
urmări destinul noţiunii de „farfurie 
zburătoare“ pînă la concluziile rapor- 
tului Condon, am ales, din stufoasa li- 
teratură care le-a fost consacrată, două 
lucrări apărule la interval de zece ani: 
„RAPORTUL DESPRE OBIECTELE 
ZBURĂTOARE NEIDENTIFICATE“ 
scrisă în 1957 de EDWARD G. RUP- 
PELT, fost şef al comisiei forțelor 
aeriene americane pentru investigarea 
farfuriilor zburătoare, și „FARFURIILE 


sînt 


„farfuriile 


zburătoare“ 

Răspunsul 
Comisiei 
Condon 


ZBURĂTOARE AICI ŞI ACUM“, carte 
publicată în 1967 de FRANK ED- 
WARDS, reporter de radio şi televi- 
ziune care şi-a consacrat ani îndelun- 
gaţi cercetării şi popularizării fenome- 
nului O.Z.N. Cărţile lor au ajuns lu- 
crări de referință în acest domeniu, în 
care hotarul dintre observaţia ştiinţi- 
fică şi fantezia scriitoricească devenise 
din ce în ce mai greu de trasat. Inte- 
resul celor două lucrări rezidă şi în 
faptul că autorii lor sînt exponenţi ai 
celor două grupuri de O.Z.N.-işti a că- 
ror înfruntare a dat naştere celor mai 
înfocate controverse: în timp ce Ed- 
ward Ruppelt a lucrat pentru forţele 
aeriene ale Statelor Unite, Frank Ed- 
wards (decedat în cursul anului 1967) 
făcea parte dintre cei care consideră că 
forţele aeriene americane au interes să 
ascundă adevărul opiniei publice. 
Astăzi, cuvintele „Unindentified Fly- 
ing. Objects“ şi inițialele lor U.F.O. — 
traduse în româneşte prin „Obiecte Zbu- 

OZ: au intrat în uzul curent. Cel 
care le-a folosit pentru prima oară este 
Edward Ruppelt. Iată ce relatează el: 
„La citeva săptămîni după 24 iunie 
1947, cînd a fost văzut primul O.Z.N., 
forțele aeriene au instituit un proiect 
de investigare şi analizare a tuturor re- 
latărilor despre O.Z.N. Atitudinea față 
de această misiune s-a schimbat de la 
o stare de panică, la începuturile pra- 
iectului, la una de dispreț total 
față de oricine care pronunța măcar 
cuvintele «farfurie zburătoare». Această 
atitudine disprețuitoare fată de  «ma- 
niacii farfuriilor zburătoare» a durat 
de la mijlocul lui 1949 pînă la mijlocul 
lui 1950. În acest interval, mulți dintre 
participanţii la proiect credeau că pu- 
blicul suferă de «nervii războiului». 

La începutul lui 1950, s-a renunțat 
practic la proiect. Autorităţile conside- 
rau că dacă nu se vor mai menţiona 
cuvintele «farfurii zburătoare» lumea 
le va uita și farfuriile vor dispărea. 
Dar raționamentul era fals, căci, în loc 
să dispară, relatările despre O.Z.N. se 
înmulţeau continuu“. 

Toate acestea se întîmplau în pe- 
rioada de început a „războiului rece“. 
Pe atunci, după cum reiese şi din căr- 
țile citate, americanii care  întilneau 
„farfurii zburătoare“ le considerau mai 
curînd arme secrete ale unei puteri ad- 
versare decit obiecte extraterestre. Ed- 
ward Ruppelt s-a ocupat în mod ofi- 
cial de această problemă din 1951 pînă 
„la sfîrşitul lui 1953. Proiectul căpătase 
numele de cod „Cartea Albastră“, iar 
Ruppelt era şeful lui. Cercetările în- 
cepuseră însă din 1947. La început, lu- 
crările erau confidenţiale. Specialiştii 
în materie de spionaj ai forţelor aerie- 
ne americane, relatează Ruppelt, „erau 
convinşi că, în cîteva luni sau cel mult 
într-un an, se va răspunde la între- 
barea : «Ce sint O.Z.N.-urile ?» Intreba- 
rea există oare O.Z.N.?» n-a fost 
formulată niciodată. Singura problemă 
care îi interesa era următoarea : «Care 
este originea O.Z.N.-urilor, terestră sau 
interplanetară ?» Oricare dintre aceste 
două eventualităţi presupunea o cerce- 
tare serioasă şi secretă“, 

În capitolul „O.Z.N. din 1947 pînă în 
1968“ al raportului Condon, capitol 
scris chiar de profesorul Edward 
Condon, epoca respectivă este evocată 
în următorii termeni: „Multe dintre 
atitudinile curente astăzi au început 
să apară încă de pe atunci; o serie de 
persoane din rîndurile publicului și din 
armată manifestau atitudini emotio- 
nale. Unii erau dispuşi să creadă chiar 
de la început că O.Z.N.-urile sint vizi- 
tatori interplanetari sau interstelari, în 
timp ce alții presupuneau că sînt arme 
secrete ale unei țări străine. În sfirşit, 
alții tindeau să considere că O.Z.N.-urile 
sînt șarlatanii obișnuite. În cadrul for- 
țelor aeriene existau persoane care cre- 
deau cu tărie că subiectul este absurd 
şi că forţele aeriene nu trebuie să le 
acorde nici o atenţie. Alte oficialități 
ale forțelor aeriene priveau O.Z.N.-uri- 
le cu cea mai mare serioziiate şi cre- 
deau că este foarte posibil ca spațiul 
aerian american să fie invadat fie de 
armele secrete ale unor puteri străine, 
fie eventual de vizitatori din spațiul 
cosmic. Asta se întîmpla la numai doi 
ani după sfîrşitul celui de-al doilea 
război mondial. Începuse perioada rela- 
țiilor diplomatice dificile între Statele 
Unite şi U.R.S.S. La O.N.U. aveau Joc 
de cîtva timp tratative pentru realiza- 
rea unui control internaţional asupra 
energiei atomice dar progresele reali- 
„za te erau neînsemnate“. 

perioadă, Ed- 
ward Ruppelt o numeşte „era confu- 
ziei“. E aproape imposibil să ne ima- 
ginăm astăzi atmosfera de panică diri- 
jată pe care puteau s-o provoace pe 
atunci în Statele Unite relatările des- 
pre „obiecte zburătoare neidentificate“. 
După cum arată Edward Condon, „re- 
pistele și editurile au descoperit că din 
O.Z.N. se pot scoate bani. Primul mare 
articol a apărut în numărul revistei 
«True» din ianuarie 1950. Bra intitulat 
«PFarfuriile zburătoare sint adevărate» 
și era semnat de Donald Keyhoe (per- 
sonaj asupra căruia vom fi nevoiţi să 
revenim — N.R.). Revista «True» 
e un loc cam neobișnuit pentru anun- 
tarea unei descoperiri științifice majore, 
dar articolul respectiv asta făcea : afir- 
ma categoric că farfuriile zburătoare 
sînt vehicule utilizate de vizitatori din 
spaţiul cosmic pentru a scruta pămîn- 
tul. Articolul lui Keyhoe din 1950 a 
fost comentat enorm de radio, televi- 
ziune şi ziare. 

În numărul său din martie 1950, 
«True» a făcut încă un pas în materie 
de O.Z.N., printr-un articol întitulat 
«Cum au dat oamenii de ştiinţă de 
urma farfuriilor zburătoare», scris de 
comandorul R. B. Melaughlin din. flota 
americană.  Comandorul McLaughlin 
îmbrăţișa ipoteza extraterestră. De- 
scriind un O.Z.N. pe care îl văzuse la 
White Sands, el declara : «Sînt convins 
că era o farfurie zburătoare şi, mai 
departe, că aceste discuri sînt nave 
cosmice de pe altă planetă, conduse de 
ființe vii, inteligente». 

Ziarele au adoptat o atitudine mai 
serioasă: «The New York Times» 
(9 aprilie 1950) a publicat un editorial 
întitulat «Aceste farfurii zburătoare... 
să fie... să nu fie., iar «U. S. News 
and World Report» (7 aprilie 1950) pu- 
nea farfuriile zburătoare în legătură cu 
proiectul XF5-U iniţiat și apoi abando- 
nat de forțele navale... Primele trei 
cărţi despre farfuriile zburătoare au 
apărut tot în 1950. Cea mai mică dintre 
ele era o broșură de 16 pagini de 
Kenneth A. Arnold intitulată «Farfuria 
zburătoare aşa cum am văzut-o». A ur- 
mat cartea corespondentului din Hol- 
lywood al revistei «Variety», intitulată 
«Dincolo de farfuriile zburătoare». În 
toamna lui 1950 a apărut prima carte 
a lui Daniel Keyhoe, «Farfuriile zbu- 
rătoare sînt adevărate», o dezvoltare a 
articolului său din «True». 

Se crease un nou cîmp de activitate 
editorială : fiecare an de după 1950 a 
fost martorul apariției unui număr spo- 
rit de cărți despre acest subiect“, 

Înainte de a trece mai departe, să 
notăm — după ce am amintit cum au 
apărut expresiile „farfurii zburătoare“ 
şi „obiecte zburătoare neidentificate“ — 
originea expresiei „omuleţii verzi“, fo- 
losită curent de O.Z.N.-işti cu referire 
la aşa-zişii ocupanţi ai „farturiilor“. Re- 
vista americană „Amazing Stories“ 
(„Povestiri uluitoare“) a publicat în oc- 
tombrie 1946 o nuvelă ştiinţifico-fan- 
tastică de Harold Sherman, intitulată 
„Omul verde“. Era „descrisă“ o crea- 
tură de pe altă planetă care îndeplinea 
acţiuni cum ar fi oprirea în loc a auto- 
mobilelor cu ajutorul unor raze emise 
de pe nava ei extraterestră. Mai tîrziu, 
acte ca cel imaginat de Sherman în 
1946 aveau să devină o practică curentă 
pentru O.Z.N.-urile „adevărate“. Într-un 


articol scris ulterior, Harold Sherman 
' arăta : „Nuvela mea, care a apărut cu 
„cîteva luni înainte 


de sosirea «farfu- 

miilor zburătoare» deasupra Statelor 
Unite, pare a fi contribuit la literatura 
despre omuleţii verzi din spaţiu. Cred 
că am fost primul care am atribuit vi- 
zitatorilor din spațiu culoarea verde. 
După cea dintii nuvelă a urmat alta, 
«Omul verde se întoarce» şi zarurile 
au fost aruncate“. 

Edward Ruppelt şi-a început misiu- 
nea sub auspicii destul de nefavorabile 
unei cercetări științifice obiective. „Ți- 
nînd seama de dimensiunile însărcină- 
rii primite, scrie el, proiectul Cartea 
Albastră a dispus întotdeauna de un 
personal  neîndestulător, deşi aveam 
zece salariaţi permanenţi, plus mulţi 
consultanţi plătiţi, reprezentind toate 
domeniile ştiinţei. Această organizație 
era completată de o reţea de informare 
cuprinzînd pe toţi ofiţerii de informaţii 
de la bazele aeriene și toate staţiile 
radar ale forțelor aeriene precum și 
corpul de observatori tereștri ai co- 
mandamentului apărării aeriene. A- 
ceastă rețea de observatori trimitea 
proiectului Cartea Albastră relatările 
despre orice tip de O.Z.N. venind din 
partea oricărui tip imaginabil de infor- 
mator”. i j 

Ce vedeau în realitate diversele per- 
soane care trimiteau asemenea obser- 
vaţii ? Ruppelt arăta că informațiile 
se înscriau în mai multe categorii : 

„În multe cazuri s-a dovedit în mod 
categoric că oamenii semnalaseră ba- 
loane, avioane, stele şi multe alte 
obiecte obişnuite. Cei ce fac acest iu- 
cru nu recunosc obiectele obişnuite de- 

oarece unele elemente ale ambianţei 


au temporar un aspect nefamiliar. O 
cauză comună a acestor iluzii o consti- 
tuie condițiile neobişnuite de ilumina- 
re. În momentul cind apune soarele, 
un balon va străluci ca o minge de foc. 
Un avion care nu este vizibil cu ochiul 
liber începe dintr-o dată să reflecte ra- 
zele soarelui şi pare o «minge de ar- 
gint»... 

În alte cazuri, obiecte comune de 
fiecare zi arată ca O.Z.N.-uri din cauza 
unor  ciudățenii ale minţii omeneşti... 
Sint convins că un anumit procent de 
relatări despre O.Z.N. provin de la per- 
soane care văd farfurii zburătoare pen- 
tru că alții au comunicat că au văzut. 
Dar această «dorință de a vedea» poate 


avea rădăcini mai adinci, implicații 
aproape religioase pentru unele per- 
soane. Conştient sau inconştient, ele 


doresc ca O.Z.N.-urile să fie adevărate 
şi să vină din spațiul cosmic. Aceste 


-persoane, înspăimîntate poate de ame- 


minţarea distrugerii atomice sau de alte 
temeri — cine le poate şti? — ac[io- 
mează ca şi cum nimic din ceea ce sti 
în puterea oamenilor nu poate salva 
pământul. Ei aşteaptă salvarea din 
spațiul cosmic, pornind de la premisa 
că oamenii din farfuriile zburătoare 
sînt, prin însăşi existența lor, mai in- 
țelepți şi mai avansați decît noi. Aces- 
te persoane raţionează poate că o rasă 
de oameni capabilă de călătorii inter- 
planetare a ajuns pină la era atomică 
sau a trecut de ea. Au supraviețuit şi 
ne pot comunica şi nouă secretul supra- 
viețuirii. Poate că primejdia războiu- 
lui atomic a unificat planeta lor şi le-o 
permis să-şi consacre eforturile nu răz- 
boiului, ci progresului social şi tehnic. 
Pentru asemenea oameni, un reflector 
îndreptat spre un nor sau o stea stră- 
lucitoare este o navă spațială interpla- 
netară”,. 

delegat general al Republicii Demo- 
crate Vietnam la Paris 


DREPTUL 
DE A TRĂI 
ÎN LIBERTATE 


PE ÎNTREGUL 
TERITORIU 


AL VIETNAMULUI 


REZISTIND victorios agresiunii. Re- 
publica Democrată Vietnam şi poporul 
vietnamez nu s-au îndepărtat de poli- 
tica lor de independenţă şi de pace. 

Din aprilie 1965, Republica Demo- 
crată Vietnam a făcut cunoscută pu- 
blic poziţia sa de principiu în patru 
puncte, pentru o soluţionare politică 
a problemei vietnameze. Programul 


Un atac al patrioţilor  sud-vietna- 
mezi din provincia Gia Dinh 


politic al Frontului Naţional de Elibe- 
rare din Vietnamul de sud expune a- 
celeași principii, defineşte aceleași o- 
biective de luptă. 

Poporul vietnamez nu face, de fapt, 
decit să urmărească să-şi exercite din 
plin drepturile sale: dreptul la inde- 
pendenţă și suveranitate, dreptul la o 
viață liberă pe întregul său teritoriu. 
Aceste drepturi, pe care nici o ţară nu 
are latitudinea de a le încălca, repre- 
zintă principiile supreme care conduc 
societatea umană, relaţiile şi activitatea 
internaţională. Toate naţiunile şi toate 
persoanele au obligaţia de a le recu- 
noaște și de a le respecta; ele consti- 
tuie, de altfel, principiile prevăzute în 
acordurile de la Geneva din 1954, pe 
care la această conferinţă însuşi repre- 
zentantul american, vorbind în numele 
guvernului său, s-a angajat să le res- 
pecte. 

Cele patru puncte ale guvernului Re- 
publicii Democrate Vietnam traduc a- 
ceastă poziție de principiu în obligați- 
uni foarte simple şi foarte precise. Sint 
obiective'e luptei perseverente dusă de 
ani de zile de poporul vietnamez. 

Totala violare a acordurilor interna- 
ţionale încheiate la Geneva în 1954, a- 
poi războiul de agresiune pornit împo- 
triva Vietnamului de sud, apoi escalada- 
rea în războiul de distrugere dus împo- 
triva Republicii Democrate Vietnam 
sînt tot atitea contestări ale drepturilor 
naţionale fundamentale, universal recu- 
noscute, de pace, independenţă, suve- 
ranitate, unitate și integritate teritoria- 
lă, pe care se bazează existenţa fiecă- 
rui stat, a fiecărei naţiuni.  Exercitîn- 
du-și victorios dreptul său sfint de 
autoapărare, poporul nostru asigură 
nu numai existenţa și independența 
sa naţională, dar apără. în acelaşi timp, 
drepturile fundamentale ale tuturor 
popoarelor, pacea în sud-estul Asiei și 
în lumea întreagă, amenințate de agre- 
sivitatea imperialismului american. 

De asemenea, lupta împotriva agre- 
siunii americane în Vietnam a devenit 
o problemă de interes general, — pe 
plan moral ca și pe plan politic — o 


problemă care se găseşte în centrul 
conjuncturii mondiale actuale. 
„Fiecare ţară, fiecare. națiune — 


spunea primul ministru Fam Van Dong 
în ultimul său raport prezentat la A- 
dunarea Naţională — fiecare guvern, 
fiecare organizație şi chiar fiecare per- 
sonalitate, trebuie să ţină seama că 
are datoria să-și definească poziţia şi 
atitudinea față de acest război : de care 
parte să se situeze ? De partea agreso- 
rului sau de a aceluia care se opune 
agresiunii ?- De partea unei cauze ne- 
juste -sau de partea dreptăţii ?“ 

Aşa cum s-a dovedit, mişcarea. în 
forme diverse, de sprijinire a poporu- 
lui vietnamez nu a încetat să se dez- 
volte pe scară internaţională. în timp 
ce izolarea imperialismului american, 
demascat şi condamnat, nu a încetat 
să se agraveze. 

Pe frontul luptei diplomatice, în îm- 
prejurările actuale, s-a impus recu- 
noaşterea faptului că declaraţia din 3 
aprilie 1968 a guvernului Republicii 
Democrate Vietnam, după discursul dir. 
31 martie al președintelui Johnson, şi 
declaraţia din 3 mai 1968 a ministru 
lui afacerilor externe al Republicii De- 
mocrate Vietnam au dus la convorbirile 
oficiale de lu Paris între reprezen- 
tanţii Republicii Democrate Vietnam și 
ai Statelor Unite. Aceste convorbiri au 


avut ca prim scop să determine înceta- 
rea necondiționată de către guvernul 
Statelor Unite a bombardamentelor şi 
a oricăror acte de război pe întregul 
teritoriu al Republicii Democrate Viet- 
nam, ulterior urmind a fi discutate 
probleme interesind cele două părți. 

În faţa marilor dificultăţi datorate 
războiului din Vietnam şi sub presiu- 
nea opiniei publice mondiale şi ameri- 
cane, guvernul Statelor Unite a trebuit 
să tacă cunoscută decizia sa din 1 no- 
iembrie de a înceta necondiţionat şi 
complet bombardamentele aeriene, na- 
vale și de artilerie împotriva întregului 
teritoriu al Republicii Democrate Viet- 
nam. 

Este. de asemenea. evident că faptul 
că Statele Unite au fost nevoite să a- 
nunţe această decizie, după ce blocaseră 
timp de cinci luni convorbirile de la 
Paris, a marcat o mare victorie a popo- 
rului vietnamez din cele două zone. A- 
ceasta este. de asemenea. o mare victo- 
rie a ţărilor socialiste, a mişcării de e- 
liberare naţională şi a mişcării pentru 
pace, o mare victorie a popoarelor din 
lumea întreagă, între care şi a poporu- 
lui progresist al Statelor Unite. 

Începe o nouă etapă: de acord cu 
Comitetul Central al Frontului Naţio- 
nal de Eliberare din Vietnamul de sud. 
guvernul Republicii  Demoerate Viet- 
nam s-a declarat gata să participe la o 
conferinţă la care să se prezinte repre- 
zentanţii Republicii Democrate Viet- 
nam, reprezentanţii Frontului Naţional 
de Eliberare din Vietnamul de sud, re- 
prezentanţii Statelor Unite și reprezen- 
tanţii administraţiei de la Saigon. Evi- 
dent. prezența reprezentanţilor adminis- 
trației de la Saigon la această conferin- 
ță nu are semnificația recunoașterii a- 


cestei administrații de către Repu- 
blica Democrată Vietnam sau de 
către Frontul Național de Elibe- 


rare din Vietnamul de sud, deoarece e 
clar că actuala administrație de la Sai- 
gon nu reprezintă decît un instrument 
al agresorilor americani pentru realiza- 
rea obiectivelor neocolonialiste în Viet- 
namul de sud. Această administrație, 
ca atare, nu reprezintă pe nimeni. 

Aşa cum am afirmat, poziția poporu- 
lui vietnamez față de reglementarea 
problemei Vietnamului este definită 
în cele patru puncte ale guvernului Re- 
publicii Democrate Vietnam şi progra- 
mul politic al Frontului Național de 
Eliberare din Vietnåmul de sud. Este 
o poziție de independență și de pace. 
conformă principiilor fundamentale a- 
le acordurilor de la Geneva din 1954 
privitoare la Vietnam. 

Prin declaraţia sa de la 2 noiembrie 
1968, guvernul Republicii Democrate 
Vietnam și-a reafirmat poziţia în legătu- 
ră cu o soluţionare corectă a problemei 
vietnameze. 

În ce îl priveşte, F.N.E. din Vietnamul 
de sud, care este organizatorul şi 
conducătorul populaţiei sud-vietname- 
ze în lupta sa, care a eliberat patru 
cincimi din teritoriul Vietnamului de 
sud şi mai mult de 10 milioane de lo- 
cuitori, care dispune de puternice forţe 
armate și care se bucură de un mare 
prestigiu în interiorul ţării şi în lume, 
este competent să reglementeze toate 
problemele Vietnamului de sud ca re- 
prezentant autentic al populaţiei sud- 
vietnameze. Guvernul Republicii De 
mocrate Vietnam aprobă pe deplin şi 
susține cu hotăriîre soluţia politică în 

cinci puncte a Frontului Național de 
Eliberare din Vietnamul de sud. 

De pe acum sînt cunoscute piedicile 
şi manevrele întreprinse de americano- 
saigonezi, în scopul de a întîrzia ține- 
rea conferinţei de la Paris în vederea 
căutării unei soluţii pașnice a proble- 
mei vietnameze. În ce îl privește, guver- 
nul R.D.V., ca și F.N.E., a declarat în 
repetate rinduri că participă la convor- 
birile oficiale între reprezentanţii Re- 
publicii Democrate Vietnam şi ai State- 
lor Unite, precum și la conferința de la 
Paris privitoare la Vietnam avind o 
atitudine serioasă și plină de bunăvoin- 
tă. 

Deci, pentru a putea fi găsită o soluți- 
onare politică a problemei vietnameze, 
ar fi necesar ca Statele Unite să fie a- 
nimate de aceeași bunăvoință şi să ai- 
bă aceeaşi atitudine serioasă ; cu alte 
cuvinte, este important ca guvernul 
Statelor Unite să renunțe la orice acți- 
uni de intervenție şi agresiune Împotri- 
va Vietnamului şi să respecte drepturi- 
le naționale fundamentale ale poporu 
lui vietnamez. 

Poporul vietnamez iubeşte profund 
pacea. Politica externă a Republicii 
Democrate Vietnam este o politică de 
pace, dar nu există pace adevărată fă- 
ră independență adevărată. 


Le Monde 


PARIS 


IMPLICAȚIILE 
UNEI ALEGERI 
PREZIDENȚIALE 


DE MULT TIMP n-a mai sosit o ves- 


te atît de bună de dincolo de Rin. Agi- 
tația unei extreme drepte nostalgice, 
mediocrul final al mandatului lui 


Liibke, acuzat de a fi contribuit la con- 
struirea lagărelor de concentrare. de- 
misia fără glorie a lui  Gerstenmaier, 
constrins “să părăsească președinția 
Bundestagului pentru că s-a interesat 
prea mult de „reparaţiile“ pe care i le 
datora statul, toate acestea adumbrise- 
ră reputaţia Republicii federale și au 
tăcut să fie primită cu satisfacţie spo- 
rită alegerea unui om căruia și adver- 
sarii îi recunosc integritatea şi loialita- 
tea. Gustav Heinemann a trecut de mai 
multe ori dintr-un partid într-altul; 
el a făcut-o, însă, întotdeauna pentru a 
refuza adevăratele compromisuri. cele 
care se comit împotriva ta însăţi şi ca- 
re ar fi însemnat ca, acceptind un por- 
totoliu sau un mandat. să renunţe la 
exigenţele și visurile sale. 

Scrutinul din Berlin a depins de cîte- 
va voturi. Doar faptul că gruparea li- 
berală a respectat strict disciplina vo- 
tării (nu a înregistrat decît cinci de- 
fecţiuni) a permis candidatului social- 
democrat să cîştige. Preşedintele „celui 
de-al treilea partid“, Scheel, a știut să 
impună această coeziune. El n-a uitai 


„gerile succesive, partidul 


— dincolo de simpatia personală pen- 
tru Heinemann — că era în joc şi vii- 
torul grupării sale. Măcinut lent de ale- 
liberal s-a 
discreditat simţitor în faţa opiniei pu- 
blice. Era adeseori considerat ca o aso- 
ciație de politicieni hotăriţi să protite 
de poziţia lor de „arbitri“ în Bundestag 
pentru a practica supralicitatea şi a 
scoate castanele din toc cu mîinile al- 
tora. Dacă s-ar fi manifestat divizat 
față de alegerea prezidenţială, parti- 
dul — în care se află şi un număr se- 
rios de partizani ai lui G. Schröder — 
ar fi riscat realmente să se disloce. În 
plus, împiedicînd succesul lui G. Heine- 
mann, liberalii şi-ar fi atras nemulţu- 
mirea stăruitoare a social-democrațţilor 
şi ar fi ucis din faşă „soluţia de 
schimb“ a unei coaliţii cu aceştia, după 
alegerile din septembrie. 

Partidul naţional-democrat de extre- 
ma dreaptă, care poartă simbete lui 
Heinemann în calitatea acestuia de ad- 
versar al prescrierii crimelor de război 
cu douăzeci şi doi de delegați din mai 
mult de o mie, a fost aproape de situa- 
ţia în care ar fi putut „arbitra“ în a- 
legerea celui mai înalt demnitar al sta- 
tului. 

Această ameninţare dă alegerii lui 
G. Heinemann întreaga sa semnificaţie 
politică. Noul președinte a demonstrat, 
cu prețul unei dispariţii de şaisprezece 
ani de la conducere, că el nu este omul 
care să accepte inacceptabilul. Constitu- 
ţia Republicii federale îi recunoaşte 
competenţe foarte restrinse. Ea nu-l 
împiedică însă, în marginea textelor, să 
arunce în balanţă întreaga greutate a 
autorităţii și prestigiului său. La urma 
urmei, el are dreptul de a refuza spri- 
jinul său oricărei legi „contrare Consti- 
tuţiei“. Această dispoziţie, cu toată im- 
precizia sa, i-ar putea permite, în caz de 
nevoie, un gest — sau o demisie — care 
ar avea un imens ecou în Germania fe- 
derală și în străinătate. Chiar și numai 
posibilitatea unei asemenea situaţii ar 

putea să dea de gîndit unui cancelar 
care ar fi tentat — în materie de po- 
litică externă sau de „menţinere a or- 
dinii“ să orienteze Republica fede- 
rală pe o cale primejdioasă pentru pace. 
În sfîrşit, pe plan intern, G. Heine- 
mann consacră, ajungînd în magistra- 
tura supremă, o creştere de influență a 
partidului socialist. $ 


Die. Presse: 


so otobagias reirme; 


RELAȚIILE DINTRE 
WASHINGTON 
ŞI VATICAN 


PREȘEDINTELE NIXON a declarat 
la conferința sa de presă că nu se gîn- 
deşte deocamdată la stabilirea de rela- 
ţii diplomatice cu Vaticanul. Un ziar 
american, „Post Dispatch“ din St. Louis, 
a răspîndit cu puţine zile înainte ca 
Nixon să-şi înceapă turneul său prin 
Europa ştirea, considerată de cercurile 
politice din America senzaţională şi pri- 
mită cu un interes viu la Roma, că pre- 
ședintele intenţionează să propună Pa- 
pei, cu prilejul vizitei sale la Vatican, 
să trimită un reprezentant personal 
pe lingă Sfîntul Scaun, Prin aceasta, 
Nixon s-ar referi la un caz precedent, 
anume cel creat de Myron Taylor care, 


Caraci. Ciocniri între poliție şi demonstranți cu prilejul recentelor tulburări - 

între anii 1939—1950, a reprezentat la 7 inţa valorii proprii a populaţiei catolice 


Vatican mai întii pe preşedintele Fran- 
klin D. Roosevelt şi apoi pe Harry Tru- 
man. Deoarece nu ar fi vorba de un 
ambasador sau de un consul, nu ar îi 
necesară nici ratificarea numirii de că- 
tre Senatul american. Atmosfera favo- 
rabilă ce a domnit cu prilejul vizitei 
lui Nixon la Vatican, care a recunoscut 
Papei o superioritate spirituală, deşi cu 
limitarea „numai în propria sa sferă 
şi cînd se află în turnee“, amabilităţile 
reciproce şi convorbirea pe care pre- 
ședintele a avut-o cu secretarul de stat, 
cardinalul Amleto Cicognani, au ali- 
mentat din nou acest zvon. 

Dar oare Sfîntul Scaun este dispus să 
accepte acum această soluție-surogat în 
locul unor relații diplomatice normale ? 
Pină de curînd, acest lucru nui 
ar fi fost posibil, dar acum cercurile 
diplomatice de la Vatican nu mai sînt 
atit de sigure. Cazul Myron Taylor nu 


| mai este considerat un precedent real, 


deoarece împrejurările deosebite — era 
război și alte legături erau dificile — 
justificaseră pe atunci soluţia aleasă. 
Mai tîrziu, Sfîntul Scaun nu a vrut să 
audă despre altfel de relaţii decit cele 
oficiale. 

O încercare de a stabili asemenea re- 


| laţii a fost întreprinsă și de Harry Tru- 


man. La 20 octombrie 1951, el a semnat 
numirea generalului Mark W. Clark ca 
ambasador la Sfîntul Scaun, cu motiva- 
rea că Bisericii catolice îi revine o mare 
importanţă în cadrul disputei spiritu- 
ale. Dar proiectul a determinat indig- 
narea şi rezistența cercurilor protes- 
tante din S.U.A., care au apelat, la rîn- 
dul lor, la legea potrivit căreia membri- 
lor armatei nu le este permis să ocupe 
posturi oficiale în sfera civilă.- Ele nu 
s-au calmat nici cînd Clark a declarat 
că intenționează să se retragă din ar- 
mată. Trei zile mai tîrziu, Truman a 
retras decretul şi a renunțat să-l pre- 
zinte Senatului spre ratificare. 

Nici Eisenhower, nici catolicul Ken- 
nedy, nici Johnson nu au vrut să abor- 
deze din nou această problemă delicată 
şi este puțin probabil că Nixon va face 
acum acest lucru. Între S.U.A. şi Vati- 
can au existat relaţii diplomatice nor- 
male, chiar dacă nu au durat mai mult 
de două decenii, între 1848 și 1868, cînd 
Statele Unite au avut mai înţii un re- 
prezentant, apoi numai un consul la 
Roma. Pentru acesta din urmă, Senatul 
nu a mai aprobat mijloacele materiale. 
Totuşi, el şi-a mai exercitat funcţia 
cîtva timp pe cheltuială proprie. După 
1568, cînd statul bisericesc, ca urmare a 
unificării Italiei, s-a restrins numai pe 
o parte a Latium-ului şi nu reprezenta 
mai mult de 12000 mile pătrate, au 
dispărut relaţiile diplomatice. 

Lipsa lor a fost resimţită întotdeauna 
la Vatican, şi mai ales de la ultimul 
război, ca fiind nefirească şi dureroasă. 
Nefirească, deoarece şi statele necreş- 
tine întrețin relaţii normale cu Sfîntul 
Scaun ; dureroase, deoarece în aceasta 
se vede o discriminare faţă de cele 40 de 
milioane de catolici din S.U.A. Conşti- 


a crescut în mod sensibil în ultimii ani, 
datorită creșterii influenţei sale politice, 
și este posibil ca ea să nu mai accepte 
fără rezistenţă opoziţia cercurilor pro- 
testante. 

Hans BAUER 

SCHIȚĂ 
DE PORTRET 


AL 
ADMINISTRAȚIEI 


MERITĂ poate să încercăm să răs- 
pundem la întrebarea pe care mulţi 
oameni au tendinţa s-o pună azi zia- 
riştilor : „Cum îi merge de fapt lui 
Nixon ?” 

Pentru a începe cu elementul cel 
mai important, este clar că noul pre- 
şedinte a alcătuit una din administra- 
ţiile cele mai capabile din ultimele de- 
cenii. Fireşte, există  obișnuitele func- 
ţii acordate ca recompense electorale 
şi obişnuitele figuri şterse în obişnui- 
tele funcţii şterse. 

Dar oamenii din posturile-cheie — 
William Rogers la Departamentul de 
Stat, Melvin Laird la Ministerul Apă- 
rării, John Mitchell la Ministerul Jus- 
tiției, şi Robert Finch la Ministerul 
Sănătăţii, învăţămîntului şi bunăstării 
— sînt cu toţii, într-un fel sau altul, 
oameni cu capacităţi într-adevăr deo- 
sebite. Un semn de întrebare continuă 
să planeze asupra ministrului finan- 
telor, David Kennedy, care nu a făcu! 
nici o declaraţie şi nu a luat nici o 
măsură după care ar putea fi apre- 
ciat; cercurile de afaceri afirmă însă 
că în cele din urmă se va situa la ace- 
laşi nivel cu cei menţionaţi mai sus. 

În ansamblu, deci, în cazul în care 
adevărata probă o constituie capacila- 
tea, Administraţia Nixon aproape că 
egalează strălucitul grup de conducere 
alcătuit de președintele Kennedy. Deo- 
sebirea constă în lipsa vădită a unui 
stimulent moral pentru „a face lucruri 
mari şi a spune lucruri mari“, cel pu- 
țin imediat. 

Aici trebuie relevat însă că președin- 
tele nu doreşte cîtuși de puţin ca noua 
lui echipă să facă lucruri mari şi să 
spună lucruri mari imediat. De fapt. el 
dorește să meargă încet şi să reducă 
încordarea din ţară. Pînă în prezent, 


el a dat dovadă de multă abilitate în 
acest sens. 

Mai sînt două elemente care caracie- 
rizează relaţiile interne destul de noi 
ale actualei Administraţii. Pe lîngă 
faptul că a ales oameni capabili pen- 
tru posturile-cheie din cabinet, Nixon 
a adus oameni la fel de valoroşi chiar 
la Casa Albă — Henry Kissinger, Ar- 
thur Burns şi Daniel P. Moynihan, ca 
să numim pe cei care ies mai mult in 
evidență. 

Aceasta a provocat numeroase dis- 
cuții despre interferenţe de atribuții. 
În special în domeniul politicii externe. 
Dar în primul rînd noul preşedinte 
cere o activitate pregătitoare mai 
amănunţită, înainte de a lua vreo i10- 
tărîre, decît ar putea furniza vreun 
departament guvernamental cu carac- 
ter impersonal. 

De pildă, înainte de călătoria în 
Europa, dr. Kissinger şi numeroșii lui 
consilieri au adunat toate faptele in- 
teresante referitoare la toate proble- 
mele imaginabile care s-ar putea ivi în 
oricare din ţările urmînd a fi vizitate. 

Tocmai aşa îşi concepe sarcina dr. 
Kissinger, El este un om mult prea in- 
teligent pentru a încerca să intre în 
competiţie cu secretarul de stat Rogers, 
care din întîmplare -este cel mai apro- 
piat prieten personal al preşedinielui. 
De aceea, discuţiile despre interferenţe 
de atribuţii vor fi probabil infirmate 
de evenimente. 


PARIS 


REAPARIȚIA 


LUI 


JORGE 
ALESSANDRI 


ÎNTREAGA Americă Latină aştepta 
verdictul : alegerile legislative chiliene 
trebuiau să arate dacă pe acest conti- 
nent e posibil să se realizeze reforme 
fără să se facă revoluţie. 

Alegătorii au răspuns. Partidul de- 
mocrat-creştin al lui Eduardo Frei, per- 
sonalitate care voia să împace ordinea 
cu progresul, mișcarea cu legea, este 
marele învins al acestui scrutin. El 
avea majoritatea în Camera Deputaţi- 
lor, acum nu mai are decît 55 de depu- 
taţi din 150 şi 30 la sută din voturi. 

Un personaj aproape uitat — un fel 
de Antoine Pinay care se recunoaşte nu 


după micu sa pălărie, ci după eternul 
său fular — îşi face apariţia. E dl Jorge 
Alessandri, preşedinte din 1958 pînă în 
1964, inginer auster şi politician fără 
partid. Partidul naţional, învingător în 
alegerile de la 2 martie, a făcut campa- 
nie pentru reîntoarcerea la timpurile în 
care libertatea patronatului era în- 
treagă, importurile libere şi impozitele 
mai mici. Era de ajuns să se vorbească 
despre fostul preşedinte Alessandri 
pentru a obţine voturiie din Santiago 
în care domină clasa mijlocie. Astfel, 
blonda şi tînăra Silvia, nepoata lui, a 
obținut mai multe voturi decit Ber- 
nardo Leighton, care a întemeiat îm- 
preună cu Frei democraţia creştină în 
Chile şi care a fost ministru de interne 
din 1964 pînă în 1968. Partidul naţional 
era calificat drept „partidul mumiilor“, 
dar cum spunea un socialist : „Mumiile 
ies acum din sarcofag“. 


Jorge Alessandri 


Alessandri ar putea foarte bine, la 
viitoarele alegeri prezidenţiale din 1970, 
să reunească în jurul numelui său pe 
nemulţumiţi, pe nostalgici, pe „victi- 
mele“ reformelor preşedintelui Frei (ca 
marii proprietari de păminturi). 

Democrat-creştinii au întreprins în- 
tr-adevăr o reformă a structurilor ţării. 
Reforma lor agrară a trezit conştiinţa 
țăranilor. Politica lor de asociere pro- 
gresivă a statului cu companiile a- 
mericane din sectorul cupru trebuie să 
dubleze producţia şi exploatarea „me- 
talului roşu“, care constituie esențiala 
bogăţie a ţării. Ar trebui ca ci să ră- 
mînă la putere pînă după 1970 peniru 
a reuşi să-şi realizeze programul. Pri- 


'mejdia „alessandristă“ poate să-i îm- 


pingă la căutarea de aliaţi spre stînga. 
Aceasta a obţinut ea însăşi un net suc- 
ces electoral. P.C. Chilian devine 
chiar cel mai important partid comu- 
nist din America Latină, după Cuba. 
Fenomen remarcabil în America La- 
tină : armata nu joacă în Chile nici un 
rol politic. În zilele de alegeri, ea se 


„mărgineşte să asigure ordinea şi ştie să 


rămînă modestă: generalul Alfredo 
Mahu, primarul oraşului Santiago, a 
făcut coadă la biroul de votare pentru 
a depune buletinul său. Această ima- 
ginc ar putea constitui, pe continentul 
latino-american, o lecție. 

Te African Communist 


PROBLEMA 
NAȚIONALĂ 
ȘI NIGERIA 


MARELE CONFLICT civil din Ni- 
geria este o ilustrare a dificultăţilor 
cărora trebuie să le facă faţă, în mă- 
sură diferită, Africa în totalitatea ei. 
Cînd această ţară mare şi-a cucerit 
independenţa acum opt ani, aceasta s-a 
făcut pe baza frontierelor fixate de 
imperialismul englez cu mai puţin de 
două generaţii în urmă. Cu toate aces- 
tea, poporul din această ţară şi-a 
acceptat în mod voluntar soarta şi nici 


o voce nu s-a ridicat împotrivă, cu 
toate că existau unele îndoieli. 

În Nigeria, există numeroase gru- 
puri care vorbesc o varietate de 


limbi şi au structuri sociale şi niveluri 
de dezvoltare diferite. Structura gu- 
vernamentală a fost stabilită împreună 
cu englezii, care erau interesaţi într-o 
Nigerie slabă. Mai exista şi slăbiciunea 
organică a grupurilor conducătoare în 
competiţie între ele, concentrate mai 
mult în rîndurile burgheziei din tribul 
Ibo, ale moşierilor din tribul Ioruba 
şi ale familiilor feudale din tribul 
Hausa. Întreaga activitate politică la 
nivel central, regional şi local era do- 
minată de aceste interese şi de concu- 
renţa lor pentru supremație. Aşa cum 
se întîmplă întotdeauna înainte ca 
muncitorii şi ţăranii să-şi găsească re- 
prezentanţi, masele au fost adesea a- 
trase în aceste lupte... Nimic din ceea 
ce s-a întîmplat în Nigeria nu arată că 
politica acestei ţări ar fi depăşit acest 
cadru. În timpul grevei naţionale din 
1964, toate grupurile conducătoare au 
fost confruntate cu şocul provocat de 
spectacolul puterii independente a cla- 
sei muncitoare. Formarea Partidului 
Socialist al Muncitorilor şi Fermierilor 
din Nigeria a urmat imediat după acest 
eveniment istoric. În zadar caută cineva 
vreo acţiune independentă a munci- 
torilor şi ţăranilor în actualul război 
civil, care apare în general ca o luptă 
între reprezentanții vechilor cercuri 
conducătoare. În spatele liderilor mili- 
tari vedem vechile figuri — Azikiwe, 
Olkpara, Enahoro, Awolowo. În nordul 
țării, Katsina, descendent al grupurilor 
conducătoare, pare să fie omul cel mai 
puternic, în spatele căruia se ascund 
emiratele, sultanatele și familiile lor. 
Şi, ca şi în Orientul Mijlociu, există o 


-strînsă legătură între petrol şi imperia- 


lism, pe de o parte, şi aceste eveni- 
mente, pe de altă parte. 

În asemenea condiţii. care este per- 
spectiva politică justă ? Imediat se 


SE ACCELEREAZĂ RITMUL 
DE DEZVOLTARE ÎN 
AMERICA LATINĂ 


pe locuitor a 


În 1968, producția 
crescut în America Latină cu 2,5 la 
sută. Coeficientul de creştere inre- 
gistrat în anul 1968 depăşeşte media 
generală a anilor anteriori — care a 
fost de 1,5 la sută începînd din 1961, 
— şi reflectă un spor însemnat în 
comparaţie cu ritmul lent din ulti- 
mii ani. În 1967. de exemplu, cocficien- 
tul de creştere a fost de 1,6 la sută, în 
1966 numai de 0,8 la sută. 

Îmbunătăţirea realizată în 1968 se 
datorează în principal eforturilor pro- 
prii ale țărilor  latino-americane. 
Creșterea producţiei în trei ţări im- 
portante — Argentina, Brazilia şi 
Mexic — a contribuit mult la îmbu- 
nătățirea mediei generale pe conti- 
nent. 13 țări au cunoscut realizări mai 
bune ca în anii trecuți şi numai patru 
— Ecuador, Panama, Paraguay şi 
Peru — au înregistrat regrese. 

Succesul Americii Latine în creşte- 
rea mediei valorilor economice pe lo- 
cuitor este demn de semnalat, -dat 
fiind că nici o altă regiune din lume 
nu înfruntă atitea dificultăți demogra- 
fice. Populaţia creşte în America Lati- 
nă mai rapid decît în orice altă parte a 
lumii şi, a obține un progres econo- 
mic în asemenea împrejurări, este 
realmente o sarcină foarte dificilă. Cu 
toate acestea, indicele anual de creş- 
tere realizat de țările  latino-ameri- 
cane în anul 1968 nu este pe deplin 
satisfăcător. Pentru accelerarea pro- 
cesului de modernizare a structurilor 
economice, ar fi necesară — după unii 
— dublarea indicelui de creştere ac- 
tual cu 2,5 la sută. Alţi observa- f 
tori semnalează că creşterea econo- 
mică nu este o dovadă perfectă a 
progresului, căci nu reficctă distri- 
buirea veniturilor și nici sfera refor- 
melor politice şi sociale. 


(După La Manana — Montevideo) 


NELINIȘTE ÎN WALL STREET 


De peste două săptămîni, neliniştea 
domneşte în Wall Street: indicele 
Dow Jones al valorilor indusiriale a 
căzut de la 950 sub 900. Acest recul a- 
tectează majoritatea acţiunilor. 

Scăderile de pe piața newyorkeză au 
fost, pare-se, provocate de declaraţiile 
drastice ale lui Paul Mac  Cracken. 
unul din cei mai importanţi consilieri 
economici ai Casei Albe. Atrăgind a- 
tenția asupra presiunilor inflaţioniste 
care amenință dolarul, Mac Cracken 
a lăsat să se întrevadă măsuri de res- 
tricţie şi în special menţinerea, în vii- 
torul buget, a impozitelor suplimenta- 
re pentru care preşedintele Johnson a 
obținut votul Congresului în iulie tre- 
cut. Or, cercurile de afaceri sperau 
în general că aceste sarcini fiscale 
suplimentare vor fi abandonate de ad- 
ministraţia republicană. Alt motiv de 
melinişte pentru Wall Streeţ: creşte- 
rea „prețului banilor“, adică a dobin- 
zilor, care se ridică în fiecare zi. 


(După Le Nouvel Observateur) 

puncte de vedere 


pun cîteva întrebări elementare. Tot 
ce auzim ține de istoria loviturilom de 
stat: cine a fost omorît;  secesiutiea 


tribului Ibo ; schimbări în organizarea | 


statelor şi regiunilor în cadrul federa- 
tiei pentru a preîntîmpina în felul a- 
cesta dominația unui grup asupra ce- 
lorlalte. Dar întrebările pline de interes 
sînt cine stăpînește pămîntul, fabricile, 
uzinele, plantațiile, zăcămintele de mi- 
nereuri, mijloacele de comunicaţie din 
! Nigeria ; care sînt oamenii, atit din 
interiorul cît şi din afara ţării, care 
beneficiază de pe urma acestui sis- 
tem ; oare revoluţia proletară va avea 
de beneficiat de pe urma acestei des- 
trămări a Federaţiei Nigeriene ? 

Dreptul la secesiune şi autodetermi- 
nare este sprijinit de proletariat atunci 
cînd o naţiune asuprită caută să se 
separe de națiunea asupritoare. Va fi 
extrem de greu să se stabilească dacă 
tribul Ibo este o naţiune care a fost 
sau va fi asuprită de restul poporului 
| din Nigeria. Mulţi "oameni argumen- 
tează tocmai contrariul. Dar valul de 
| violenţe tragice locale din anul 1966 nu 
pare să fie suficient pentru a stabili 
| că tribul Ibo este un grup asuprit. 
| Argumentul că ceilalţi nigerieni sînt 
| de fapt englezi deghizați este o pură 
| invenţie, ca şi argumentul contrar că 
| încercarea de secesiune, sprijinită de 
! Franţa, trebuie să fie asemănată cu 
secesiunea Katangăi. 

În situația din Nigeria întrebarea 
care se pune este dacă secesiunea Bia- 
frei este o mișcare progresistă care a- 
| jută lupta generală de emancipare a 

popoarelor africane în Nigeria, ca şi în 
întreaga Africă. Răspunsul la această 
întrebare nu depinde de caracterul 
„progresist“ sau „modern“ al cu- 
tărui sau cutărui grup. Întreaga clasă 
muncitoare din lume a sprijinit lupta 
poporului etiopian împotriva Italiei 
fasciste, fără nici un fel de rezerve. 
Aceasta independent de faptul că 
Etiopia era o monarhie feudală. 

Această secesiune trebuie examinată 
în contextul luptei generale împotriva 
imperialismului din întreaga Africă şi 
din lume. Referirea la măcelul tragic 
din rîndurile tribului Ibo din nordul 
Nigeriei, care a avut loc în ultima parte 
a anului 1966, nu justifică sprijinirea 
secesiunii, ale cărei implicaţii în Africa 
ar duce la milioane de morţi în cadrul 
| unui val de secesiuni pe întregul con- 
| tinent. 
| Nu există dovada că dezintegrarea 
Nigeriei va ajuta mişcării democrate 
din Nigeria. Dimpotrivă, secesiunea va 
avea cu siguranţă serioase dezavantaje 
economice, politice şi de altă natură 
pentru Nigeria ; ea va lipsi mişcarea 
progresistă din această ţară de unele 
dintre contingentele sale cele mai pro- 
gresiste şi cele mai active din punct 
| de vedere politic ; ea va lipsi Africa de 
această gigantică ţară cu un potenţial 
ce ar putea avea o semnificaţie pro- 
| fundă în Africa de miine. A afirma că 
secesiunea înscamnă o ruptură cu feu- 
dalii din nord este un nonsens. Aceasta 
înseamnă să punem în aceeaşi oală mi- 
lioanele de muncitori și ţărani din 


Biafra şi din restul Nigeriei, cu re- | 
acţionarii din rîndurile clasei condu- | 

| 
cătoare. 


Toți oamenii progresiști. doresc să a- 
jute Nigeria să-şi făurească soarta de 


naţiune democratică, unită, care să 
meargă pe calea ce duce spre so- 
cialism. Aceasta este aspiraţia mili- 


oanelor de oameni ai muncii, spre de- | 
osebire de diferitele grupuri conducă- 
toare, care vor să-i facă pe oameni să 
creadă că scopurile lor sînt identice cu 
cele ale maselor... 

Evenimentele dramatice din Nigeria | 
reprezintă un microcosm al probleme- 
lor existente în multe ţări africane. 
Tocmai aceasta face din războiul civil 
de aici o problemă de mare îngrijorare 
pentru întregul continent. Mulţi dintre 
factorii legaţi de problemele formării 
naţiunilor în fiecare ţară africană se 
aplică la concepţia unităţii africane, 
care trece de asemenea printr-o criză 
în momentul de faţă. Piedicile din calea 
unităţii interne din fiecare ţară africană 
sînt aceleaşi care stau în calea unităţii | 
întregului continent african. Oamenii | 
progresiști care luptă pentru unitate | 
în ţările lor pe baza unei politici naţio- | 
nale, democrate şi socialiste, sint con- | 
fruntaţi cu necesitatea de a înălța şi | 
steagul unităţii africane. Tendinţele din 
cadrul Organizaţiei Unităţii Africane 
arată că se fac încercări de a trans- 
forma marea. aspirație pentru o Africă 
unită într-un instrument al reacţiunii | 
sprijinite de imperialişti, reacțiune care | 
a făcut dintr-o altă organizaţie, Organi- 
zaţia Statelor Americane, un organism 
slab şi lipsit de importanţă. Acest lucru 
nu poate fi admis. 

înfăptuirea unei Africi unite este 
inseparabil legată de continuarea şi de 
victoria revoluţiei africane ; de luptele 
victorioase ale maselor populare împo- 


triva colonialismului şi a agenţilor săi 
africani, împotriva forțelor şi claselor 
reacționare din Africa ; pentru un nivel 
de trai şi un nivel cultural mai înalt şi 
pentru o dezvoltare economică rapidă 
pe linie necapitalistă ; pentru lichidarea | 
dominaţiei economice imperialiste din | 
Africa ; pentru revoluție în agricultură | 
şi pentru dezvoltarea industrială ; pen- | 
tru drepturi democrate şi pentru o de- | 
mocraţie naţională ; pentru o Africă so- | 
cialistă. 


Videofon (telefon cu televizor) reu- 
lizat de o firmă japoneză 


Gustav 
HEINEMANN 


președintele ales 
al Republicii Federale a Germaniei 


Heinemann, 


Gustav 
ministru federal al justiţiei în cabine- 


La 5 martie, 
tul „marii coaliţii“, a fost ales pre- 
şedinte al Republicii Federale a Ger- 
maniei care are, astfel, pentru prima 
dată, un şef de stat social-democrat. 
El urmează creștin-democratului Hein- 
rich Liibke — care a renunţat la man- 
datul său la 30 iunie, cu trei luni 
înainte de expirare — şi a fost ales 
prin voturile social-democrate şi li- 
ber-democrate. Partidul de extremă 
dreaptă P.N.D. a anunţat, cu mult timp 
înainte, că nu îi va acorda nici un 
vot, declaraţie pe care Heinemann a 
primit-o cu „cea mai vie satisfacţie“. 

Gustav Heinemann s-a născut în 22 
iulie 1899, la Yehwelm (regiunea Ruhr), 
unde tatăl său era directorul serviciu- 
lui de asigurări sociale al firmei 
„Krupp“. El a studiat dreptul şi isto- 
ria la Universitățile din Münster, Mar- 
burg, München, Göttingen şi Berlin. 
În această perioadă se situează şi pri- 
mele lui contacte politice (cu viitorii 
fondatori ai partidului democrat-creşș- 
tin, la care el însuși va adera în 1946). 
Devenit avocat cu reputaţie, fondator 
al oţelăriilor Rheinische  Stahlwerke 
(1928), Heinemann nu a încetat nicio- 
dată să activeze în rîndurile bisericii 
protestante, iar sub regimul nazist a 
fost unul din conducătorii bisericii 
confesionale, aripa antinazistă a bise- 
ricii evanghelice germane. 

Numit în 1949 ministru de interne 
în cabinetul Adenauer, Heinemann 
demisiona un an mai tirziu, în semn 
de protest împotriva intenției cance- 
larului de a oferi o contribuţie mili- 
tară vest-germană proiectatei „„comu- 
nităţi defensive“ a Europei occiden- 
tale (C.D.E.). Ruptura devine totală în 
1952, cind părăseşte partidul creştin- 
democrat (U.C.D.) pentru a forma pro- 
pria lui mișcare, „Partidul populist 
pangerman“, care îşi înscrie în pro- 
gram reunificarea țării şi indepen- 
denja faţă de blocuri.  Neobţinina 
locuri în Parlament, partidul se auto- 
dizolvă în 1957. iar Heinemann aderă 
la partidul social-democrat (P.5.D.), în 
rîndurile căruia exercită o influenţă 
creseindă. Ales deputat în 1957, el nu 
încetează să atace în Bundestag poli- 
tica lui Adenauer (a cărui demisie o 
cere în 1958, în cursul unor dezbateri 
despre apărare), considerind că bătri- 
nul cancelar duce o politică externă 
care ipotechează viitorul ţării. 

Pină în 1966 — cînd P.S.D. intrind 
în guvernul „marii coaliţii“ cu creştin- 
democraţii, Heinemann devine titula 
rul ministerului justiţiei —  actualu 
preşedinte ales al R.F.G. a continua’ 
să practice avocatura la Essen, 


A. M. 


LI 


redactiei 


FRANKLIN DELANO 
ROOSEVELT 


Gheorghe Dide-Ignătescu, co- 
muna Vădastra, judeţul Olt. 
Franklin Delano Roosevelt, care 
s-a născut în anul 1882, a suferit 
de paralizie infantilă în anul 
1921. A luptat cu curaj tot res- 
tul vieţii sale impotriva infir- 
mităţii cu care a rămas în urma 
acestei boli. Deşi participase şi 
înainte la viața politică — era 
membru al senatului statului 
New York din 1910, în 1913 a 
fost ministru adjunct al forţelor 
navale iar în 1920 a candidat, 
fără succes, la funcţia de vice- 
preşedinte al S.U.A. — cariera 
lui politică a inceput cu adevă- 
rat abia după 1921. În 1924 şi 
1928 a condus convențiile parti- 
dului democrat. Tot în 1928 a 
devenit guvernator al statului 
New York, iar în 1930 şi-a re- 
înnoit mandatul. În 1932 a trans- 
format campania pentru alege- 
rile prezidenţiale într-o bătălie 
împotriva defetismului şi a des- 
curajării produse de marea de- 
presiune. Ales preşedinte cu 
472 de voturi electorale față de 
numai 59, cîte întrunise preşe- 
dintele în funcţie Herbert Ho- 
over, a lansat celebrul „New 
Deal“, o politică adecvată ne- 
cesităţii de a redresa economia 
americană. În 1936 a fost re- 
ales cu o majoritate şi mai co- 
virşitoare (523 de voturi electo- 
rale, iar adversarul său numai 
8). Deşi el personal era pe de- 
plin conștient de primejdia cres- 
cîndă a fascismului şi ar fi 
dorit ca S.U.A. să participe ac- 
tiv, de la început, la combate- 
rea lui, n-a izbutit să determine 
intrarea Statelor Unite în război 
decit după Pearl Harbor. (Între 
timp, fusese ales pentru a treia 
oară preşedinte, în 1940). Cel de 
al patrulea mandat al său a în- 
ceput în 1944, cind l-a învins în 
alegeri pe Thomas Dewey, dar 
n-a durat decît pînă la 12 apri- 
lie 1945, cind a murit în urma 
unei hemoragii cerebrale. Nici 
unul dintre preşedinţii Statelor 
Unite nu a avut de făcut faţă 
unor responsabilităţi interne și 
internaţionale atit de diticile. În 
ciuda suferințelor fizice pe care 
le-a îndurat ani îndelungaţi, 
Franklin Delano Roosevelt a fă- 
cut față, pînă la sfîrşit, tuturor 
acestor responsabilităţi. Întrucît 
se deplasa cu mare greutate, so- 
tia sa, Eleanor Roosevelt, a că- 
lătorit mult pentru a-l informa 
despre stările de lucruri din 
ţară şi de peste hotare (amă- 
nunte în articolul „Casa Albă 
fără acoperiş“, apărut în nr. 
1/1969). 


ENIGMA MAREȘALULUI NEY 


Fodor Levente, Turda. Ar- 
ticolul din „Magazin istoric“ 
despre enigma mareșalului Ney 
prezintă amplu toate argumen- 
tele pro şi contra ipotezei că, 
de fapt, mareșalul n-ar fi fost 
executat la Paris, ci ar fi ple- 
cat în America, unde ar fi trăit 
încă 31 de ani. Tot ce putem 
adăuga este versiunea oficială 
asupra execuţiei după reconsti- 
tuirea făcută de  Henri-Roberi 
în lucrarea sa ‚Marile procese 
"ale istoriei“ : 


ana 


În loc să-l ducă la Grenelle, 
unde aveau loc, de obicei, exe- 
cuţiile militare, trăsura care 
l-a luat pe Ney de la închi- 
soarea Saint-Sulpice s-a oprit 
în Place de l'Observatoire. Ma- 
reşalul, relatează autorul, a re- 
fuzat să îngenuncheze sau să 
fie legat la ochi şi a coman- 
dat el însuşi propria sa execu- 
ție. Ea a avut loc în timp ce 
soția lui Ney mai aştepta încă 
la Tuileries să fie primită de 
rege, a cărui clemenţă dorea 
s-o solicite. Circumstanţele 
neobişnuite ale execuţiei fac 
parte dintre elementele care av 
determinat speculaţiile privind 
salvarea mareşalului şi fuga lui 
în America. 


NEVILLE CHAMBERLAIN 


Nicolae Mavrodin, comuna 
Curcani, județul Ilfov. 1) Nevil- 
le Chamberlain, care a fost 
prim-ministru al Angliei cu în- 
cepere de la 28 mai 1937, a sub- 
estimat primejdia reprezentată 
de fascismul german, conside- 
rind că s-ar putea ajunge la 
un „modus vivendi“ cu acesta. 
Politica sa de împăciuire, ale 
cărei consecințe finale aveau să 
tie dezastruoase, a început prin 
încercarea de a detaşa Italia 
de Germania (acordul anglo- 
italian de la 15 aprilie 1938). 
Ea a culminat apoi prin trei vi- 
zite făcute lui Hitler în sep- 
tembrie 1938, în legătură cu 
pretenţiile anexioniste ale aces- 
tuia faţă de Cehoslovacia. Nevil- 
le Chamberlain a rămas în is- 
torie ca principalul autor al 
acordurilor de la Miinchen, care 
au reprezentat o capitulare to- 
tală faţă de cererile lui Hitler 
privind Cehoslovacia.  Întorcîn- 
du-se de la Miinchen, Cham- 
berlain a rostit o frază rămasă 


celebră: „Am asigurat pacea 
în epoca noastră“. Abia după 
ocuparea întregului teritoriu 


cehoslovac de către Germania, 
Chamberlain şi-a dat seama că 
s-a lăsat înșelat şi a început 
pregătirile de război. După a- 
tacarea Poloniei, la 1 septem- 
brie 1939, Chamberlain a decla- 
rat război Germaniei. Eșecul 
expediției britanice în Norve- 
gia, în aprilie 1940, a determi- 
nat o dezbatere parlamentară 
asupra politicii lui Chamber- 
lain, care s-a soldat cu demi- 
sia sa din funcţia de prim-mi- 
nistru, la 10 mai, în ziua inva- 
dării Belgiei şi Olandei de că- 
tre trupele fasciste. A rămas 
totuşi în cabinetul de coaliţie 
prezidat de Winston Churchill 
pînă la 30 septembrie, cînd s-a 
retras din activitate, fiind bol- 
nay. A încetat din viaţă la 9 
noiembrie 1940. 2) Afară de E- 
mile Zola, care, prin celebra 
scrisoare deschisă  „„J'accuse“ 
adresată preşedintelui re- 
publicii Felix Faure, a expri- 
mat în mod dramatice protestul 
opiniei publice progresiste faţă 
de procesul înscenat ofițerului 
Alfred Dreyfus, printre perso- 
nalităţile franceze care au ju- 
cat un rol activ în restabilirea 
adevărului s-au mai numărat 
Georges Clemenceau, Anatole 
France, Marcel Proust. precum 
şi numeroşi alţi oameni de cul- 
tură şi ştiinţă. 


STATE FEDERALE 


Ing. Valeriu Mindru, Roman. 
1) În cadrul statelor cu struc- 
tură federală, numai anumite 
probleme cu caracter adminis- 
trativ intern privind economia, 
învățămîntul, justiţia etc. (în 
funcţie de prevederile consti- 
tuţiei) sint de resortul statelor 
sau provinciilor componente. 
Afacerile externe şi apărarea 
sînt exclusiv de resortul guver- 
nului central. 2) Nu există „cri- 
terii după care se acordă unui 
suveran titlul de împărat, iar 
unui stat cel de imperiu“. For- 
ma de guvernămiînt a fiecărui 
stat, denumirea sa, titulatura 
suveranului în cadrul unei mo- 
narhii etc. sint determinate ex- 
clusiv de tradiţiile istorice şi 
de hotăririle adoptate de res- 
pectivul stat. 


CORECTAREA ORBITEI 


Emil Romanoschi, Tg. Mureş. 
După lansare şi după atingerea 
unei anumite înălţimi, nava cos- 
mică Apollo-8 s-a înscris pe o 
orbită circumterestră la distan- 
ta de Pămînt dinainte stabilită. 
Cum atinsese o altitudine ceva 
mai mare, a fost nevoie să se 
revină de la 192,17 km la 189,9 
km. Aşadar. nu este vorba de 
nici o eroare în textul stenogra- 
mei. 


Constantin Ionescu, Bucureşti, 
Nicolae Munteanu, Tulcea, Mi- 


hai Savencu, Bucureşti, loan 
Ignat, Băilești, judeţul Dolj, ing. 
A. Kevorkian, București. Vedeţi 
răspunsul publicat la „Poşta re- 
dacţiei“ din nr. 10/1969 sub ti- 
uul „Lumea pentru colecţii“. 


ASPECTUL GRAFIC 


Vieislav Zaionacarschi, Cerna- 
voda. 1) Reţinem din scrisoarea 
dv. că doriţi să inserăm mai 
frecvent rubrica „În lumea şti- 
inței“. 2) Nu credem că se pot 
face asemenea comparații între 
reviste. Fiecare se adresează u- 
nui anumit cerc de cititori şi 
îşi stabileşte tirajul în funcţie 
de cerere. Pe de altă parte, fie- 
care revistă se tipăreşte după 
un sistem cît mai adecvat ne- 
cesităţilor ei. O revistă lunară 
sau chiar un săptăminal care 
nu-şi propune să oglindească în 
paginile sale ultimele evenimen- 
te politice îşi poate permite să 
recurgă la procedee tipografice 
mai complicate. „Lumea“, însă, 
trebuie să folosească, din consi- 
derente de operativitate, un pro- 
ces tipografic apropiat de cel 
al ziarelor. Aceasta nu înseamnă 
însă că nu ne-ar preocupa con- 
tinua îmbunătăţire a aspectului 
grafic al revistei. 3) Am expli- 
cat în repetate rinduri conside- 
rentele financiare care deter- 
mină inserarea reclamelor în 
toate publicaţiile. Acest ultim 
răspuns se adresează şi citito- 
vului Viorel Neagu din Ploiești. 


PO 


PETROLUL DIN ALASKA 


Ing. V. Arnăutu, Ploieşti, Ză- 
cămintele prospectate recent în 
Alaska dublează rezervele de 
petrol ale Statelor Unite. Se a- 
firmă că Alaska s-ar putea do- 
vedi cea mai importantă sursă 
de petrol descoperită din mo- 
mentul apariţiei Orientului Mij- 
lociu pe harta mondială a pe- 
trolului. Înainte de prospectările 
din regiunea golfului Prudhoe, 
se aprecia că. în jurul anului 
1980, Statele Unite vor fi obli- 
gate să importe jumătate din 
petrolul necesar consumului 
propriu. Acum se crede că ele 
işi vor putea acoperi necesități- 
le fără a recurge la importuri. 
Rezervele din regiunea golfului 
Prudhoe sînt de cinci pină la 
zece miliarde de barili de pe- 
trol (un baril este egal cu apro- 
ximativ 119 litri), iar cele de pe 


întreaga coastă nordică sint e- 
valuate la 40 de miliarde. (To- 
talul rezervelor existente pe 
restul teritoriului Statelor Uni- 
te este, potrivit revistei „The 
Oil and Gas Journal“, 
32,5 miliarde de barili). Pro- 
blema cea mai complicată 
este aceea a transportului. Se 
va construi o conductă petro- 
lieră lungă de peste 1200 km, 
care va transporta petrolul pe 
coasta sudică, de unde urmează 
să fie preluat de tancuri. Un 
plan de perspectivă mai inde- 
părtat prevede deschiderea fai- 
mosului pasaj nord-vestic, ceea 
ce ar permite transportarea pe- 
trolului pe mare, prin Oceanul 
Atlantic. Pentru aceasta, va fi 
însă necesar să se spargă ghe- 
turile groase care înconjoară 
Alaska spre nord. 

FOLOSIREA RESURSELOR 
NATURALE 


Pentru prima oară în isto- 
via omenirii, Adunarea Gene- 
rală a O.N.U. a inițiat studie- 
rea „folosirii raţionale a resur- 
selor naturale“. Este una din- 
tre cele mai acute probleme ale 
omenirii, alături de străduințe- 
le depuse pentru a se înlătura 
războaiele dintre popoare. Ex- 
ploatarea nerațională a avuţii- 
lor subsolului, în special a ti- 
teiului. pentru care se fac ne- 
încetat forări în toată lumea, 
pînă şi pe fundul mărilor, va 
duce la un moment dat la o e- 
puizare a zăcămintelor forma- 
te în decurs de milioane de 
ani. Se adaugă apoi faptul că 
se defrişează păduri milenare, 
islazuri, se secătuiesc apele, lip- 
sind atmosfera de plămânii pu- 
rificatori ai aerului. de ume- 
zeala subterană a terenurilor şi 
chiar de hrana cea mai ieftină 
şi mai lesnicioasă, pestele. Tre- 
buie apoi studiată nocivitatea 
folosirii excesive a anumitor 
insecticide (verdele de Paris de 
ex.) care împiedică într-o bu- 
nă măsură unele insecte păgu- 
bitoare să atace rodul pomilor 
sau legumelor sau le dis- 
trug ouăle şi larvele dar, tot- 
odată, pot să şi producă o- 
trăviri — lente, imperceptibile 
— ale organismului omenesc, 
prin înhalări sau atingere di- 
rectă. Poluarea aerului din 
cauza atitor arderi, care consu- 
mă oxigenul şi sporesc biozi- 
dul de carbon în atmosfera în- 
conjurătoare, este asociată cu 
poluarea determinată de „ma- 
reele negre“. Acestor poluări li 
se adaugă sporirea zgomotelor 
provocate de maşini, de zborui 
avioanelor, toate la un loc pro- 
ducînd efecte nocive asupra or- 
ganismului.  Bucurîndu-ne că 
problema „folosirii raţionale: a 
resurselor naturale şi a împie- 
dicării diferitelor poluări noci- 
ve“ a fost sesizată la vreme 
de supremul for internațional, 
să ne ridicăm glasul şi să sa- 
lutăm această importantă ini- 
tiativă. 


Prof. Ion RĂDULESCU 
Bucureşti 


POLUAREA APELOR 


In legătură cu răspunsul in- 
titulat „Ultima maree neagră“ 
(„Poşta redacţiei“ nr. 10/1969), 
vreau să fac următoarele preci- 
zări : În procesul de explorare 
şi exploatare a resurselor natu- 
rale de orice fel ale fundului şi 
subsolului mărilor şi oceanelor, 
statele trebuie să respecte prin- 
cipiile şi normele dreptului in- 
ternațional în ce priveşte evi- 
tarea poluării apelor în aceste 
zone. Convenţia de la Geneva 
din 1958 asupra mării libere pre- 
vede că orice stat este obligat 
să emită reguli cu privire la evi- 
tarea murdăririi mărilor - prin 
hidrocarburi răspindite de nave 
sau conducte petroliere sau re- 
zultînd din exploatarea şi explo- 
rarea fundului şi subsolului mă- 
rii. ținînd seama de prevederile 
convenționale existente în aceas- 
tă materie (art. 24). Convenţia 
se referă de asemenea, la 
evitarea poluării mărilor şi a ae- 


rului de deasupra cu substanțe 
radioactive (art. 25). Instrumen- 


tul juridic special în materie 
este convenția internațională 
pentru prevenirea poluării mă- 
rii prin hidrocarburi, încheiată 
la Londra în mai 1954 şi a- 
mendată de conferința statelor 
contractante de la Londra din 
aprilie 1962. În prezent, conven- 
ţia leagă 40 de state. În pream- 
bulul acestei convenții se arată 
că statele contractante doresc 
să acţioneze de comun acord 
spre a evita poluarea mării prin 
hidrocarburi răspîndite de nave. 
Pe această linie, statele-părți la 
convenţie se obligă, între al- 
tele, ca navele care cad sub 
incidența dispoziţiilor conven- 
tiei să fie în bună stare spre a 
evita, în măsura în care este po- 
sibil, scurgerea de hidrocarburi 
care ar afecta apele mării, ex- 
ceptînd acele scurgeri de hidro- 
carburi ce ar fi impuse de secu- 
ritatea vasului, a cargoului sau 
a vieții pe mare (art. 3). Încăl- 
carea dispoziţiilor acestei con- 
venţii de către vasele înregistra- 
te în oricare dintre statele con- 
tractante precum şi de cele ne- 
înregistrate care au naţionalita- 
tea uneia dintre părțile contrac- 
tante este pasibilă de penalităţi 
(art. 3 şi 7). 


Dumitra POPESCU 
Bucureşti 


WINSTON CHURCHILL 


V, Burdulescu, Bucureşti. 
Winstòn Churchill a murit în 
anul 1965. El îşi revenise în 
urma hemoragiei cerebrale su- 
ferite în 1953. Nu am conside- 
rat necesar să reproducem am- 
plu pasajele din amintirile lor- 
dului Moran în care este vorba 
despre evoluția sănătăţii pa- 
cientului său, dar în cei 25 de 
ani evocați în carte, au survenit 
mai multe accidente vasculare ca 
acela din 1953, fără consecințe 
grave. 


UN PRINCIPIU 
DE DREPT ROMAN 


Tit Cudelcă, Cîmpulung-Mol- 
dovenesc. Reţinem din scrisoa- 
rea dv. formula integrală a 
principiului de drept roman 
despre care s-a discutat în ca- 
drul „Poştei redacţiei“: „„Nul- 
lum crimen sine poena, nulla 
poéna sine lege“ (Nici o crimă 
fără pedeapsă, nici o pedeapsă 
fără lege). 


CONSTITUȚIA ETIOPIEI 


Petru Suciu, comuna Socodor, 
județul Arad. 1) Tot ceea ce pu- 
tem adăuga la datele despre 
constituția Etiopiei, expuse la 
„Poşta redacţia“ in numerele 
anterioare, este că ca a fost pro- 
mulgată de împărat în 1931 şi 
vevizuită în 1955. Haile Selas- 
sie I, care este şeful statului și 
are prerogative şi împuterniciri 
largi, este cel de-al 225-lea re- 
prezentant al dinastiei solomoni- 
zilor de la Menelik I. Conform 
constituţiei, Etiopia are un 
prim-ministru şi alți 16 miniştri 
numiți de împărat, un parla- 
ment format dintr-un senat nu- 


mit şi o cameră a deputaților 
aleasă pe termen de patru ani. 
Nu există partide politice. O se- 
rie de instituţii locale şi tribale 
funcționează în cadrul legal sta- 
bilit de constituţie. 2) Denumi- 
rea statului Israel este de ori- 
gine biblică. Potrivit Vechiului 
Testament, după lupta sa cu În- 
gerul, patriarhul Iacob a căpă- 
tat numele de Israel, adică „cel 
puternic împotriva lui Dumne- 
zeu“. Prin extensiune, numele 
Israel a fost dat poporului e- 
vreu, considerat descendent al 
lui Iacob. 


CANADA 


Ioan Candale, comuna Săr- 
maşu, județul Mureş, La ipote- 
zele despre originea numelui Ca- 
nadei, prezentate la „Poşta re- 
dacţiei“ din nr. 9/ 1969, o adău- 
găm şi pe cea menţionată de 
dv. : aşezările indigene se nu- 
meau canade, de unde şi nu- 
mele dat ulterior „Noii Franţe“. 


REPREZENTANŢE 
DIPLOMATICE 


Miron Dan, lași. 1) Ambasada 
este o reprezentanță diplomati- 
că, dar consulatul nu. În arti- 
colul „,„Preocupări actuale în 
domeniul reprezentării diploma- 
tice“, publicat în nr. 2/1969, 
sînt explicate amănunţit isto- 
ricul şi structura actuală a in- 


stituţiei reprezentanţilor diplo- 
matici permanenți. Funcțiile 
consulatelor au fost precizate 


la „Poşta redacției“. 2) Nu exis- 
tă o asemenea lucrare. 

FAMILIA KENNEDY 


Victor Drăgan şi Radu Ladis- 
lav, studenți, Timişoara. De la 
moartea soțului ei, Ethel Ken- 
nedy duce o viață retrasă. Îşi 
creşte cei 11 copii, dintre care 
ultimul, o fetiţă, nu are nici 
trei luni. Nu dă prilejul de «a 
se scrie despre ea în presă. Des- 
pre Edward Kennedy şi despre 
alte probleme privind familia 
Kennedy s-a scris amplu in 
nr, 11/1969. 


Emil Crăciunescu, elev, Bucu- 
reşti. 1) Este vorba de întilni- 
rea sovieto-americană la nivel 
îmalt care a avut loc la Viena 
în anul 1961. 2) Zitta, văduva 
ultimului împărat al Austriei, 
Carol de Habsburg, s-a retras 
la o minăstire in Elveţia. 


Vasile Caragea, Galaţi. Între- 
bările formulate de dv. au că- 
pătat răspuns în cadrul „Poş- 
tei- redacţiei“ în numere mai 
vechi. Despre Berlin s-au dat 
precizările cerute de dv. în nu- 
merele 10 şi 11/1969. Chombe, 
după cum am menţionat în re- 
petate rînduri, continuă să fie 
reţinut în Algeria. Clădirea 
O.N.U. are 38 de etaje. 


Ion Streche, Bucureşti. 1) Te- 
mele propuse de dv. pentru se- 
riale (descrierea unor masacre 
de proporţii uriaşe) ni se par 
prea sumbre şi deprimante. 2) 
Despre semnificaţia celor 21 de 
salve de tun în semn de salut 
s-a relatat la „Poșta redacţiei“ 
în nr. 37/1967. 


Florea Bălăşoiu, elev, Siatina. 
1) Despre cel mai mic stat, San 
Marino, s-a publicat un repor- 
taj în nr. 51/1968. 2) Istoria unei 
tări milenare, ca India, nu poa- 
te fi prezentată în paginile re- 
vistei, care, de altfel, nici nu-şi 
propune să trateze asemenea 
teme. 


Dumitru Băducă, comuna 
Simbureşti, județul Olt, Omar 
Gemal, Bucureşti. Vedeţi răs- 
punsul publicat în nr. 10/1969 
sub titlul „Concursul“. 


Eugen Creţu şi Gelu Emil 
Bursa, Piteşti. 1) Cartea respec- 
tivă nu a fost tradusă în lim- 
ba română. 2) Despre împreju- 
rările morții lui Hitler am re- 
latat în repetate rînduri la 
„Poşta redacției“. Revedeți, în- 
tre altele, „Lumea“ nr. 2/1969. 
S D 

Mihai Tauv, Hunedoara. Pro- 
blema este de interes exclusiv 
istoric. 


Gheorghe Rebegea, Bacău. 1) 
Vă mulțumim pentru bunele a- 
precieri. Ne bucură faptul că 
revista noastră vă ajută, între 
altele, la îmbogățirea tematicii 
orelor pe care le predați. 2) Nu 
este vorba de o acțiune de popu- 
larizare ci, pur şi simplu, de in- 
serarea unei publicităţi plătite. 


D. Mach, Cimpia Turzii. 1) 
Problema priveşte în primul 
rînd populația de origine india- 
nă din tările africane ale 
Commonwealthului. 2) Ultimele 
informații atestă o recrudescen- 
tă a luptelor în Nigeria. Pe mă- 
sură ce vor apărea noi elemen- 
te semnificative, revista noastră 
le va oglindi. 

COMUNICATUL 


Consfătuirii Comitetului Politic Consultativ 
al stateior participante la Tratatul de la Varşovia 


La 17 martie 1969, la Budapesta a avut 
loe Constătuirea Comitetului Politie Con- 
sultativ al statelor participante la Trata- 
tul de la Varșovia de prietenie, colabo- 
rare şi ajutor reciproc. 

La constătuire au participat: 

Din partea Republicii Populare Bulga- 
ria — Todor Jivkov, prim-secretar al C.C. 
al Partidului Comunist Bulgar, preşedin- 
tele Consiliului de Miniştri al R.P. Bul- 
garia, setul delegaţiei;  Jivko Jivkov, 
prim-vicepreședinte al Consiliului de Mi- 
niştri ; Ivan Bașev, ministrul afacerilor 
externe ; Atanas Semergiev, prin locţii- 
tor al ministrului apărării populare ; Va- 
sil Bogdanov, ambasadorul R.P. Bulgaria 
în R.P. Ungară; 

Din partea Republicii Socialiste Ceho- 
slovace — Alexander Dubcek, prim-se- 
cretar al C.C. al Partidului Comunist din 
Cehoslovacia, şeful delegației; Ludvik 
Svoboda, preşedintele R.S. Cehoslovace ; 
Oldrich Cernik, preşedintele guvernului 
R.S. Cehoslovace ; Jan Marko, ministrul 
afacerilor externe ; general-colonel Mar- 
tin Dzur, ministrul apărării naționale ; 

Din partea Republicii Democrate Ger- 
mane — Walter Ulbricht, prim-secretar 
al C.C. al Partidului Socialist Unit din 
Germania, preşedintele Consiliului de 
Stat al R.D.G., şeful delegației; Willi 
Stoph, preşedintele Consiliului de Miniştri 
al R.D.G.; Erich Honecker, membru al 
Biroului Politic al C.C. al PS.UG, 
secretar al C.C. ; Hermann Axen, mem- 
bru al Biroului Politic al C.C. al P.S.U.G., 
secretar al C.C. ; Otto Winzer, ministrul 
afacerilor externe ; general-colonel Heinz 
Kessler, prim-locțiitor al ministrului apă- 
rării naționale ; 

Din partea Republicii Populare Polone 
— Wladyslaw Gomulka, prim-secretar al 
C.C. al Partidului Muncitoresc Unit Po- 
lonez, şeful delegației; Jozef Cyrankie- 


wicz, preşedintele Consiliului de Miniştri 
al R.P. Polone ; Zenon Kliszko, membru 
al Biroului Politic, secretar al C.C. al 
P.M.U.P. ; Stefan Jeadrychowski, ministrul 
afacerilor externe ; general de blindate 
Wojciech Jaruzelski, ministrul apărării 
naţionale ; Adam Kruczkowski, adjunct 
al ministrului afacerilor externe ; gene- 
ral de divizie Boleslaw Chocha, adjunct 
al ministrului apărării naţionale, şeful 
Statului major general ; 

Din partea Republicii Socialiste Româ- 
nia — Nicolae Ceauşescu, secretar gene- 
ral al C.C. al Partidului Comunist Ro- 
mân, preşedintele Consiliului de Stat, şe- 
ful delegației; Ion Gheorghe Maurer, 
membru al Comitetului Executiv, al Pre- 
zidiului Permanent al C.C. al P.C.R., pre- 
şedintele Consiliului de Miniștri ; Corne- 
liu Mănescu, ministrul afacerilor exter- 
ne ; general-colonel Ion Ioniță, ministrul 
forțelor armate ; 

Din partea Republicii Populare Ungare 
— János Kádár, prim-secretar al C.C. al 
Partidului Muncitoresc Socialist Ungar, 
şeful delegaţiei ; Jenö Fock, președin- 
tele Guvernului Revoluționar Muncito- 


resc-Ţărănese Ungar; Zoltan Komo- 
csin, membru al Biroului Politie al 
C.C. al P.M.S.U., secretar al C.C.; 


general-colonel Lajos Czinege, ministrul 
apărării ; Frigyes Puja, prim-locțiitor al 
ministrului afacerilor externe ; 

Din partea Uniunii Republicilor Sovie- 
tice Socialiste — L. I. Brejnev, secretar 
general al C.C. al Partidului Comunist 
al Uniunii Sovietice, şeful delegaţiei ; A. 
N. Kosîghin, preşedintele Consiliului de 
Miniştri al U.R.S.S.; K. F. Katuşevy, se- 
cretar al C.C. al P.C.U.S.; A. A. Gro- 
mîko, ministrul afacerilor externe ; ma- 
reşalul Uniunii Sovietice A. A. Greciko, 
ministrul apărării; K. Rusakov, şef de 
secţie la C.C. al P.C.U.S. 


La lucrările consfătuirii a luat, de ase- 
menea, parte comandantul suprem al 
forțelor armate unite ale statelor parti- 
cipante la Tratatul de la Varşovia, ma- 
reșalul Uniunii Sovietice I. I. Iakubovski. 

Comitetul Politic Consultativ a ascul- 
tat raportul comandantului suprem al 
forțelor armate unite despre măsurile 
elaborate de miniştrii apărării cu apro- 
barea guvernelor respective. Statele par- 
ticipante la consfătuire au examinat de- 
taliat şi au adoptat în unanimitate sta- 
tutul comitetului miniştrilor apărării ai 
statelor participante la Tratatul đe la 
Varşovia, noul statut al forțelor armate 
unite și al comandamentului unit și alte 
documente avind ca scop perfecţionarea 
în continuare a structurii şi a organelor 
de conducere a organizaţiei defensive a 
Tratatului de la Varşovia. 

S-a trasat comandantului suprem al 
forțelor armate unite sarcina de a asi- 
gura, conform procedurii stabilite, tradu- 
cerea în viaţă a hotăririlor adoptate. 

Participanţii la constfătuire şi-au expri- 
mat convingerea fermă că măsurile 
aprobate vor contribui la o şi mai mare 
întărire a forței de apărare a statelor so- 
cialiste participante la Tratatul de la 
Varşovia, în interesul cauzei socialismu- 
lui, cauzei păcii și securităţii în Europa 
și îm întreaga lume. z 

Continuîndu-şi eforturile îndreptate 
spre destinderea încordării şi consolida- 
rea păcii, statele participante la Tratatul 
de la Varșovia au adoptat în unanimitate 
apelul către toate ţările europene pri- 
vind pregătirea și ținerea unei conferințe 
europene în problemele securităţii și co- 
laborării în Europa. 

Consfătuirea Comitetului Politic Con- 
sultativ s-a desfășurat în spiritul priete- 
niei frățești şi al colaborării tovărăşeşti, 


APELUL 


statelor participante la Tratatul de la Varşovia 
câtre toate statele europene 


Republica Populară Bulgaria, Republica Socialistă Ceho- 
slovacă, Republica Democrată Germană, Republica Populară 
Polonă, Republica Socialistă România, Republica Populară 
Ungară şi Uniunea Republicilor Sovietice Socialiste — state 
membre ale Tratatului de la Varșovia — participante la Con- 
stătuirea Comitetului Politic Consultativ, exprimînd năzuin- 
tele popoarelor lor de a trăi în pace și bună vecinătate cu cele- 
lalte popoare europene și hotărirea lor fermă de a conlucra 
la statornicirea unui climat de securitate și cooperare pe con- 
tinentul nostru, adresează tuturor statelor europene următo- 
rul apel pentru intensilicarea eforturilor îndreptate spre în- 
tărirea păcii şi securităţii în Europa. 

Prezentul şi viitorul popoarelor Europei sînt indisolubil 
legate de menţinerea și consolidarea păcii pe continentul nos- 
tru. O securitate autentică şi o pace trainică pot fi asigurate 
dacă gîndurile, faptele și energia statelor europene vor fi 
îndreptate spre ţelurile destinderii. spre soluţionarea proble- 
melor internaţionale arzătoare, ţinîndu-se seama de realităţi, 


spre organizarea colaborării multilaterale pe plan general 
european, 

Calea spre bună vecinătate, încredere și înţelegere reci- 
procă depinde de voinţa şi eforturile popoarelor şi guverne- 
lor tuturor ţărilor europene. Europa contemporană, aşa. cum 
a ieșit din cel de-al doilea război mondial, înseamnă mai 
bine de 30 de state, mari şi mici, care se deosebesc prin orîn- 
duirea lor socială, poziţie geografică, interese. Prin voinţa 
istoriei le-a fost însă dat să trăiască alături, iar acest fapt nu 
poate fi schimbat de nimeni. 

Tot mai multe guverne, parlamente, partide, personalităţi 
ale vieţii politice şi sociale capătă conștiința răspunderii ce 
le revine în faţa generaţiilor de azi şi a celor viitoare în ceea 
ce priveşte împiedicarea unui nou conflict militar în Europa. 
În Europa continuă însă să acţioneze forţe care pun la acti- 
vul evoluţiei europene nu reglementarea litigiilor şi acordu- 
rilor de pace, ci noi divizii și rachete, noi programe militare 
întocmite pentru decenii. Mînă în mină cu ei acţionează şi cei 

care nu au tras Învățămintele cuvenite din rezultatele celui 
de-al doilea război mondial, în urma căruia au fost nimicite 
militarismul german şi nazismul ; uneltirile lor constituie o 
sursă de încordare, creează complicaţii în relațiile interna- 
tionale. 

Statele participante la consfătuire consideră de datoria 
lor să facă şi în viitor tot ce depinde de ele pentru a feri 
Europa de pericolul unor noi conflicte militare, pentru a des- 
chide perspectivele dezvoltării colaborării între toate ţările 
europene, indiferent de sistemul lor social, pe baza princi- 
piilor coexistenţei paşnice. 

Oricît de dificile ar fi problemele rămase încă în suspen- 
sie, soluţionarea lor trebuie să se realizeze prin mijloace pas- 
nice, pe calea tratativelor, iar nu pe calea folosirii forței sau 
a amenințărilor cu folosirea forţei. 

Analizind situaţia din Europa. statele participante la 
Tratatul de la Varșovia consideră că există posibilitatea 
reală ca, prin eforturi comune, să se înlăptuiască securitatea 
europeană, ţinîndu-se seama de interesele tuturor statelor şi 
popoarelor Europei. 

Cu aproape trei ani în urmă, statele participante la Trata- 
tul de la Varşovia au formulat la București propunerea de 
a se convoca o conferinţă europeană pentru examinarea. pro- 
blemelor securităţii europene și colaborării paşnice. Contac- 
tele care au avut loc de atunci au arătat că nici un guvern 
european nu s-a pronunţat împotriva ideii conferinței euro- 
pene şi că există reale posibilităţi pentru ţinerea ei. 

După cel de-al doilea război mondial, statele Europei nu 
s-au întrunit încă niciodată laolaltă, deşi există o multitudine 
de probleme care așteaptă să fie examinate la masa tratati- 
velor, Dacă se pornește de la interesele consolidării păcii, 
atunci nu există nici un fel de motive serioase pentru amîna- 
rea convocării conferinței europene. 

O asemenea conferinţă ar corespunde intereselor tuturor 
statelor europene. Ea ar oleri posibilitatea de a se găsi împre- 
ună căile şi mijloacele care ar duce la lichidarea divizării 
Europei în grupări militare și la asigurarea colaborării paş- 
nice între statele și popoarele europene. 

În lume există însă forţe care. ţintind să păstreze diviza- 
rea continentului nostru, promovînd o politică de intensificare 
a încordării, refuzînd să organizeze colaborarea pașnică între 
state și popoare, se pronunţă împotriva convocării unei ase- 
menea conferinţe şi împotriva altor măsuri de consolidare a 
securităţii europene. 

Statele participante la constătuire sînt convinse că dezvol- 
tarea colaborării europene a fost şi rămîne unica alternativă 
reală la confruntarea militară periculoasă, la cursa înarmă- 
rilor și la neînțelegerile pe care se străduiesc să le impună 
şi în viitor Europei forţele agresive care urmăresc să submi- 
neze rezultatele celui de-al doilea război mondial și să modi- 
fice harta Europei. 

Statele participante la Tratatul de la Varşovia reafirmă 
propunerile lor îndreptate împotriva divizării lumii în blocuri 


Din partea Republicii Populare Bulgaria 
TODOR JIVKOV 
prim-secretar al C.C. al Partidului Comunist Bulgar, 
presedintele Consiliului de Miniștri 
al Republicii Populare Bulgaria 
Din partea Republicii Socialiste Cehoslovace 
LUDVIK SVOBODA ALEXANDER DUBCEK 


preşedintele prim-secretar al C.C. 
Republicii Socialiste al Partidului Comunist 
Cehoslovace din Cehoslovacia 


OLDRICH CERNIK 
președintele guvernului federal 
al Republicii Socialiste 
Cehoslovace 
Din partea Republicii Democrate Germane 
WALTER ULBRICHT WILLI STOPH 
prim-secretar al C.C. preşedintele Consiliului 
al Partidului Socialist Unit de Miniștri al Republicii 
din Germania, Democrate Germane 
președintele Consiliului de Stat X 


al Republicii Democrate 
Germane 


militare, a cursei înarmărilor şi amenințărilor rezultînd din 
aceasta pentru cauza păcii şi securităţii popoarelor, precum 
și alte măsuri și prevederi conţinute în Declaraţia cu privire 
Ja consolidarea păcii şi securităţii în Europa, adoptată la 
București în 1966. 

O cerinţă vitală pentru popoarele europene constă în pre- 
întimpinarea unor noi conflicte militare, în întărirea legătu- 
rilor politice, economice și culturale între toate statele, pe baza 
egalităţii în drepturi, respectării independenţei și suveranităţii 
statelor. Un sistem trainic de securitate europeană creează 
posibilitatea obiectivă şi necesitatea realizării prin eforturi 
comune a unor mari proiecte în domeniul energeticii, transpor- 
turilor, mediului acvatic şi aerian, ocrotirii sănătăţii, care pri- 
vesc în mod direct bunăstarea populaţiei întregului continent. 
'Tocmai aceste elemente comune pot și trebuie să devină funda- 
mentul cooperării europene. zu 

Una din premisele înfăptuirii securităţii europene o con- 
stituie intangibilitatea frontierelor existente în Europa, in- 
clusiv a frontierei pe Oder-Neisse, precum şi a frontierei între 
Republica Democrată Germană şi Republica Federală a Ger- 
maniei, recunoaşterea faptului existenţei Republicii Demo- 
crate Germane și a Republicii Federale a Germaniei, renun- 
ţarea Republicii Federale a Germaniei la pretenţiile de a re- 
prezenta întregul popor german, de a obţine sub orice formă 
acces la arma nucleară. 

Berlinul occidental are un statut special și nu aparţine 
Republicii Federale a Germaniei. 

Un pas practic în direcţia consolidării securităţii europene 
l-ar constitui reunirea în cel mai scurt timp a reprezentan- 
ţilor tuturor statelor europene interesate, în vederea stabili- 
rii, de comun acord, atît a procedurii de convocare a confe- 
rinţei, cît și a definirii punctelor de pe ordinea de zi. Sintem 
gata să examinăm totodată orice altă propunere asupra mo- 
dului de pregătire și de convocare a acestei conferinţe. 

Statele participante la Consfătuirea Comitetului Politic 
Consultativ adresează tuturor ţărilor Europei apelul de a con- 
lucra în vederea convocării conferinţei europene şi a creării 
climatului necesar pentru ca această conferinţă să se bucure 
de succes şi să îndreptăţească speranţele pe care popoarele 
şi le pun în ea. - 

Pentru realizarea acestei importante acțiuni, ce ar marca 
un moment istoric în viața continentului, facem un apel so- 
lemn către toate statele europene să întărească climatul de 
încredere şi, în acest sens, să se abțină de la orice acțiuni 
care ar putea să învenineze atmosfera în relațiile dintre state. 
Ele fac, de asemenea, un apel de a se trece de la declaraţii 
de intenţii despre pace la acţiuni și măsuri concrete de destin- 
dere şi de dezarmare, pentru dezvoltarea colaborării şi păcii 
între popoare. Ele se adresează tuturor guvernelor europene cu 
apelul de a-și uni eforturile pentru a face ca Europa să devină 
un continent al cooperării fructuoase între naţiuni egale în 
drepturi, un factor de stabilitate, pace și înţelegere în lumea 
întreagă. 


Din partea Republicii Populare Polone 
WLADYSLAW GOMULKA JOZEF CYRANKIEWICZ 
prim-secretar al C.C. președintele — 
al Partidului Muncitoresc Unit Consiliului de Miniștri 

Polonez al Republicii 
Populare Polone 


Din partea Republicii Socialiste România 
NICOLAE CEAUȘESCU ION GHEORGHE MAURER 
secretar general al C.C. preşedintele 

al Partidului Comunist Român, Consiliului de Miniştri 
presedintele al Republicii 
Consiliului de Stat Socialiste România 


al Republicii Socialiste România 


Din partea Republicii Populare Ungare 
JANOS KADAR JENO FOCK 


prim-secretar al C.C. președintele 
a! Partidului Muncitoresc Guvernului Revolutionar 
Socialist Ungar Muncitoresc-Ţărănesec Ungar 


Din partea Uniunii Republicilor Sovietice Socialiste 
LEONID BREJNEV ALEXEI KOSIGHIN 


secretar general al C.C. președintele 
al Partidului Comunist Consiliului de Miniştri 
al Uniunii Sovietice al Uniunii Republicilor 
Sovietice Socialiste 


Budapesta, 17 martie 1969 

Corespondenţă din Budapesta, de la trimisul nostru 


În capitala ungară s-au desfășurat, 
după cum s-a anunţat, lucrările Constă- 
tuirii Comitetului Politic Consultativ al 
statelor participante la Tratatul de la 
Varşovia. În cadrul consfătuirii, au fost 
adoptate documente privind pertecţio- 
narea structurii şi organelor de condu- 
cere ale organizaţiei defensive a Tra- 
tatului de la Varșovia şi a fost semnat 
Apelul către toate statele din Europa 
cu privire la pregătirea și convocarea 
unei conferinţe europene în probleme- 
le securităţii şi colaborării pe conti- 
nentul nostru. 

Semnificaţia Comunicatului şi Ape- 
lului trebuie interpretată în contextul 
politic general european, al fenomene- 
lor şi tendinţelor care se manifestă pe 
continent. Evident, dominante în viaţa 
politică europeană sînt amploarea şi 
forța crescîndă a curentelor de opinii 
care se pronunţă pentru dezvoltarea co- 
laborării între toate statele europene, 
pentru o politică realistă de instaurare 
şi consolidare a securităţii, împotriva 
încercărilor cercurilor imperialiste de 
a revitaliza „războiul rece“, de a men- 
ține blocul agresiv nord-atlantic. Po- 
litica N.A.T.O. reclamă din partea 
țărilor socialiste sporirea vigilenţei lor, 
întărirea capacităţii de apărare a fie- 
cărei ţări socialiste. 

Corespondenţii de presă prezenţi aici 
manifestă faţă de Apelul adoptat la 
Consfătuire un interes real, apreciindu-l 
ca stimulatoriu pentru un curs pozitiv 
în evoluţia politică a Europei ; în co- 
mentariile ziariştilor, el este coroborat 
cu optiunea. exprimată fără echivoc. a 
naţiunilor europene în favoarea unui 
climat de conlucrare activă, de securi- 
tate autentică și durabilă. Într-adevăr, 
aşa cum se subliniază în Apel, tot mai 
multe guverne, parlamente, partide, per- 
sonalităţi ale vieţii politice şi sociale ca- 
pătă conștiința răspunderii lor faţă de 
împiedicarea unui nou conflict militar în 
Europa și în lume. pentru menţinerea 
şi consolidarea păcii pe continent. Apelul 
elaborat de statele participante la Tra- 
tatul de la Varşovia readuce în faţa 
opiniei publice europene o serie de mă- 
suri şi prevederi conţinute în Declaraţia 
cu privire la consolidarea păcii şi secu- 
rităţii în Europa, adoptată la Bucu- 
rești în 1966 : soluţionarea prin mijloace 
paşnice. pe calea tratativelor, a pro- 
blemelor rămase în suspensie, exclude- 
rea forței sau amenințării cu folosirea 
forţei în relaţiile dintre state, lichi- 
darea divizării Europei în blocuri mih- 
tare, încetarea cursei înarmărilor, întă- 
rirea legăturilor politice, economice și 
culturale între toate statele. 

Viaţa a demonstrat că dezvoltarea 
unor raporturi de colaborare multila- 
terală între statele continentului, întă- 
rirea încrederii şi cooperării între na- 
ţiunile europene constituie calea esen- 
țială pentru înfăptuirea securităţii în 
Europa. Construirea acestor relaţii pe 
temelii noi şi trainice impune recu- 


Securitatea europeană 
reclamă acţiuni concrete 
şi perseverente 


noaşterea deplină a dreptului fiecărui 
popor de a-și hotărî singur soarta, res- 
pectarea strictă a principiilor care se 
afirmă tot mai viguros în viaţa inter- 
naţională şi capătă o autoritate cres- 
cîndă în relaţiile dintre state: suvera- 
nitatea şi independenţa naţională, ega- 
litatea în drepturi, neamestecul în tre- 
burile interne şi avantajul reciproc. 
Însuşirea fermă a acestor principii, 
aplicarea lor efectivă în toate acţiunile 
de politică internaţională pot asigura 
un teren fertil pentru întărirea încre- 
derii, amplificarea legăturilor intersta- 
tale reciproc avantajoase, un climat de 
cooperare şi destindere. Dezvoltarea co- 
laborării europene — subliniază Apelul 
— a fost și rămîne unica alternativă 
reală la confruntarea militară pericu- 
loasă, la cursa înarmărilor şi la neînţe- 
legerile pe care se străduiesc să le im- 
pună Europei forţele agresive care ur- 
măresc să submineze rezultatele celui 
de al doilea război mondial şi să modi- 
fice harta continentului. 

Apelul reafirmă însemnătatea esen- 
țială a abordării lucide și realiste a 
schimbărilor intervenite în perioada 
postbelică pe continent, pentru crearea 
securității europene. Este necesar, în 
acest sens, să se recunoască existenţa 
celor două state germane — Republica 
Democrată Germană şi Republica Fe- 
derală a Germaniei ; normalizarea și 
dezvoltarea relaţiilor cu ambele state 
germane ar oferi întregului popor ger- 
man posibilitatea de a-și aduce o con- 
tribuţie activă la dezvoltarea colaboră- 
rii intereurecpene, la rezolvarea proble- 
melor majore ale vieţii internaţionale, 
la asigurarea păcii şi securităţii. Se im- 
pune de asemenea recunoașterea intan- 
gibilităţii frontierelor stabilite după ce! 
de al doilea război mondial. O măsură 
radicală pentru înlăturarea surselor de 
tensiune, pentru dezvoltarea nestînje- 
nită a relaţiilor intereuropene ar con- 
stitui-o lichidarea blocului agresiv 
N.A.T.O., ceea ce ar duce la desființarea 
concomitentă a Tratatului de la Var- 
şovia. 

Am avut prilejul să discut aici cu 
o serie de observatori şi corespondenți 
de presă însemnătatea acelui paragraf 
din Apel care subliniază că analiza si- 
tuaţiei din Europa, a raportului real 
de forţe social-politice duce la conclu- 
zia că există posibilitatea reală ca, prir 
eforturi comune, să se înfăptuiască 
securitatea europeană, ţinîndu-se seama 
de interesele tuturor statelor și po- 
poarelor Europei. În sprijinul acestei 
posibilităţi, Apelul reînnoiește propu- 
nerea formulată în Declaraţia de la 
București de a se convoca o conferinţă 
europeană pentru examinarea proble- 
melor securităţii europene și a colabo- 
rării pașnice. Apelul subliniază că, dacă 
se pornește de la interesele consolidării 
păcii, atunci nu există nici un fel de 
motive serioase pentru aminarea con- 
vocării acestei conferințe care ar urma 

să examineze, la masa tratativelor, o | 


multitudine de probleme, dintre care 
unele au fost evocate mai sus. O ase- 
menea reuniune ar marca un moment 
istoric în viaţa continentului nostru. nu 
numai datorită faptului că statele Eu- 
ropei nu s-au întrunit încă niciodată 
laolaltă ci și posibilităţii de a conlu- 
cra la explorarea căilor și mijloacelor | 
de soluţionare a problemelor majore 
care privesc Europa. 

Apare evident că o asemenea acţiune 
reclamă o pregătire corespunzătoare și, 
în primul rînd, crearea unui climat de: 
încredere şi conlucrare. Pentru aceasta, 
nu sînt suficiente declaraţiile de in- 
tenţii ; este nevoie de măsuri, iniția- 
tive şi acte politice concrete, capabile 
să încurajeze desfăşurarea pozitivă a 
evenimentelor în sensul destinderii și 
securităţii. În acest sens, ar fi util să 
fie stimulată orice acţiune, de mai 
mare sau mai mică amploare, să fie 
explorată şi folosită orice posibilitate 
care duce la lichidarea suspiciunilor, 
a surselor de tensiune. Nu trebuie în- | 
treprinse nici un fel de acţiuni de na- i 
tură să învenineze relațiile dintre state, 
să încordeze viața politică europeană, 
care, mai mult ca oricînd, are nevoie 
de aerul proaspăt al destinderii. Tre- 
buie făcut totul pentru întărirea con- 
tinuă a unor raporturi de stimă şi în- | 
credere reciprocă, de cooperare fruc- ' | 
tuoasă între națiuni europene egale în 
drepturi, suverane şi independente. 

Realizarea unui climat de încredere şi 
securitate pe continentul nostru s-ar 
răsfrînge pozitiv asupra vieții interna- 
ţionale în ansamblul ei. Rezolvarea 
prin mijloace politice a problemelor 
europene, lichidarea divizării artificia- 
le a Europei în blocuri opuse, ar sti- 
mula soluționarea problemelor litigioa- 
se şi pe alte continente, ar îngusta 
spaţiul de manevră al cercurilor reac- 
ţionare, venind, astfel, în sprijinul for- 
telor păcii și progresului de pretutin- 
deni. 

Sint acestea tot atitea raţiuni care 
legitimează necesitatea eforturilor per- 
manente, active pentru întărirea co- 
laborării şi destinderii pe continentul 
european. Propunerile cuprinse în A- 
pelul statelor participante la Tratatul 
de la Varşovia către toate statele eu- 
ropene sint de natură să încurajeze 
asemenea eforturi, să stimuleze noi mă- 
suri şi inițiative consacrate păcii şi 
securităţii în Europa. De altfel, primele 
ecouri confirmă interesul unor cercuri 
largi de opinie publică precum și al 
unor personalităţi oficiale faţă de ideile 
și propunerile supuse de către Apel 
spre examinare ţărilor europene. 

Adoptarea în unanimitate a docu- 
mentelor  Consfătuirii Comitetului Po- 
litic Consultativ al statelor participante 
la Tratatul de la Varşovia evidenţiază 
faptul că ţările socialiste pot obţine 
un consens general şi unitate deplină 
atunci cînd se pornește de la dorinţa 
sinceră de a dezbate probleme care in- 
teresează toate ţările participante, care 
vin în întimpinarea voinţei de pace şi 
progres a popoarelor lumii, cînd sînt 
luate în consideraţie toate punctele de 
vedere exprimate în cadrul discuţiilor. 
Aceasta confirmă ideea că este posibilă 
soluţionarea oricăror probleme printr-o 
discuţie sinceră şi tovărăşească, desfă- 
şurată într-un spirit constructiv, între 
parteneri egali în drepturi. Aceasta a- 
duce o mare contribuţie la cauza întă- 
ririi unităţii şi coeziunii ţărilor socia- 
liste, la sporirea influenţei lor în viaţa 
internaţională, a eficienţei acţiunilor lor 
consacrate socialismului şi păcii în 
lume, 

în telegrame 


Orientul Apropiat 


INTENSĂ ACTIVITATE 
DIPLOMATICĂ 


Deși sfîrşitul săptămînii ire- 
cute și începutul celei de față 
a înregistrat noi incidente de 
frontieră israelo-arabe, co- 
mentatorii acordă o atenție 
sporită mai ales aspectelor 
politice şi diplomatice ale evo- 
luției situației din regiune. A- 
ceasta, deoarece perioada la 
care ne referim a fost marca- 
tă, în principal, de contactele 
și schimburile de vederi dəs- 
făşurate atit în capitalele sta- 
telor direct interesate în con- 
flict, cît si într-o serie de capi- 
tale occideniale. 

La capătul unei călătorii de 
16 zile în care timp a viziial 
Parisul, Londra și Madridul, 
Mahmud Fawzi, consilier di- 
plomatic al președintelui Nas- 
ser, s-a reîntors la Cairo. Po- 
trivit oficiosului egiptean „Al 
Ahram”, scopul acestui turneu 
european a fost de a expune 
conducătorilor francezi si bri- 
tanici punctul de vedere cl 
guvernului R.A.U. privind con- 
vocarea unei întilniri a repre- 
zentanților celor patru mori 
puteri în problema crizei din 
Orientul Apropiat. Aceste con- 
sultări — arată ziarul — ar 
trebui să ducă la un acord a- 
supra formei de aplicare a re- 
zoluției din 22 noiembrie care 
să constituie şi obiectivul 
misiunii lui Jarring. Acor- 
dul „celor patru“ œar tre- 
bui, de~ asemenea, să fie 
precedat și urmat de consultări 
cu părțile direct interesate. 
Problema atitudinii adopiate 
de puterile occidentale fojă 
de conflict a fost dezbătută şi 
în cursul întrevederii care a a 
vut loc în capitala R.A.U. înire 
președintele Nasser și regele 
Hussein al lordaniei, deși în 
centrul convorbirilor au stat, 
mai ales, aspectele militare ale 
conflictului. Presa egipteană 
subliniază acordul deplin al 
celor doi șefi de state în pri- 
vinja măsurilor pe care urmea- 
ză să le adopte în actuala 
conjunctură. 

A luat, de asemenea, stirșit 
și vizita în Statele Unite a mi- 
nistrului de externe al  Israe- 
lului, Abba Eban. Rezultatul 
întrevederilor sale cu președin- 
tele Nixon și cu secretarul de 
stat Rogers a constituit obiec- 
tul unei expuneri prezentate în 
cadrul guvernului. Cu acest pri- 
lej, ministrul israelian a subli- 
niat din nou că o pace dura- 
bilă în Orientul Apropiat de- 
pinde în mai mare măsură de 
voința țărilor direct interesaie, 


decît de O.N.U. sau de marile 
puteri, apreciind, în acelaşi 
timp, drept utilă misiunea lui 
Jarring. „În prezent, a sublini- 
at el, se pune problema ex- 
plorării posibilității unei în- 
Hlniri între Israel şi statele 
arabe sub auspiciile lui Jar- 
ring“. 

În ce priveşte activitatea di- 
plomatică desfășurată la New 
York, agențiile de presă străi- 
ne rețin, în principal, declara- 
tiile făcute ha secretarul gene- 
ral al O.N.U., U Thant, în care 
acesta afirmă că reprezentanjii 
celor patru mari puteri ar pu- 
tea să-și înceapă în curînd con- 
sultările privitoare la criza din 
Orientul Apropiat. 


Washington 
„„SENTINEL“ — 
PRO ȘI CONTRA 
Inițial, preşedintele Nixon 


trebuia să se pronunțe în pro- 
blema sistemului de rachete 
antirachetă „Sentinel“, la înce- 
putul săptămînii trecute, Fajă 
de o opoziție crescîndă, mani- 
festată atit în Congres cît și 
în rîndul opiniei publice, şeful 
Casei Albe și-a acordat însă 
un răgaz de cîteva zile în 
care timp a avut multiple și 
aprofundate consultări cu con- 
silierii săi tehnici — înainte de 
a-și formula verdictul. în ca- 
drul conferinței sale de presă 
de vineri (a patra de la insia- 
larea sa), președintele Nixon 
anurța că programul „Senti- 
nel“ nu va fi anulat — așa 
cum cerea un număr  crescînd 
de senatori — dar va fi „sub- 
stanțial modificat“. Astfel, ba- 
zele antirachetă nu vor mai fi 
instalate în imediata apropiere 
a marilor centre urbane, iar 
numărul lor va fi considerabil 
diminuat. În 1973, sistemul va 
fi compus din două baze de 
lansare a rachetelor „Spartan” 
şi „Sprint“ (în loc de 20 cum 
prevedea Administrația John- 
son), situate una în Mon- 
tana și cealaltă în nordul 
Dakotei. Vor fi reduse în acest 
fei și cheltuielile pentru faza 
inițială : global ele se vor ri- 
dica, totuși, la 6—7 miliarde 
dolari. (Reducerea cu un mili- 
ard a acestor cheltuieli va 
spori, speră preşedintele, 
şansele ca proiectul să fie ac- 
ceptat de o majoritate în Con- 
gres). 

Hotărîrea luată vineri de 
președintele Nixon a fost pri- 
mită în cercurile senatoriale 
cu reacții dominate de o ati- 
tudine critică. Ele ar putea a- 
nunja chiar sfîrşitul tradițio- 


nalei „luni de miere” dintre 
parlamentari şi fiecare nou 
preşedinte, sînt de părere ob- 
servatorii. 

Vor exista fără îndoială 
mari dificultăți în obţinerea 
aprobării Congresului pentru 
programul „Sentinel“. Însuși 
Richard Nixon, la conferința 
de presă, referindu-se la reac- 
jia pe care o va provoca de- 
cizia sa, a recunoscut că se va 
produce „o dezbatere foarte 
vie și rezultatul votului va fi 
foarte strîns“. Criticile unor 
cercuri ale Congresului S.U.A. 
n-au întiîrziat să se manifeste. 
Mike Mansfield, liderul majo- 
rității democrate din Senat, 
care s-a opus de multă vreme 
proiectului, a declarat că nu 
este mulțumit de hotărîrea a- 
doptată la Casa Albă, iar Wil- 
liam Fulbright, preşedintele 
Comitetului Senatorial pentru 
relațiile externe, s-a decla- 
rat „dezamăgit“. Alți senaiori 
au folosit cuvinte și mai tari. 
„Peste 20 de ani, a spus sena- 
torul Philip Hart, s-ar putea ca 
istoricii să asemuiască aceas- 
tă hotărire de continuare a 
sistemului A.B.M. cu hotărîrea 
Franței de a construi linia Ma- 
ginot. Aceste două măsuri se 
vor dovedi aproximativ la lei 
de ineficiente în garantaiea 
păcii“, iar Eugene McCarthy 
califica decizia președintelui 
drept „prima lui greșeală se- 
rioasă“. „Președintele Nixon a 
prezentat o hotărire greşită în 
cel mai bun ambalaj, scria în- 
tr-un editorial ziarul «The New 
York Times». Este acum rîndul 
Senatului să apere interesele 
naționale. Sistemul antibalistic 
este un proiect tot atit de costi- 
sitor ca și piramidele si cu nimic 
mai util“. În cercurile guver- 
namentole americane se con- 
sideră totuși că formula „mi- 
ni-sentinel“ va reuși să 
obțină numărul suficient de 
suporteri pentru ca Senuiul 
să-l aprobe. 


Lagos 


MISIUNE CU CARACTER 
LIMITAT 


Evoluția ostilităților din ulti- 
mele două săptămîni dintre 
trupele federale nigeriene și 
cele biafreze evidențiază un 
impas militar aproape totol. Fe- 
deraliștii nu par în momentul 
actual să dispună de mijloacele 
necesare pentru a lichida punc- 
tele de rezistență ale biafrezi- 
lor, iar aceștia din urmă, la rîn- 
dul lor, nu sînt în măsură să 
obțină vreun succes decisiv — 
de exemplu reocuparea cen- 


trelor Port-Harcourt şi Aba. To- 
todată, nimic nu permite să se 
afirme că cele două tabere s-ar 
arăta dispuse să părăsească 
cîmpul de luptă pentru a se a- 
șeza la masa tratativelor. 

În asemenea împrejurări, la 
închiderea dezbaterilor de săp- 
tămîna trecută din Camera Co- 
munelor, Michael Stewart a a- 
nunțat că Harold  Wilsor va 
pleca, la 26 martie, la Lagos 
într-o vizită oficială. Vizita fu- 
sese „pregătită în mare grabă 
de subsecretarul de stat ia Fo- 
reign Office, Denis Greenhill 
[reîntors recent din capitala fe- 
derală), cu scopul de a neutra- 
liza într-un fel criticile unor ad- 
versari ai politicii guvernului, 
care nu intenționează nici să 
suprime și nici chiar să suspen- 
de livrările de arme către La- 
gos. ; pictat 

La Westminster se manifestă 
slabe iluzii cu privire la șan- 
sele de succes ale premierului 
Wilson. Din sursă oficială se 
subliniază că, în actuala stare 
de lucruri, primul ministru bri- 
tanic nu-și propune să intervină 
ca mediator între cele dovă 
părți şi nici să se întilnească cu 
Ojukwu. La întoarcere el se va 
opri însă la Addis-Abeba pen- 
tru a avea o întrevedere cu 
împăratul Haile Selassie. Etapa 
Addis-Abeba este considerată 
ca necesară, dată fiind convin- 
gerea guvernului britanic că o 
soluție  negociată nu poate fi 
decit „africană“, adică realiza- 
tă prin intermediul Organizației 
Unităţii Africane. În aceste con- 
dijii, misiunea lui Wilson va 
avea un caracter limitat: obți- 
nerea de informații cu privire 


la intențiile autorităților nige- 
riene; informarea  Lagosului 
despre reacțiile negative ale 
opiniei publice britanice față 
de prelungirea conflictului şi 
încercarea de a  dobîndi din 
partea guvernului federal ga- 
ranfii pentru protecția și ali- 
mentarea populației civile din 
Biafra. 

Intenția premierului Wil- 


son de a vizita Nigeria este în- 
timpinată cu rezerve de presa 
londoneză. „Daily Express” con- 
sideră că „este puțin proba- 
bil ca viitoarea vizită a 
premierului să facă să avan- 
seze cauza păcii“. „Nici o per- 
soană care își pune drept 
scop să promoveze pacea nu 
poale fi luată în serios dacă 
vorbește numai cu o singură 
parte“, afirmă ziarul „Guardi- 
an“, subliniind că Wilson ar tre- 
bui să obțină acordul guvernu- 
nului federal pentru o vizită a 
unui ministru britanic în Bia- 
fra. 


Rodica GEORGESCU 


interviul nostru 


KÂMURAN 
GURUN 
ambasadorul 
Turciei 

la Bucureşti 


Repere 


in politica aciuală 


a Turciei 


Răspunzind solicitării revistei „Lu- 
mea“, ambasadorul Turciei la Bucu- 
rești, di Kâmuran Gürün, ne-a acordat 
un interviu în care sînt înfățișate preo- 
cupările actuale în domeniul dezvol- 
tării economice, liniile principale ale 
politicii externe a țării sale, precum și 
aprecieri asupra relațiilor româno- 
turce. 


— Care sînt, în momentul de față, acti- 
vitățile, îndeosebi economice, care 
preocupă guvernul turc și care sint prin- 
cipalele obiective în această direcție 2 


— Întrebarea dumneavoastră privește 
întreaga politică economică a țării mele, 
aşa cum a fost ea stabilită și definită 
de cel de-al doilea plan cincinal 
1968-1972 — document ce însumează 
700 de pagini. Este dificil să-l rezumi în 
citeva rînduri. În consecință mă voi mul- 
tumi să relev obiectivele generale. 

Planurile cincinale ale Turciei sint ela- 
borate avindu-se în vedere o perspectivă 
de 15 ani. Obiectivele următorilor cinci- 
sprezece ani po! fi rezumate astfel: 
pregătirea efectivului de personal teh- 
nic și științific necesar dezvoltării eco- 
nomice a Turciei, realizarea unui ritm 
de dezvoltare de 7 la sută pe an, rezol- 
warea problemei deplinei întrebuințări a 
-fortei de muncă, echilibrarea balanței de 
plăți externe — și atingerea acestor 
scopuri conform principiilor de justiție 
socială. 


da iii iati i 


Calculat la pretul din 1961 și avind în 
vedere sarcina de a realiza ritmul anual 
de dezvoltare de 7 la sută, produsul 
național brut din 1962 de 527 miliarde 
lire turcești va trebui să atingă în vii- 
torii cincisprezece ani cifra de 145,3 mi- 
liarde lire turcești, ceea ce va reprezenta 
o creștere de 175 la sută a venitului na- 
tional. 

Economia Turciei fiind o economie 
mixtă, în care sectorul particular și cei 
de stat sînt complementare, guvernul, 
luînd pe de o parte măsurile necesare 
pentru realizarea prevederilor planuri- 
lor anuale ale sectorului de stat, încu- 
rajează pe de altă parte sectorul parti- 
cular pentru a realiza partea care îi 
revine și completează dacă e nevoie 
ceea ce n-a putut fi realizat de sectorul 
particular. 

Activitățile întreprinse în toate sectoa- 
rele economice, începînd cu agricullura 
și mergind pînă la sectorul de servicii, 
sînt studiate detaliat de planurile anuaie 
Departamentul planificării e însărcinat 
să urmărească aplicarea lor și să înuin- 
teze guvernului sugestii. 

Acestea sînt în linii mari obiectivele 
economice urmărite de Turcia și sistemui 
aplicat pentru realizarea lor. 


— Care sînt principiile pe care țara 
dumneavoastră le consideră fundamen- 
tale pentru dezvoltarea bunelor reia! 
în această parte a lumii şi, în general, în 
politica internațională ? 


— De la întemeierea republicii, po- 
litica externă a Turciei s-a bazat întot- 


deauna pe principiul lansat de Atatürk, 
fondatorul republicii: pace în tară, 
pace în lume. Aplicarea acestui princi- 
piu implică un respect necondiționat față 
de suveranitatea și integritatea terito- 
rială ale altor tări, implică neamestecul 
în treburile lor interne. Din 1923, statul 
turc a respectat și a urmat cu stricieje 
aceste principii și va continua în 
această direcție. Turcia a avut întotdea- 
una relații armonioase. De altfel, «ste 
normal ca două țări care acceptă aceste 
principii ca bază a politicii lor externe 
să poată cultiva relaţii strînse și să poa- 
tă dezvolta raporturile dintre ele. 


— Care este părerea dumneavoastră 
despre starea actuală a relațiilor turco- 
române, despre perspectivele lor de 
dezvoltare şi, în acest context, despre 
rolul contactelor personale între condu- 
cătorii de stat ? 


— Relaţiile turco-române au înregis- 
trat o dezvoltare foarte fericită și cu 
toiul remarcabilă în timpul ultimilor 
ani. Cele dovă ţări au știut să găsească 
și să realizeze o cooperare însemnată 
în mai multe domenii. De altfel, gu- 
vernul român, avind la baza poli- 
ticii sale externe aceleaşi principii 
pe care le enunțam în răspunsul la 
precedenta întrebare, nu exista nici un 
motiv care să împiedice dezvoltarea 
acestor relații. Din acest punct de ve- 
dere, sînt personal convins că relațiile 
noastre vor continua să se dezvolte și să 
se întărească zi de zi mai mult. Mai oles 
în domeniul economic există încă ample 
posibilități de exploatat și, fără îndoia- 
lă, dumneavoastră și noi ne vom servi 
de ele pentru dezvoltarea raporturilor 
noastre economice. 

Cred că este larg cunoscut faptul că 
cel mai bine se învață ceea ce se în 
vață direct, privind și observind. Rela- 
tiile între țări depind în mare măsură 
de părerea pe care  cetălenii acestora 
şi-o formează unii despre ceilalți ; 
această părere este de altfel cu atît mai 
corectă cu cit se bazează mai mult pe 
observațiile personale, la fața locului, şi 
pe contactele reciproce. Aceste contac- 
te, aceste observații creează posibilitatea 
unei mai bune înțelegeri, unei mai mari 
încrederi. 

Cred că șefii de stat, în ciuda înalte- 
lor funcţii pe care le ocupă, nu fac ex- 
cepție de la această regulă ; dimpotrivă, 
este şi mai valabilă pentru ei, deoarece 
ei au posibilitatea de a influența opinia 
publică din țările lor. Contactele între șe- 
fii de stat le permit nu numai să se cu- 
noască reciproc, mai îndeaproape, dar 
şi să-și facă o idee clară despre țara, 
poporul și posibilitățile celeilalte parți. 
Acestea sînt tot atitea mijloace peniru 
o apropiere între țări și popoare. 

Pe de altă parle, este întotdeauna de 
preferat să vorbești direct decit prin 
persoană interpusă. Aceste persoane 
interpuse sîntem noi, ambasadorii, care 
urmărim continuarea dialogului dintre 
țări. Este însă foarte util ca, din timp în 
timp. conducătorii de state să se dis- 
penseze de mijlocirea ambasadorilor. 


interviul nostru 


N. ARNTH-IENSEN 


preşedintele 
Federaţiei Industriilor 
Daneze 


Economia daneză 


şi relatiile 
cu România 


În legătură cu organizarea la Bucu- 
rești, între 20—29 martie 1969, a primei 
pa sa industriale daneze, am avut 
prilejul, în timpul unui scurt popas la 
Copenhaga, să solicităm cîteva detalii 
d-lui N. Arnth-Jensen, preşedintele 
Federaţiei Industriilor Daneze. 


— Aveţi amabilitatea, domnule ` pre- 
şedinte, să vorbiţi cititorilor revistei „Lu- 
mea“ despre unele aspecte şi tendințe 
ale economiei daneze ? 


— Danemarca a fost multă vreme 
considerată drept o țară agricolă — şi 
pe bună dreptate. Dar constatarea 
aceasta este totuşi departe de a consti- 
tui în prezent întregul adevăr. Se poate 
spune astăzi că Danemarca este o jară 
cu un puternic potențial agricol, în care 
industria reprezintă ocupația principală. 
Industria este ramura care ocupă ceie 
mai multe brațe de muncă ale ţării, ea 
este sectorul cel mai important din 
punct de vedere al producției și al €x- 

ortului. În prezent, producția industria- 
ă daneză prezintă o importanţă vitală 
pentru economia noastră națională, reu- 
şind să facă față concurenței străine, 
constituind un factor hotăritor în ceea 
ce privește deplina utilizare a brațelor 
de muncă disponibile, al menținerii și ri- 
dicării în continuare a nivelului de trai 
al populației din Danemarca. 

Dezvoltarea puternică a industriei a 
avut loc în ultimul deceniu. 

— Vă puteți referi la motivul care a 
determinat-o ? 


— Motivul datorită căruia Danemarca 
a intrat relativ atît de tirziu în rîndul 
sea- 


țărilor industriale a fost, de bună 


mă, faptul că lipsa de materii prime au- 
tohtone a fost considerată drept un im- 
pediment. S-a demonstrat însă, între 
timp, că industria noastră se poate des- 
curca fără o bază proprie de materii 
prime și că o poate face chiar bine, 
importînd ceea ce-i este necesar Pe iot 
întinsul Danemarcei se află acum pre- 
sărate fabrici şi întreprinderi de tot fe- 
lul. Productia anuală a industriei jării 
noastre se cifrează în prezent la peste 
35 miliarde coroane daneze (peste 5 mi- 
liarde dolari). A treia parte a acestei 
producţii este exportată şi industria 
contribuie în prezent cu 60 la sută în 
totalul exportului danez. 

S-ar putea ca această evoluție să 
pară surprinzătoare, dat fiind faptui câ 
industria noastră trebuie să se bazeze 
pe materii prime importate. Privită 
însă din punct de vedere comercial, Da- 
nemarca se bucură de o bună pozitie 
geografică, fiind o punte de legătură 
între nordul și sudul, estul și vestul Eu- 
ropei. Danemarca, țară bogată în insule, 
are un acces ușor la marile căi de apă 
ale lumii, pe care le folosește cu ajuto- 
rul flotei sale comerciale considerabile. 

Aceşti factori, împreună cu o mină de 
lucru de înaltă calificare. un sistem de 
învățămînt și o știință și tehnică puternic 
dezvoltate, au făcut ca industria daneză 
să ajungă la nivelul ei de astăzi. Tre- 
buie să menționăm în mod special că 
marea capacitate de adaptare a indus- 
triei noastre la cerințele fluctuabile ole 
piețelor, datorită mărimii și structurii în- 
treprinderilor daneze, a reprezentat un 
mare avantaj pentru noi. 


— Care sînt principalele trăsături ale 
structurii industriei daneze ? 


— Fapt caracteristic, Danemarca nu are 
aproape de loc întreprinderi de propor- 


ţii gigantice. E drept că unul dintre ṣan- 
tierele noastre navale utilizează 10000 
de muncitori, dar sînt puține întreprin- 
derile cu peste 4000 de muncitori. În- 
treprinderea industrială daneză tipica 
numără între 25—200 muncitori. on- 
form celor mai recente statistici, în Da- 
nemarca există circa 7000  întreprin- 
deri. Structura aceasta dă posibilitatea 
Danemarcei de a oferi un program ae 
producție foarte variat pe piețele exter- 
ne şi de a-și putea adapta cu ra- 
piditate producția la noile cerințe. în- 
treprinderile industriale relativ mici au 
ştiut să se  specializeze. Faptul acesta 
prezintă o mare importanță pentru 
exportul nostru, pentru că sîntem în 
măsură să oferim produse de înaltă 
calitate, făurite de specialiști. Un bun 
exemplu al acestei specializări îl con- 
stituie industria noastră electronică, ole 
cărei prodno se exportă pe întreg cu- 
prinsul globului. 


— Ce aprecieri puteți face în privinja 
relaţiilor comerciale dintre Danemorca 
şi România ? 


— Volumul schimburilor comerciale din- 
tre Danemarca și România a crescut ne- 
contenit în ultimii ani. Numai în 1967, el 
a fost cu aproape 50% mai mare față 
de 1966. Convorbirile avute cu cercurile 
românești de specialitate ne-au confir- 
mat impresia că actualele schimburi co- 
merciale dintre țările noastre vor con- 
tinua să rămînă sub nivelul posibilități- 
lor atita timp cît dorințelor noastre de 
a vinde în România nu le vor fi aso- 
ciate, din partea noastră, eforturi îndrep- 
tate în directia dezvoltării corespunză- 
toare a importurilor de pe această 
piață. 


— Ce produse veţi prezenta la apro- 
piata expoziție şi ce rezuitate așteptați 
de la această manifestare ? 


— Faptul că schimburile comerciale 
dintre Danemarca și România s-au dez- 
voltat în ritm rapid, în ultimii ani, dove- 
dește că obstacolele pot fi depășiie 
atunci cînd există dorința sinceră de co- 
laborare și că greutăţile existente gă- 
sesc treptat căi de rezolvare. Dezvoita- 
rea comerțului  româno-danez a atras 
după sine o extindere a colaborării teh- 
nice dintre cele două țări, o evolutie 
care, după părerea mea, prezintă mare 
interes pentru ambele părți. Ca urmare, 
după participările succesive ale Româ- 
niei la Tirgul internațional de la Copen- 
haga, 50 de firme daneze dintre cele 
mai importante vor expune acum la 
București o gamă largă de produse in- 
dustriale, între care, mașini, pompe, apa- 
rate electronice, inclusiv mașini de cal- 
cul, aparataj de spital, lacuri și vopsele 
etc. 

Sperăm că datorită marelui număr de 
firme daneze participante, vom reuși să 
oferim cercurilor economice românești, 
specialiştilor din industrie și altor teh- 
nicieni români, o imagine generală a 
nivelului atins de industria din Dane- 
marca. Nădăjduim, totodată, că expozi- 
ţia noastră, prima de acest gen reoli- 
zată de Danemarca în țările socialisie, 
va contribui la dezvoltarea colaborării 
economice dintre cele două țări, la extin- 
derea legăturilor de prietenie și bună 
înțelegere dintre poporul român și cel 
danez. 


Silvian PETRESCU 


GENEVA 


O nouă etapă a negocierilor 


La 18 martie, la Palatul Naţiunilor 
Unite din Geneva, şi-a reluat lucră- 
rile Comitetul celor 18 state pentru de- 
zarmare. Socotind din 1962, cînd şi-a 
început activitatea, aceasta este a 
XIV-a sesiune a Comitetului. 

Cele aproape 400 de şedinţe, care au 
avut loc în cursul acestor sesiuni, miile 
de pagini ale proceselor verbale, ce con- 
semnează intervenţiile rostite de dele- 
gaţiile ţărilor membre, oferă o imagine 
asupra volumului eforturilor depuse în 
cadrul acestui important organism in- 
ternaţional, mandatat de Adunarea 
Generală a Organizaţiei Naţiunilor Uni- 
te, prin cunoscuta sa rezoluţie 1722 
(XVI), să negocieze un tratat de dezar- 
mare generală și totală. 

În acelaşi timp însă, comparate cu 
aceste eforturi, rezultatele concrete ale 
complexelor negocieri purtate nu sînt 
încă, aşa cum numeroase delegaţii au 
evidenţiat-o la cea de a XXIII-a sesi- 
une a Adunării Generale a O.N.U., pe 
măsura posibilităţilor existente, a ce- 
rințelor legitime ale popoarelor, a as- 
piraţiilor lor de pace şi securitate. 

Dezbaterile deschise marţi la Geneva 
marchează începutul unei noi etape în 
istoria tratativelor de dezarmare ale 
Comitetului, prin reluarea, după o în- 
trerupere de mai mulţi ani, timp în care 
activitatea acestui organism a fost a- 
xată pe negocierea şi ameliorarea pro- 
iectului tratatului de neproliferare a 
armelor nucleare, a discuţiilor asupra 
cuprinzătoarei problematici a dezarmă- 
rii. 

Existenţa „pentru prima dată în is- 
torie“ — aşa cum observa secretarul 
general al O.N.U., U Thant. — a unei o- 
bligaţii juridice asumate de statele 
părţi prin articolul V al Tratatului de 
neproliferare a armelor nucleare, „de a 
continua cu bună credinţă negocieri a- 
supra unor măsuri eficace relative la 
încetarea cursei înarmărilor la o dată 
apropiată şi la dezarmarea nucleară“, 
precum și „asupra unui tratat de de- 
zarmare generală şi totală sub un con- 
trol internaţional strict şi eficace“, im- 
pune o atenţie majoră lucrărilor sesi- 
unii. 

Referindu-se la aceasta, secretarul 
general al O.N.U. remarca în Introdu- 
cerea la Raportul anual asupra activi- 
tăţii Organizaţiei pe perioada 16 iunie 
1967 — 15 iunie 1968: „Dat fiind că, 
un număr de ani, eforturile privind 
dezarmarea s-au concentrat în mod e- 
senţial asupra chestiunii neproliferării, 
s-a acordat mai puţină atenţie celorlalte 
aspecte ale problemei dezarmării. Ar fi, 
de aceea, de dorit — sublinia secreta- 
rul general al O.N.U. — ca la Confe- 
rința Comitetului celor 18 state pentru 
dezarmare şi la Adunarea Generală să 
se analizeze situaţia existentă şi să se 
întreprindă cu  hotărîre examinarea 
problemelor celor mai urgente şi mai 

susceptibile să facă obiectul unui a- 
cord la o dată apropiată“. După pă- 
rerea sa, printre aceste măsuri figu- 
rează încheierea unui acord asupra in- 
terzicerii complete a experienţelor cu 
arme nucleare, crearea de noi zone de- 
nuclearizate, măsuri din domeniul nu- 
clear, folosirea în scopuri exclusiv paş- 
nice a teritoriilor submarine și subocea- 
nice, problema armelor chimice şi bio- 
logice. 

Este cunoscut că după definitivarea 
tratatului de neproliferare şi deschide- 
rea lui spre semnare la Moscova, 
Washington şi Londra, Comitetul celor 
18 state s-a reunit la 16 iulie 1968, 
într-o scurtă sesiune, pentru a-şi pune 
de acord agenda viitoarelor dezbateri. 

Ordinea de zi a Comiteiului, pe baza 
căreia se vor desfășura lucrările sesi- 
unii aflate azi la cea de a doua şe- 
dinţă, cuprinde patru mari categorii de 
probleme. 

Din prima grupă fac parte măsuri 
efective privind încetarea cursei înar- 
mărilor nucleare la o dată apropiată 
şi dezarmarea nucleară. Sub acest titlu 
sînt înglobate interzicerea folosirii ar- 
melor nucleare, încetarea experienţelor 
nucleare, sistarea producţiei, reducerea 
şi apoi lichidarea stocurilor de arme 
nucleare, crearea de zone  denucleari- 
zate în diferite regiuni ale lumii, înce- 
tarea producţiei de materiale fisiona- 
bile destinate fabricării de arme nu- 
cleare — măsuri menite să diminueze 
cea mai gravă dintre primejdiile seco- 
lului nostru. 

„Securitatea pentru toate ţările tre- 
buie să fie căutată în eliminarea tu- 
turor stocurilor de arme nucleare şi în 
interzicerea folosirii lor“ — este con- 
cluzia la care a ajuns grupul de ex- 
perți desemnat de secretarul general 
al O.N.U., care la cererea Adunării Ge- 
nerale a elaborat un studiu cu privire 
la „Efectele folosirii eventuale a ar- 
melor nucleare şi la incidenţele pe care 
le-ar putea avea pentru state atit pe 
plan economic, cit și pe cel al securită- 
ţii lor, achiziţionarea şi perfecţionarea 
acestor arme“. În acest sens este de 
aşteptat că se va acorda prioritate mă- 
surilor de încetare a cursei înarmărilor 
nucleare la o dată apropiată şi dezar- 
mării nucleare. 


Obiectivul fundamental al Comitetu- 
lui celor 18 state — „dezarmarea gene- 
rală şi completă sub un control inter- 
naţional strict şi eficace“ —- figurează 
în agenda Comitetului ca o chestiune 
distinctă. Sesizat încă de la crearea sa 
de problema dezarmării generale, Co- 
mitetul n-a încetat să aibă înscrisă pe 
ordinea de zi această chestiune. Şi 
totuşi, rezultatele sînt insignifiante. În 
fapt, problema dezarmării generale nu 
a ocupat ani de-a rîndul, în special în 
ultimul timp, locul ce i se cuvine în an- 
samblul negocierilor de dezarmare, în 
ciuda faptului că popoarele lumii, opi- 
nia publică internaţională reclamă tot 
mai categoric înfăptuirea acestui dezi- 
derat, parcurgerea unor paşi reali spre 
împlinirea sa. 

După cum se știe, cea de-a XXIII-a 
sesiune a Adunării Generale a O.N.U., 
care a confirmat interesul crescînd al 
statelor faţă de realizarea dezarmării 
generale, a adoptat o rezoluţie la care 
România, acţionind conform poziţiei 
sale de principiu, a fost coautoare, prin 
care cere Comitetului celor 18 state „să 
depună noi eforturi în vederea înre- 
gistrării unor progrese substanţiale în 
realizarea unui acord asupra dezarmă- 
rii generale şi totale, sub un control 
internaţional eficace, care să analizeze 
planurile ce sînt deja în curs de exa- 
minare, precum și alte planuri care ar 
putea fi avansate pentru a vedea în- 
deosebi cum se vor putea obţine progre- 
se rapide în domeniul dezarmării nu- 
cleare“. 

Comitetul este astfel chemat să pro- 
cedeze încă în cursul actualei sesiuni 
la reluarea negocierilor efective asu- 
pra dezarmării generale, pentru a pu- 
tea raporta viitoarei sesiuni a Adunării 
Generale paşii parcurşi în acest dome- 
niu de un interes vital pentru omenire. 
Deşi lucrările acestei sesiuni a Comi- 
tetului se află abia la început, discu- 
tiile în legătură cu dezarmarea gene- 
rală, ca, de altfel, şi asupra altor mă- 
suri de pe agenda Comitetului, se a- 
nuntă de pe acum animate. 

Sub denumirea de „alte măsuri co- 
laterale“, statele membre ale Comitetu- 
lui au convenit să examineze problema 
preîntîmpinării cursei înarmărilor pe 
teritoriul submarin. Marile resurse as- 
cunse în teritoriile submarine, conjuga- 
te cu perspectivele promițătoare de va- 
lorificare a acestora spre binele uma- 
nităţii, legitimează preocuparea state- 
lor de a stabili acestei zone imense un 


regim destinat să asigure folosirea ex- 
clusiv paşnică a fundului mărilor şi 
oceanelor de dincolo de limitele juris- 
dicţiei naţionale. 

Chestiunile disputate în legătură cu 
această problemă — demilitarizarea sau 
denuclearizarea fundului mărilor şi o- 
ceanelor, limitele de aplicare a acestei 
reglementări — inerente oricărui dome- 
niu de mare interes, fac să se întrevadă 
dezbateri de fond interesante la Co- 
mitet. 

Încă la ședința de deschidere a aces- 
tei sesiuni, delegația sovietică a prezen- 
tat un „Proiect de tratat cu privire la 
interzicerea folosirii în scopuri militare 
a teritoriilor submarine și suboceanice 
și a subsolului acestora“. 

Dintre măsurile cu caracter nenu- 
clear, membrii Comitetului celor 18 sta- 
te au convenit să discute unele pro- 
bleme privind războiul chimic şi bacte- 
riologic, limitarea înarmărilor pe plan 
regional etc. 

În cursul dezbaterilor Comitetului au 
fost avansate numeroase propuneri şi 
sugestii, între care o importanţă deo- 
sebită o prezintă cele cuprinse în Me- 
morandumul guvernului sovietic din 1 
iulie 1968, distribuit ca document ofi- 
cial al Conferinţei. 

Totodată, „Comitetul a luat notă de 
dreptul recunoscut al fiecărei delega- 
tii de a ridica şi pune în discuţie, în 
orice moment, orice chestiune referi- 
toare la dezarmare“. 

Observatorii politici şi comentatorii 
de presă, cunoscînd pozițiile statelor 
membre reunite la masa tratativelor şi 
pe baza datelor cuprinse în mesajele a- 
dresate de către Alexei Kosîghin si 
Richard Nixon, consideră că pe lingă 
chestiunea dezarmării generale şi unele 
aspecte ale dezarmării nucleare, proble- 
me care se vor afla în centrul dezbate- 
rilor ar putea fi: interzicerea activității 
militare în teritoriile submarine și sub- 
oceanice, interzicerea experienţelor nu- 
cleare subterane, eventual problema 
armelor chimice şi bacteriologice. 

Vital interesată în excluderea sub 
orice formă a folosirii forței în rela- 
țiile interstatale, ţara noastră militează 
activ pentru excluderea oricăror instru- 
mente de promovare a forţei, pentru 
înfăptuirea  dezarmării. România se 
pronunţă cu fermitate în favoarea mă- 
surilor tinzînd la realizarea dezarmării 
generale şi, înainte de toate, a dezar- 
“mării nucleare. 

Aşa cum declara tovarășul Nicolae 
Ceauşescu, secretar general al C.C. al 
P.C.R., preşedintele Consiliului de 
Stat, la Marea Adunare electorală din 
Bucureşti, de la 1 martie 1969, este tot- 
odată necesar „să se depună noi efor- 
turi pe calea înfăptuirii dezarmării, în- 
treprinzindu-se măsuri concrete, cum 
ar fi : retragerea trupelor străine de pe 
teritoriile altor state în granițele na- 
tionale; desființarea bazelor militare 
amplasate pe teritoriul altor țări; rea- 
lizarea unor zone denuclearizate ; des- 
ființarea N.A.T.O. şi, concomitent, a 
pactului militar de la Varşovia“. 

Realizarea unor asemenea măsuri ar 
avea o influență directă asupra. ansam- 
blului relațiilor dintre țările lumii, ar 
fi de natură să contribuie în mod sub- 
“stanţial la o îmbunătățire a climatului 
internațional, la reducerea pericolului 
unui război nuclear pustiitor. Este ne- 
cesar, pentru aceasta, să se înțeleagă 
că fără măsuri concrete, care să cre- 
eze un climat de încredere, nu se poate 
progresa pe calea dezarmării, 

În sala Congresului 


Congresul U.C.L.: 
un cuprinzător 
program de acţiune 


Desfăşurate într-o atmosferă de lu- 
cru şi de entuziasm, vădind legătura 
strînsă dintre aspirațiile popoarelor 
Iugoslaviei și activitatea revoluţionară 
a comuniștilor din această ţară, dezba- 
terile Congresului Uniunii Comuniştilor 
din Iugoslavia au constituit o analiză 
aprofundată a etapei actuale în con- 
strucţia socialistă din Iugoslavia şi a 
rolului crescînd ce revine Uniunii Co- 
muniştilor în soluţionarea problemelor 
pe care le ridică această etapă, atit 
pentru dezvoltarea internă, cît şi pen- 
tru activitatea internaţională. Întreaga 
desfăşurare a Congresului a pus în 
evidenţă încrederea comuniştilor în ca- 
pacitatea şi resursele naţiunii şi, în 
aceeaşi măsură, adeziunea popoarelor 
Iugoslaviei la programul și linia poli- 
tică elaborate de U.C.I. 

Rapoartele prezentate Congresului, 
ca şi discuţiile care s-au purtat în co- 
misii şi în şedinţele plenare, au avut 
drept caracteristică dominantă dez- 
baterea cu înaltă răspundere a sarcini- 
lor noi care revin comuniştilor iugo- 
slavi. 

Abordîndu-se principalele aspecte ale 
dezvoltării interne a țării, în cadrul 
lucrărilor Congresului s-a acordat o 
atenție deosebită problemelor legate de 
înfăptuirea consecventă a reformei eco- 
nomice şi sociale. Analiza rezultatelor 
înregistrate în prima etapă a aplicării 


reformei a permis cristalizarea unor 
noi hotărîri menite să consolideze eco- 
nomia, să reducă diferențele în 
ce priveşte gradul de dezvoltare a unor 
regiuni ale țării, să asigure ridicarea 
continuă a nivelului de trai al popoare- 
lor Iugoslaviei. După cum s-a subliniat 
în cadrul dezbaterilor, reorganizarea 
U.C.I. a fost înfăptuită tocmai pentru 
ca ea să poată, în condiţiile de 
desfășurare a unei activităţi econo- 
mice intensive, să-și îndeplinească 
eficient sarcinile. „Prin dezvoltarea 
democraţiei socialiste nu s-au re- 
dus ci, dimpotrivă, au sporit rolul şi 
răspunderea Uniunii Comuniştilor“, a- 
răta la Congres Iosip Broz Tito. S-a 
relevat necesitatea ca noua conducere 
a U.C.I. să se reorganizeze pînă la ni- 
velul cel mai înalt, subliniindu-se în 
special necesitatea unei conduceri co- 
lective care să-şi poată îndeplini cu 
succes îndatoririle şi să poarte în co- 
mun răspunderea în faţa Uniunii Co- 
muniștilor, în faţa clasei muncitoare şi 
a popoarelor din Iugoslavia. În același 
timp, atît în discuţii cît şi în rapoartele 
prezentate s-a subliniat că U.C.I. va pu- 
tea continua cu succes dezvoltarea so- 
cialistă a ţării, punînd la baza activi- 
tăţii sale analiza ştiinţifică marxistă. 
Aprecierile făcute la Congres cu pri- 
vire la „responsabilitatea U.C.I. în faţa 


drepturi“, 


adoptarea unor hotărîri de mare im- 
portanță naţională care se bazează pe o 
consultare anterioară cu organizaţiile 
de masă şi obşteşti, pe continue solici- 
tări ale iniţiativei şi propunerilor aces- 
tora. 

Aşa cum arătam şi în corespondenţa 
de săptămîna trecută, marile probleme 
ale vieţii internaţionale şi poziţia Iugo- 
slaviei faţă de ele au suscitat un interes 
deosebit din partea participanţilor la 
Congres. Dezbaterile au prilejuit eva- 
luarea bilanţului unei activităţi inter- 
naţionale dinamice, relevînd contribu- 
ţia Iugoslaviei la dezvoltarea cooperării 
între toate statele lumii, indiferent de 
sistemul lor social-politic, normele că- 
lăuzitoare ale acestor relaţii fiind cele 
care decurg din principiile independen- 
ței, egalităţii şi suveranităţii parte- 
nerilor. Sînt cunoscute eforturile de- 
puse de Iugoslavia pentru destinderea 
internaţională, pentru lărgirea relații- 
lor de colaborare multilaterală reci- 
proc avantajoasă. S-a relevat la Con- 
gres importanţa care se acordă legă- 
turilor de prietenie cu ţările vecine, 
precum şi necesitatea unor raporturi 
normale între statele continentului 
european. 

în legătură cu unele aspecte ale po- 
liticii externe iugoslave care au figurat 
pe agenda dezbaterilor Congresului, am 
avut o discuţie interesantă cu Veliko 
Miciunovici, preşedintele Comisiei pen- 
tru afacerile externe a Parlamentului 
federal (Skupștina). Domnia-sa consi- 
deră că discuţiile de la Congres cu pri- 
vire la politica externă a Iugoslaviei 
au prilejuit aprofundarea unor pro- 
bleme de cea mai mare importanţă. 
Referitor la relaţiile intereuropene, Ve- 
liko Miciunovici remarca existenţa unui 
climat care pune în evidenţă elemente 
şi premise ale unei evoluţii menite să 
apropie popoarele continentului, să fa- 
ciliteze cooperarea lor. „Să luăm cazul 
relaţiilor economice. Foarte multe ţări 
sînt interesate în schimburi economice 
mai largi, reciproc avantajoase, care să 
contribuie la dezvoltarea mai rapidă a 
fiecărui partener. Noi, iugoslavii, sîn- 
tem foarte interesaţi în promovarea 
unui comerţ exterior dinamic. Acor- 
dăm o atenţie deosebită creşterii ex- 
portului, pe care actuala etapă de dez- 
voltare a economiei noastre îl va a- 
sigura într-o proporţie tot mai mare“. 
După părerea tovarăşului Miciunovici, 
există un raport strîns între progresele 
colaborării economice europene şi ten- 
dinţele de restabilire şi dezvoltare a în- 
crederii între ţările continentului. În 
Comisia Congresului pentru relaţii in- 
ternaţionale, spunea Veliko Miciunovici, 
problemele europene au fost dezbătute 
cu cea mai mare atenţie. 

„Acţiunile Iugoslaviei în politica 
mondială sînt în favoarea lichidării dis- 
criminărilor de orice natură în relaţiile 
internaţionale. Sensul dat de Congres 
conceptului de «nealiniere» nu în- 
seamnă nicidecum închistare sau ne- 
participare la destinele păcii, a sub- 
liniat Veliko Miciunovici. Dimpotrivă, 
înseamnă receptivitate şi poziţie activă 
în faţa imperativelor păcii, participare 
la elaborarea soluţiilor pe care le re- 
clamă normalizarea vieţii internaţio- 
nale, cooperare pe baza egalităţii în 

În discuțiile prilejuite de proiectul de 
rezoluție referitor la relațiile interna- 
tionale, delegații au subliniat că toate 
țările trebuie tratate în mod egal. Cri- 
teriile, legitățile şi principiile sînt va- 
labile în egală măsură tuturor țărilor, 
inclusiv celor socialiste. Mai mult, rela- 
țiile dintre acestea din urmă trebuie, 
pe baza respectării egalității în drepturi 
şi a libertății, să inspire şi relațiile din- 
tre alte țări. 

Esența dezbaterilor Congresului asu- 
pra problemelor internaționale constă 
în afirmarea conceptului politicii ex- 
terne iugoslave, potrivit căreia pacea 
lumii şi dezvoltarea unor relații nor- 
male între state depinde în cea mai 
mare măsură de respectarea dreptului 
fiecărei țări de a-şi hotărî politica, în 
exercitarea deplină a suveranității şi 
independenței sale. 

În Comisia pentru relații internațio- 
nale, delegatul Kiro Hadzi Vasilev 
sublinia ideea că este de datoria tuturor 
forțelor socialismului să militeze pen- 
tru aceste principii, a căror nerespec- 
tare poate să aducă cele mai mari 
daune cauzei şi influenței socialismului 
în lume. El arăta că principiul suve- 
ranităţii oferă baza unităţii autentice 
şi a unei solidarităţi veritabile a țări- 
lor socialiste, orice derogare de la ele 
aducînd grave prejudicii. 

A reţinut atenţia ziariştilor acreditaţi 
la Congres intervenţia făcută de Iosif 
Djerdja, care a cerut ca în Rezoluţia cu 
privire la relaţiile internaţionale să fie 
formulată cu claritate valabilitatea uni- 
versală a obligaţiilor stipulate în Carta 
O.N.U. privitoare la respectarea princi- 
piilor independenţei, egalităţii şi nere- 
curgerii la forţă. Dacă se poate vorbi 
de un caracter specific al relaţiilor 
dintre. ţările socialiste — se arăta în 
dezbaterile Comisiei — atunci trebuie 
să se sublinieze că- obligaţiile lor față 
de aceste principii ale Cartei sînt şi 
mai mari decit ale altora. 

Cel de al IX-lea Congres al Uniunii 
Comuniştilor din Iugoslavia şi-a în- 
cheiat lucrările într-o atmosferă de 
strînsă unitate. Mulţumind pentru în- 
crederea ce i-a fost reînnoită, Iosip Broz 
Tito a adresat în cuvîntul său de în- 
cheiere cuvinte de mulţumire tuturor 
delegaţiilor din străinătate, reprezentan - 
ților partidelor comuniste, socialiste şi 
celorlalte partide şi mișcări progresiste 
care au participat la Congres. „Ei au 
avut posibilitatea — a arătat preşedin- 
tele Tito — să simtă spiritul ţării și 
poporului nostru, să simtă spiritul Uni- 
unii Comuniștilor, să vadă ce am reali- 
zat pînă acum, ce facem şi intenţionăm 
să facem mai departe. De asemenea 
ei s-au putut convinge că noi nu ne 
abatem de la calea noastră, că această 
cale, trasată clar, duce spre socialism, 
spre comunism“. 

Urmărind dezbaterile din prima pînă 
în ultima zi, am avut de asemenea oca- 
zia de a cunoaște şi discuta cu diferiţi 
membri ai delegaţiilor străine prezenţi 
în Casa Sindicatelor din Belgrad. Dis- 
cuţiile purtate au avut darul să-mi re- 
liefeze sentimentele de stimă faţă de 
comuniştii iugoslavi, dovedindu-mi tot- 
odată ecoul pe care spiritul profund 
internaţionalist ce a domnit la Congres 
l-a stîrnit în rîndurile participanţilor 
străini, 

Caracterizind relaţiile dintre Partidul 
Comunist Român şi Uniunea Comuniș- 
tilor din Iugoslavia, Comitetul Central 
al partidului nostru sublinia în salutul 
prezentat la Congres de către tovară- 
şul Emil Bodnaraş : „Partidul şi guver- 
nul nostru sînt hotărîte să dezvolte în 
continuare şi să întărească relaţiile fră- 
teşti dintre Partidul Comunist Român 
şi Uniunea Comuniştilor din Iugoslavia, 
dintre Republica Socialistă România şi 
Republica Socialistă Federativă Iugo- 
slavia, avînd profunda convingere că 
aceasta corespunde intereselor popoa- 
relor din cele două ţări, cauzei socia- 
lismului, progresului şi păcii“, 

În mesajul Partidului Comunist Ita- 
lian se arată că și în viitor, ca şi pînă 
acum, P.C.I. va fi alături de Uniunea 
Comuniștilor din Iugoslavia în lupta 
pentru pace, destindere şi coexistență 
pașnică. În mesaj se exprimă poziția 
comuniştilor italieni potrivit căreia uni- 
tatea mişcării comuniste și muncito- 
reşti trebuie să se bazeze pe principii 
care vor permite confruntarea puncte- 
lor de vedere şi a experienţelor în spi- 
ritul egalităţii şi autonomiei şi vor ex- 
clude orice excomunicări sau polemici 
jignitoare. 

„Dacă se urmăreşte cu atenţie evolu- 
ţia din ultimii ani a poziţiilor unui 
mare număr de partide comuniste şi 
muncitoreşti asupra normelor şi relaţi- 
ilor dintre ele, se constată terenul tot 
mai larg pe care îl cîștigă opiniile pri- 
vind afirmarea independenţei de gîn- 
dire şi acţiune a fiecărui partid. Acest 
proces de reașezare pe baze noi a re- 
laţiilor dintre partide este un bun de 
preţ al mișcării comuniste și muncito- 
reşti — îmi spunea tovarășul Niaz Diz- 
darevici, cu care — după prezentarea 
raportului său în faţa Congresului, 
— am avut o discuţie despre activi- 
tatea internațională a Iugoslaviei. 
Sîntem martorii unui eveniment com- 
plex în mişcarea comunistă şi mun- 
citorească, eveniment în care se 
face simțită tot mai mult atrac- 
ţia principiilor şi ideilor după care res- 
pectul reciproc şi egalitatea în drepturi 
devine condiţia esenţială a unităţii în 
lupta antiimperialistă. Ideile egali- 
tăţii în drepturi, generatoare de ini- 
ţiative şi capacitate revoluţionară spo- 
rită, îşi fac drum sigur în mişcarea co- 
munistă şi muncitorească. Se poate pre- 
vedea că acei care se opun relaţiilor ba- 
zate pe respectul reciproc nu vor reuşi 
să frîneze pînă la urmă manifestarea 
acestor principii. Independenţa miş- 
cării noastre, independenţa ţării, con- 
stituie pentru noi, comuniștii iugoslavi, 
sarcina principală. Este şi responsabi- 
litatea noastră în fața mişcării munci- 
toreşti internaţionale, răspundere la 
care ne obligă năzuinţele şi conştiinţa 
poporului, moştenirea revoluţionară a 
UCL 

Prin sarcinile orientative pe care le-a 
pus în faţa dezvoltării viitoare a Iu- 
goslaviei, prin poziţia realistă și con- 
secventă în faţa marilor probleme ale 
contemporaneităţii, ale mişcării comu- 
niste şi muncitoreşti, cel de al IX-lez 
Congres al U.C.I. a constituit un eve- 
niment pe care oamenii muncii iugo- 
slavi îl consideră de importanţă isto- 
rică pentru destinele ţării. 


Belgrad, 18 martie 


ica „mare săptămînă“ 


La sfîrşitul convorbirilor de la Palatul Elysée 


Cînd ministrul de externe francez so- 
sea în capitala federală pentru a pre- 
găti cu omologul său vest-german con- 
vorbirile de Gaulle—Kiesinger, care a- 
veau să înceapă trei zile mai tîrziu la 
Paris, un ziar îndeobşte cunoscut pen- 
tru ponderea sa, „Le Monde“, dădea (e 
drept, numai pe două coloane) titlul : 
„Convorbirile Debré — Brandt deschid 
marea săptămînă diplomatică franco— 
vest-germană“. În realitate, săptămîna 
era „mare“ numai prin nivelul la care 
se situau contactele : era de prevăzut că 
divergenţa concepţiilor pe de o parte, 
problemele cu care fiecare dintre inter- 
locutori este confruntat, pe de altă 
parte, nu lăsau mult spaţiu pentru 
acțiuni spectaculoase. De altfel, la ca- 
pătul întâlnirii de Gaulle—Kiesinger, tot 
în „Le Monde“, Andre Fontaine, şeful 
redacţiei de politică externă a ziarului, 
îşi începea astfel comentariul: „Cine 
citeşte relatarea de către diverse ziare 
a convorbirilor franco—vest-germane... 
se poate întreba dacă toate se referă 
la acelaşi eveniment. «Le Figaro» 
scrie în titlu: «Rezultatele reuniunii 
la nivel înalt: şeful statului francez 
deschide perspectiva unei construcții 
lărgite a Europei» şi vorbește despre o 
«cotitură» în timp ce «Frankfurter 
Allgemeine Zeitung» afirmă că «în- 
trevederile de la Paris se încheie fără 
rezultate demne de a fi menționate»“. 
În realitate, „Le Figaro“, care în mate- 
rie de politică externă se distanțează 
întrucîtva de poziţia oficială — şi 
aceasta în sensul unor mărturisite în- 
clinaţii pro-,comunitare“ şi pro-atlan- 
tice — a înregistrat în această optică 
posibilităţile de principiu evocate de 
președintele de Gaulle. Ziarul din 
Frankfurt pe Main, dimpotrivă, legat 
de cercuri financiare şi politice care 
consideră integrarea vest-europeană cu 
atît mai de dorit cu cît dezvoltarea eco- 
nomică a republicii federale ar conferi 
acesteia o situaţie avantajoasă, nu vede 
în concluziile convorbirilor de la Paris 
nimic care să-i dea satisfacţie pe acest 
plan concret — şi care să pună capăt 
prudentelor exerciţii de echilibru pe 
care politica Bonnului le execută între 
Franţa, „aliat privilegiat“ potrivit tra- 
tatului din 1963, şi Marea Britanie, sus- 
ţinută de ceilalţi membri ai U.E.O. 


Pentru generalul de Gaulle, promo- 
torul tratatului din 1963, acest tratat 
corespundea unei concepţii despre vii- 
torul Europei : reconstrucţia continen- 
tului trebuia să înceapă printr-un 
„acord fără intermediari între gali şi 
germani“, spunea el în toamna 1949. 
Izvorită din experienţa franceză a trei 
războaie — 1870, 1914 şi 1939 — această 
idee căpăta cu atît mai mult relief cu 
cît politica americană urmărea în acei 
ani punerea pe picioare a unui sistem 
militar vest-european şi numai re- 
ticenţele partenerilor de pe vechiul 
continent făceau ca, în tratatul de 


la Bruxelles mai întîi, în N.A.T.O. 
pe urmă, participarea Germaniei 
occidentale să rămînă în penum- 


bră. O penumbră care avea să dureze 
pînă în toamna 1954, pînă la naşterea 
Uniunii Europei Occidentale. În mai 
1958, devenind preşedinte al Consiliului 
de Miniştri, înainte de a deveni preşe- 
dinte al Republicii, generalul de Gaulle 
chema în fruntea ministerului de ex- 
terne pe Couve de Murville, nu înainte 
de a se încredința că acesta împărtă- 
şeşte vederile lui în ceea ce priveşte 
„construcţia europeană“. Pînă atunci, 
actualul premier fusese ambasador la 
Bonn. Circumstanţă favorabilă proiec- 
telor de reconciliere prin care generalul 
dorea să garanteze Franţei securitatea 
şi un rol de avangardă politică, oferind 
„inamicului ereditar“ o cooperare mul- 
tilaterală şi prioritară. Politica mîinii 
întinse a găsit un prompt ecou peste 
Rin, la cancelarul Adenauer, conştient 
de valoarea pe care o putea lua, în pri- 
mul rînd în ochii celorlalţi membri con- 
tinentali ai U.E.O., această voinţă deli- 
berată de lichidare a trecutului, cu 
atît mai semnificativă cu cît venea din 
partea unui de Gaulle. Pentru a păstra 
şi dezvolta relaţiile cu Franţa, care 
de altfel s-au dovedit deseori şi un 
eficient instrument de presiune în 
raporturile cu S.U.A., „bătrinul domn“ 
a acceptat şi admonestările explicabile 
ale diplomaților americani şi nemulţu- 
mirile acelora dintre notabilii propriu- 
lui său partid care preferau o cooperare 
necondiționată cu aliatul transoceanic. 
Tratatul însă nu a putut fi semnat de- 
cît în ianuarie 1963, adică patru ani şi 
jumătate după prima vizită a doctoru- 


franco-vestgermană 


lui Adenauer la Paris. În octombrie 
1963, cancelar al Republicii federale de- 
venea Ludwig Erhardt... Astăzi, pentru 
mulţi oameni politici vest-germani, tra- 
tatul de prietenie cu Franţa este nu un 
început de drum, ci punctul final pus 
unor capitole de istorie — şi ca atare 
intangibil: practica politică îl poate 
eluda, nu însă contesta. Pentru diplo- 
maţia franceză s-a îngustat, de aseme- 
nea, pînă la a deveni unul din termenii 
politicii tradiţionale faţă de Marea Bri- 
tanie : pendularea între „antanta cor- 
dială“ şi „războiul de o sută de ani“. 


Pe acest fundal s-a desfăşurat și 
întîlnirea la nivel înalt de săptă- 
mîna trecută. Pe acest fundal, pe care 
ultimele săptămîni au înscris arabescu- 
rile unor situaţii şi episoade noi, au fost 
abordate şi examinate probleme dintre 
care unele punctează de mai mulţi ani, 
ritmic, convorbirile din primăvară de 
la Paris, cele din toamnă de la Bonn. 
Astfel, candidatura Marii Britanii la 
Piaţa comună şi destinul integrării 
vest-europene, blocate amiîindouă de po- 
ziţia franceză, dramatizate acum prin 
tentativa celorlalţi cinci membri ai 
CE.E. de a favoriza, via U.E.0O., o mai 
directă apropiere britanică de treburile 
asociaţiilor vest-continentale şi prin re- 
fuzul Franţei de a participa la reuniu- 
nile, convocate împotriva voinţei ei şi, 
deci, împotriva prevăzutei reguli a una- 
nimităţii, ale comitetului permanent 
U.E.O. Astfel, cooperarea economică 
tranco—vest-germană, supusă în general 
unui normal regim de negocieri nespec- 
taculoase, dar devenită punct nevralgic 
din toamna trecută cînd Bonnul a refu- 
zat categoric să reevalueze marca pen- 
tru a da sprijin francului aflat în difi- 
cultate, şi cînd în general a acordat fi- 
nanţelor ţării aliate de dincolo de Rin 
un ajutor reticent şi în ce priveşte 
promptitudinea şi în ce priveşte cuan- 
tumul. 

În plus, ambele părţi purtau, venind 
la întîlnire, povara unor împrejurări 
interne nu lipsite de complicaţii. Can- 
celarul Kiesinger anunţase, încă înainte 
de vizita pregătitoare a lui Michel De- 
bre la Bonn, că pe tărim politic, fără a 
preconiza sau accepta crearea unor fo- 
ruri vest-europene, altele decît cele exis- 
tente, tără a voi să participe la vre» 
operaţie îndreptată împotriva Franţei 
sau efectuată fără ea, guvernul său nu 
concepe o Europă occidentală unită în 
care Marea Britanie nu ar fi prezentă, 
iar U.E.O. îi apare ca un cadru potrivit 
pentru consultări mai aprofundate în- 
tre aceasta şi „cei şase“ ; de asemenea, 
pe plan economic, prevenind eventuale 
cereri franceze cu privire la reevalua- 
rea mărcii, cancelarul precizase că po- 
ziția R.F.G. rămîne neschimbată. A 
doua zi însă după aceste declaraţii, fă- 
cute la 7 martie în cadrul unei reuniuni 
creştin-democrate, „Süddeutsche Zei- 
tung“ publica un amplu, interviu al 
noului preşedinte, socialist, al republicii 
federale. Consecvent cu sine şi cu re- 
zistența pe care a opus-o de-a lungul 
anilor față de reînarmarea Germaniei 
occidentale, Heinemann afirma că, în 
momentul de față, republica federală 
ar trebui să caute să depăşească îngus- 
timile şi rigidităţile politicii de blocuri. 
El spunea : „Vechea mea opoziţie faţă 


11 


"de politie 


aeg 
e gs 


a au m cauzată PE 
urmată atunci de doctorul 
Adenauer nu şi-a atins scopurile, se 
ştie. Din acea politică au rezultat fapte. 
Faptul reînarmării, (faptul) tratatelor 
militare și al integrării în occident. 
Azi nu se poate acţiona politic decit 
pornind de la aceste fapte. Întrebarea 
este în ce direcţie“. Răspunzînd între- 
bării, preşedintele preconiza „nu numai 
înţelegerea cu Apusul“, ci, de asemenea, 
„înţelegerea cu Răsăritul“. Şi, mai de- 
parte: „,„Bundeswehr-ul trebuie să fie 
fundamental gata să fie repus în dis- 
cuţie în favoarea unei soluții poli- 
tice mai bune. Apartenența la N.A.T.O., 
de asemenea, am spus-o destul de 
des în cursul ultimilor ani, nu poate 
fi considerată ca etapa finală a politi- 
cii în problema germană“. Argumentul 
lui Heinemann împotriva apartenenţei 
la N.A.T.O. fiind imposibilitatea de a 
„restabili comunitatea poporului ger- 
man“ pe calea politicii de bloc. 


Interviul din „Siiddeutsche Zeitung“ 
a stîrnit în rîndurile creştin-democra- 
ților o furtună de proteste. Cu atît mai 
aprigă cu cît U.C.D. nu a mistuit încă 
recentul său eşec în alegerile preziden- 
tiale ; cu cît intervenţia noului ales a 
avut un efect de surpriză, preşedintelui 
republicii federale  nerevenindu-i, po- 
trivit prevederilor constituţionale în vi- 
goare, decît limitate puteri politice ; cu 
cît declaraţiile lui privind N.A.T.O. în- 
tilneau întrucîtva atitudinea Franţei 
față de această organizație — și încă 
în momentul în care cancelarul se pre- 
gătea de pe o poziţie de strictă ortodo- 
xie atlantică pentru convorbirile de la 
Paris. Criticile democrat-creştine şi in- 
vitaţiile publice adresate de notabilităţi 
ale U.C.D. preşedintelui, de a se menţi- 
ne în graniţele rolului reprezentativ pe 
care trebuie să-l joace, au determinat 
din partea acestuia o „recidivă“: în 
coloanele ziarului „Die Welt“, el pre- 
ciza că declaraţiile sale nu fuseseră fă- 
cute pe negîndite şi reafirma principa- 
lele puncte ale interviului din „Sid- 
deutsche Zeitung“, 

Un- alt element de inconfort pentru 
doctorul Kiesinger în cursul întîlnirii 
de la Paris avea să provină din rînduri- 
le propriului lui partid : chiar în ziua 
începerii convorbirilor,  săptămînalul 
italian „L’Espresso“ publica explozivele 
declaraţii ale lui Franz-Josef Strauss. 
Liderul creştinilor-sociali (ramura ba- 
vareză a U.C.D.), fost ministru al apă- 
rării şi actual ministru de finanțe, 
expusese reprezentantului revistei con- 
cepţiile sale despre viitorul Europei 
occidentale. „Franța, cita revista, este 
profund atinsă pe plan economic şi so- 
cial, mult mai mult decît se vede... 
Rămîne deci numai Germania federală, 
În Europa nu se poate face nimic fără 
Paris sau împotriva Parisului. Dar Ger- 
mania federală e cea care trebuie să 
tragă. Să tragă Franţa, să tragă toată 
Europa occidentală... Acum, cu Ni- 
xon la Casa Albă şi Franţa în dificulta- 
te, e timpul să pornim la drum şi să 
recîştigăm timpul pierdut“. Fireşte, dez- 
minţirile au fost prompte. Mai întîi la 
Bonn, unde secretarul de stat la Infor- 
maţii, Guenther Diehl, a declarat că 
„ministrul de finanţe e prea inteligent 
pentru ca să fi spus aceasta“, apoi din 
partea ministrului însuşi care, de la 
Teheran, unde se afla, a făcut cunoscut 
că a fost victima unei „falsificări“. Fapt 
este că din asemenea incidente, chiar 
după dezminţiri, tot rămîne ceva în 
atmosferă. 


În ceea ce priveşte partea franceză, 
poziţia pe care avea să se situeze în 
cursul convorbirilor din 13—14 martie 


fusese anunţată mare de minis 

de externe Michel Debré cu prilejul 
scurtei sale vizite la Bonn. El a reafir- 
mat „valoarea europeană“ a politicii 
pe care Franţa o urmează în relaţiile 
sale cu ţările socialiste şi necesitatea 
„de a încuraja tot ce ar putea facilita 
efortul de înţelegere dintre Est şi Vest, 
prin cooperare economică, schimburi 
comerciale şi eventual schimburi cul- 
turale“, iar în ceea ce priveşte viitorul 
Europei, a spus: „Nu noi trebuie să 
cedăm... Naţiunile europene au posibili- 
tatea să se asocieze, să-şi arate solida- 
ritatea, dar nu vor reuşi decît dacă aso- 
cierea lor, dorinţa lor de solidaritate, 
sînt orientate spre un anumit sentiment 
de independenţă. Acest sentiment de 
independenţă ni se pare în ordinea fi- 
rească a lucrurilor...“ În ceea ce pri- 
veşte relaţiile bilaterale dintre cele 
două ţări, ministrul desemnase ca do- 
menii în care progresele ar putea fi 
considerabile cooperarea economică şi 
cea culturală, explicînd : „Aci se află, 
mi se pare, în afara oricăror considera- 
ţii despre opiniile divergente în ceea 
ce priveşte organizaţia atlantică sau 
organizarea Europei, terenul pe care 
cei doi oameni de stat vor putea. încă 
o dată, construi pentru viitor“. Într-o 
altă declaraţie, adăugase : „Pot exista 
divergențe de păreri între naţiuni, așa 
cum pot exista în sînul însuşi al unei 
naţiuni“. Ceea ce observatorii înregis- 
traseră ca o referire, menită să prevină 
întrebări mai explicite, la problemele 
actuale ale Franței: situaţia francului, 
mișcarea revendicativă a salariaţilor, 
controversata reformă universitară, a- 
propiatul referendum şi deosebirile de 
păreri pe care le-a suscitat chiar în 
cercurile majorităţii guvernamentale. 
Poate şi la un fapt care nu se pro- 
dusese încă — avea să se producă în 
ajunul începerii convorbirilor fran- 
co-vestgermane la nivel înalt — dar 
care era probabil cunoscut în ace- 
leaşi - cercuri ale majorității guver- 
namentale: hotărîrea republicanilor 
independenți, „giscardienii“, de a 
adera la „Comitetul de acțiune 
pentru Statele Unite ale Europei“, 


care tocmai se întrunise la Londra, şi” 


de a se pronunţa, în spiritul acestui co- 
mitet, pentru adeziunea Marii Britanii 
la Piaţa comună. 


În acest context — şi cu ecourile 
incomplet elucidatei „afaceri Soames“ 
plutind în atmosferă — preşedintele 
Republicii Franceze și cancelarul Re- 
publicii Federale Germane s-au întil- 
nit în zilele de 13 şi 14 martie pentru 
convorbiri pe care ulterior purtătorii 
de cuvînt le-au calificat „sincere şi 
cordiale“. „Mai mult sincere decît cor- 
diale“, precizează comentatorii. Caru- 
selul întilnirilor din prima zi ilustrează 
însă destul de bine grija pentru o 
atentă şi subtilă respectare a nuanțe- 
lor protocolare. Lucru nu tocmai uşor, 
ținînd seama de deosebirea de conți- 
nut a unora dintre funcţii în cele două 
țări, de cumulul de funcţii al unora 
dintre persoane şi de gripa („reală, 
nu diplomatică“ precizau ziariştii după 
ce se informaseră) care l-a imobilizat 
pe Michel Debré. Cancelarul Kiesinger 
a avut astfel întrevederi cu preşedin- 
tele de Gaulle şi cu premierul Couve 
de Murville. Acesta l-a primit însă, în 
timp ce cancelarul era la palatul Elysée, 
pe Willy Brandt, care este şi vice- 
cancelar şi care abia după aceasta s-a 
întîlnit cu secretarul de stat la externe, 
de Lipkowski. În cursul dejunului 
oferit oaspeţilor, generalul de Gaulle 

remarcate de observatori. Preşedin- 
tele Republicii Franceze a subliniat 
că, de la semnarea tratatului de prie- 
tenie dintre cele două ţări, multe lu- 
cruri au evoluat aşa încît situaţia s-a 
transformat. Reuniuni ca aceasta, a 
amintit el, nu au drept obiect să în- 
cheie noi acorduri, ci să permită fie- 
căreia dintre părţi să-şi explice pozi- 
tiile proprii şi să se clarifice asupra 
poziţiilor celeilalte. „Ceea ce este foarte 
satisfăcător“, a apreciat el, adăugînd că 
francheţea şi sentimentele amicale tre- 
buie să marcheze aceste întilniri. Can- 
celarul vest-german a fost tot atit de 
măsurat în formulări, exprinîndu-și 
mai cu seamă nădejdea că „oricare ar 
fi dificultăţile care s-ar aduna în cale, 
voinţa de a făuri împreună... relaţiile 
noastre şi destinul Europei va continua 
ză condiţioneze atitudinea“ celor două 
ri. 

Ziua următoare şi încheierea con- 
vorbirilor, momentul în care preşedin- 
tele francez şi cancelarul vest-german 
se întîlnesc tradițional cu întreaga 
echipă de miniştri şi experţi care au 
luat parte la ele, în cadrul unei şedinţe 
de lucru lărgite, erau așteptate de obser- 
vatori ca prilejul cel mai bun pentru 
a face bilanţul reuniunii. Preşedintele 
de Gaulle a folosit ocazia pentru a 
evoca din nou — după convorbirile 
între patru ochi cu cancelarul, în care 
se pare că de asemenea le-a abordat 
— problemele la care se referea, ex- 
plicit sau implicit, „afacerea Soames“. 
În ceea ce priveşte relaţiile cu S.U.A., 
a spus el, nu este vorba de a renunţa 
la această alianţă, dar Europa trebuie 
să vrea să se organizeze ea însăşi, în 
ea însăşi. Or, Europa reprezintă un anu- 
mit număr de ţări, dispunînd fiecare 
de anumite mijloace, avînd fiecare o 
anumită personalitate. — ceea ce în- 
lătură orice idee de supranaţionalitate. 
Piaţa comună a fost creată în şase, 


- funcționează în şase, ar putea func- 


ționa mai bine, şi guvernul francez con- 
sideră -că trebuie dezvoltată. Dar nu 
introducînd în sînul ei alie state (cei 
șapte din A.E.L.S. și altele): prin nu- 
mărul şi varietatea lor, a le introduce 
în această comunitate înseamnă a des- 
fiinţa comunitatea. Cooperarea cu ele 
trebuie concepută pe o bază mai largă. 
Este în substanţă, după cîte se afirmă, 
ceea ce şeful statului francez a spus 
şi ambasadorului Soames. După o in- 
tervenţie a lui Willy Brandt referitoare 
la Uniunea Europei Occidentale, preşe- 
dintele de Gaulle a arătat că, deoarece 
consideră recentele consultări de la 
Londra ca o violare a tratatului consti- 
tutiv al Uniunii, Franţa „nu va mai 
merge la U.E.0.“. 

După cum se vede, deşi punctele de 
vedere erau tot atît de depărtate în 
seara de 14 martie ca în dimineaţa de 
13, cele două părţi au preferat să nu 
insiste asupra dezacordurilor. Fără în- 
doială, din preocuparea comună de a 
nu le agrava — şi din preocupările de 
ordin intern ale fiecăreia. Pe planul 
cooperării bilaterale concrete, s-au în- 
scris cinci puncte, dintre care cele mai 
importante sînt hotărîrea de a construi 
împreună (cu sau fără participarea bri- 
vanică) avionul de transport Airbus şi 
aceea de a studia posibilităţile de ame- 
najare în comun a regiunilor înveci- 
nate Lorena şi Saar. Totul indică, nota 
un observator, că relaţiile franco— 
vestgermane vor continua „să trăiască 
încetişor“, 

Pe agenda contactelor sale diploma- 
tice, președintele Richard Nixon a în- 
scris, după turneul său vest-european, 
şi o întrevedere la Washington cu pre- 
mierul Canadei, Pierre Elliott Trudeau. 
El a dorit ca această întîlnire să aibă 
loc cît mai repede, în orice caz înainte 
de 10 aprilie, data începerii conferinţei 
ministeriale a tratatului nord-atlanţic 
programată tot la Washington. De acord 
cu guvernul canadian, s-a stabilit ca în- 
trevederile Nixon-Trudeau să se desfă- 
şoare la 24 şi 25 martie. Intr-un interviu 
acordat ziarului „New York Times“, pre- 
mierul canadian sublinia şi el că dorește 
să cunoască pe Nixon, „omul şi ideile 
sale“. 

Întrevederile americano-canadiene la 
nivel înalt se anunţă interesante din 


multe puncte de vedere. Observatorii 
politici au remarcat că venirea la putere 
în Canada, după alegerile din iunie 1968, 
a tinărului și dinamicului premier Tru- 
deau a pus sub semnul întrebării o serie 
de poziţii şi orientări de politică externă 
ale Canadei, considerate în trecutul nu 
prea îndepărtat ca imuabile. De altfel, 
numeroasele declaraţii făcute de Tru- 
deau în timpul campaniei electorale şi 
după instalarea sa în fruntea guvernului 
canadian atestă categoric hotărîrea 
manifestată la Ottawa de a se proceda 
»la o revizuire completă a politicii ex- 
terne, economice, de ajutor și de apă- 
rare“, Politica țării în viitor — afirma 
Trudeau — „va trebui să fie în concor- 
danță cu resursele sale, cu necesitățile 
naționale şi cu obligațiile legitime în 
problemele mondiale“. S-a ajuns la con- 
cluzia că pentru Canada nu este pro- 
prie numai vocația atlantică, că ea are 
interese majore şi în Pacific, ceea ce 
implică o reevaluare a poziției față de 
Republica Populară Chineză şi alte țări 
din această regiune. De asemenea, Ca- 
nada este intereşată în extinderea rela- 
țiilor sale economice şi de altă natură 
cu ţările din Europa răsăriteană și în 
genere pe toate continentele. 

În mod deosebit atrage atenţia pozi- 
ţia critică a Canadei faţă de N.A.T.O. 
precum şi față de locul şi rolul său ac- 
tual în acest bloc militar. Se reexami- 
nează cu un ochi sever şi fără reticenţe 
angajamentele militare ale ţării în ca- 
drul N.A.T.O. şi se caută un răspuns 
adecvat la întrebarea dacă aceste anga- 
jamente şi poveri militare, consimţite 
altădată și în alte condiţii, mai cores- 
pund situaţiei existente în Europa anu- 
lui 1969. După părerea guvernului şi a 
opiniei publice canadiene, se impune şi 
în această privinţă „o reevaluare radi- 
cală“, deoarece Europa occidentală nu 
are nevoie de prezenţa forţelor mi- 
litare canadiene pentru a se apăra. În 
Canada este larg răspîndită părerea, ex- 
primată de altfel şi de premierul Pierre 
Trudeau, că va veni o zi cînd blocul 
Atlanticului de nord va putea fi supri- 
mat „printr-o acțiune mutuală con- 
venită cu ţările membre ale Tratatu- 
lui de la Varşovia“, dar că şi pînă 
atunci sînt multe de făcut chiar dacă nu 
se vizează retragerea politică a ţării din 
N.A.T.O. 

Poziția Canadei față de blocul Atlan- 
ticului de nord, deși nu este singulară 
printre partenerii acestei alianțe mili- 
tare, a trezit îngrijorări atît la Wa- 
shington cît şi la Londra. Reamintim 
că la recenta sesiune a Commonwealth- 
ului, ținută în capitala Marii Britanii, 
s-au exercitat presiuni abia voalate asu- 
pra reprezentanților guvernului cana- 
dian pentru a-i determina să nu adopte 
hotărîri care ar putea constitui_ un 
exemplu „negativ“ şi ar putea provoca 
o reacție în lanț pe linia slăbirii actua- 
lelor structuri militaro-politice ale blo- 
cului atlantic. Nu mai departe decît la 
sfîrşitul săptămînii trecute, ministrul 
de externe britanic Michael Stewart, 
primind o delegație parlamentară cana- 
diană, şi-a exprimat fățiș nemulțumi- 
rea faţă de intenţia guvernului acestei 
ţări de a reduce efectivele forţelor sale 
afectate pactului nord-atlantic. „În ca- 
zul în care Canada ar adopta o aseme- 
nea măsură, declara Michael Stewart, 
alte ţări i-ar putea urma exemplul“. 

Reamintim, de asemenea, că unul din 
scopurile mărturisite ale turneului vest- 
european întreprins de preşedintele 
Nixon a fost tocmai „revitalizarea blo- 
cului atlantic“. Or, este de presupus că 
în discuţiile pe această temă cu premi- 


erul canadian, președintele american va 
susține acelaşi punct de vedere. 

O recentă hotărîre a preşedintelui 
Nixon, aceea de a se trece la construi- 
rea sistemului de rachete antibalistice 
„Sentinel“, a provocat îngrijorarea pre- 
mierului canadian, care a declarat că 
o asemenea măsură „va pune în pri- 
mejdie pacea lumii“. El a adăugat că 
țara sa „nu este de acord cu nici o 
acțiune care ar escalada pericolul răz- 
boiului“. De notat că două dintre baze- 
le ABM urmează să fie construite în 
imediata apropiere a frontierelor ca- 
nadiene. Pe agenda convorbirilor ame- 
ricano-canadiene s-a înscris astfel o no- 
uă problemă de natură să provoace 
controverse. Trudeau a arătat că inten- 
ţionează s-o discute pe larg cu Richard 
Nixon şi că guvernul canadian își va 
defini ferm poziţia în această privinţă. 

O altă problemă care se va afla fără 
îndoială în centrul discuţiilor ameri- 
cano-canadiene la nivel înalt se va re- 
feri la iniţiativa manifestată de Canada 
în vederea stabilirii de relații diploma- 
tice cu Republica Populară Chineză. Se 
ştie că nici în privinţa adoptării unei 
atitudini realiste față de China popu- 
lară, Canada nu se situează pe o pozi- 
ție singulară. Şi alte ţări occidentale 
s-au pronunţat în ultima vreme în acest 
sens. Încă la 13 mai 1968 Trudeau (pe 
atunci în plină campanie electorală) a 
declarat că ţara sa ar putea începe dis- 
cuţii bilaterale cu China populară. În 
prezent lucrurile au avansat şi sînt în 
pregătire contacte canadiano-chineze în 
capitala Suediei. 

Evident, în cursul întrevederilor de la 
Washington vor mai fi abordate și alte 
probleme internaţionale care interesează 
cele două ţări şi în orice caz problema 
războiului din Vietnam. La acestea se a- 
daugă un voluminos dosar al relaţiilor 
bilaterale americano-canadiene, din care 
cităm problemele ridicate de investi- 
ţiile de capital american în economia 
Canadei, exporturile de petrol, acordu- 
rile dintre cele două ţări privind pro- 
ducţia de armament, contingentările 
impuse asupra unor produse agricole, 
„Piaţa comună“ americano-canadiană a 
automobilelor şi altele. 

'Toate aceste chestiuni sînt deosebit de 
complexe şi delicate, mai ales pentru o 
ţară cum este Canada, aflată într-un 
profund proces de căutări pentru gă- 
sirea unui drum propriu de dezvoltare 
în politica sa internă şi externă. Ele 
sînt cu atît mai complexe cu cît, potrivit 
unui document canadian, „în lume nu 
există altă ţară suverană a cărei econo- 
mie să depindă într-o asemenea măsură 
de o putere străină“, respectiv de Sta- 
tele Unite ale Americii. 

Președintele Nixon şi premierul ca- 
nadian Trudeau au într-adevăr pentru 
discuţiile lor, pentru primul lor contact, 
o agendă extrem de încărcată. În aceste 
condiţii este de presupus că vor fi luate 
în considerare nu atît soluţii definitive 
la problemele dezbătute, soluţii care 
nu pot fi obţinute de pe o zi pe alta, 
cît procesul de clarificare necesar pen- 
tru abordarea concretă ulterioară a 
multiplelor aspecte pe care le implică 
relaţiile dintre Statele Unite şi Canada 
în contextul evoluţiei și tendinţelor ce 
se manifestă astăzi în lumea contem- 
porană. 

Cînd afirmă că ţara sa nu va putea 
duce o politică cu totul opusă celei a 
Statelor Unite, premierul canadian sub- 
liniază totodată că, ţinînd seama în 
primul rînd de interesele naţionale ale 
Canadei, „guvernul său nu se va teme să 
contrarieze Washingtonul în anumite 
probleme“, 

„Probabil că nu există în lume o altă 
țară care s-a proclamat independentă 
şi unde totuși controlul străinilor asu- 
pra economiei și asupra însuși teri- 
toriului să fie atît de amplu și cuprin- 
zător ca în țara noastră. De fapt, o ase- 
menea situație transformă independen- 
ţa noastră în ceva foarte relativ. Atita 
timp cit se menţine această situaţie, 
noi vom rămîne din multe puncte de 
vedere o țară colonială”. 

Ferdinand Marcos, președintele Fili- 
pinelor, declara aceste lucruri în urmă 
cu aproape doi ani. În diferite variante 
ideile acestea au revenit de multe ori, 
de atunci încoace, chiar dacă nu îm- 
brăcau întotdeauna o formă declara- 
tivă. Conștiința situației cvasicoloniale 
a țării și respingerea ideii perpetuării 
ei au generat o continuă stare de 
nemulțumire care ameninţă, în ultima 
vreme, să ia o amploare cu totul deo- 
sebită. Manifestaţiile de protest desfă- 
șurate în ultimele luni în fața ambasa- 
dei Statelor Unite și a Congresului 
Filipinelor au întrunit un număr 
de participanți considerabil mai mare 
iață de perioada respectivă a anilor 
trecuți. Mai mult, atmosfera protestata- 
ră pare să se extindă şi asupra unor 
grupări însemnate din cercurile con- 
ducătoare, care nu de mult erau spriji- 
nitoarele fidele ale politicii S.U.A. în 
țară. 

În fața ultimelor știri din Arhipelagul 
filipinez se ridică astfel îndreptățita 
întrebare : se mai poate susține viziu- 
nea la modă în propaganda america- 
nă : „Filipinele — o oază de liniște în 
mijlocul unui vulcan” ? 


„OMUL DE ALERGĂTURĂA“ AL S.U.A. 


Cindva, într-o vreme care se pierde 
în negura începuturilor, „Creatorul“, 
siirșind de întemeiat lumea aceasta, 
şi-a privit cu mulțumire opera și și-a 
frecat cu satisfacție mîinile. Atunci au 
căzut de pe mîinile lui aproape 7 100 
de fărimituri de pămînt care s-au 
transformat în aproape 7 100 de insule. 
Pe aceste insule au venit să trăiască 
o multitudine de neamuri. Așa s-au 
născut Filipinele, spune o legendă a 
ării, 

În 1551, cînd a atins pentru prima 
oară coastele insulelor, Magellan, cu- 
cerit de bogăția și frumusețea lor, le-a 
botezat cu numele infantelui Filip, vi- 
itorul Filip al II-lea al Spaniei. Va- 

În centrul Manilei 


O puternică demonstraţie a populaţiei 


filipineze în fața ambasadei ameri- 
cane, împotriva războiului din Viet- 
nam 


rietatea tipurilor de localnici a fost 
astfel sporită prin adăugarea stratului 
spaniol. Vreme de aproape patru se- 
cole, sub stăpinire spaniolă, Filipinele 
și-au adincit contrastele, micșorindu-și 
posibilitățile de omogenizare. Însă, în 
ciuda sau poate chiar întărită de sta- 
vilele pe care i le punea în cale starea 
de colonie, în Filipine a luat naștere 
și s-a dezvoltat cu timpul o impor- 
tantă conștiință națională. 

În 1946, după aproape patru secole 
de stăpinire spaniolă și după cinci de- 
cenii de dominație americană, Filipi- 
nele se declară independente. S.U.A. 
nu se pot opune acestui act, promis 
poporului filipinez încă din 1935, dar 
iau unele măsuri care să ducă la men- 
ținerea fostelor lor poziții în arhipela- 
gul filipinez. „Proclamaţiei de inde- 
pendență” i se adaugă la sfîrşit un 
amendament care spunea: „Drepturile 
de proprietate ale Statelor Unite și ale 
Filipinelor vor fi prompt delimitate și 
fixate și toate drepturile de proprietate 
existente ale cetățenilor sau societăți- 
lor Statelor Unite să fie recunoscute, 
respectate și păzite în aceeași măsură 
cu drepturile de proprietate ale cetă- 
țenilor Filipinelor”. La scurt timp după 


obținerea independenţei, Republica Fi- 
lipine a încheiat cu Statele Unite un 
pact de așa-zisă „apărare reciprocă” 
și un acord de asistență multilaterală. 
Toate acestea s-au tradus în realitate 
prin întărirea pozițiilor capitalului ame- 
rican în economia filipineză, prin ade- 
rarea Filipinelor la politica statului 
american și folosirea lor — avind în 
vedere poziția geograiică — drept una 
din cele mai importante platforme mi- 
litare ale S.U.A. în Asia de sud-est. 
Încă din 1947, S.U.A. au obţinut conce- 
sionarea a 23 de terenuri din Filipine 
destinate construirii de baze militare. 
Actualmente, în cadrul acestor baze 
(Clark Field, Subic, Sangley Point sau 
Mactan) se află 48 000 de militari ame- 
ricani. 

În 1966, guvernul american a cerut 
Filipinelor să participe mai „substan- 
tial” la războiul vietnamez. Datorită 
aderenței la blocurile S.E.A.T.O. şi 
A.S.E.A.N., în cadrul celui dintii fiind 
chiar „membru fondator”, Filipinele au 
fost nevoite să furnizeze războiului dus 
de S.U.A. în Vietnam nu numai terenuri 
pentru baze militare strategice, ci și 
oameni. În 1956, pentru a linişti opinia 
publică filipineză, care a reacționat 
violent față de trimiterea în Vietnam 
a 2000 de soldați filipinezi, președin- 
tele Marcos a declarat că ar 
fi vorba nu de o încadrare în rîn- 
dul trupelor combatante, ci doar de 


fe 


ahi, 


en | 


un Ec dă sir 
o acțiune „umanitară“ 
tehnico-medicală... 

De la început, instalarea bazelor a- 
mericane a produs neliniște și proteste 
în rindul populației filipineze. Ampli- 
ficarea şi intensificarea atmosferei 
protestatare au dus în cele din urmă 
la reducerea termenului privitor la sta- 
ționarea bazelor americane pe terito- 
riul filipinez de la 99 la 25 de ani. 
Dar. obţinînd satisfacerea, și aceasta 
parțială, doar a unuia dintre punctele 
unui întreg program de revendicări, 
care, îndeplinit în întregime, ar duce 
la o totală revizuire a relațiilor dintre 
Statele Unite și Filipine, filipinezii nu 
s-au declarat mulțumiți continuînd să 
ceară reluarea în discuție a acorduri- 
lor încheiate în 1946. 

Trimiterea, anul trecut, de noi trupe 
în Vietnam a resuscitat revolta filipi- 
nezilor, care suportă tot mai greu pre- 
zența americană în țară cu numeroa- 
sele complicaţii și greutăți pe care le 
comportă aceasta pentru Filipine. Re- 
ilectind în cuvintele lui „aspiraţiile 
majorității covirșitoare ale poporului 
filipinez” („The Philippine American”) 
cu cîteva zile în urmă, ministrul de 
externe Carlos Romulo a făcut cu- 
noscută intenția guvernului său de a 
cere S.U.A. desființarea bazelor de pe 
teritoriul țării, imediat ce războiul din 
Vietnam va lua sfîrşit. Se pare astfel că 
„omul de alergătură” al Statelor Unite, 
cum au fost denumite Filipinele, în- 
cepe să dea tot mai frecvente sem- 
ne că ar dori să „alerge“ în scopuri 
proprii, desprinzindu-se de direcția tra- 
sată de S.U.A. 

O ȚARĂ IŞI CAUTA PERSONALITATEA 


Pentru S.U.A., Filipinele urmau să re- 
prezinte un reflex asiatic al „demo- 
craţiei americane”, să devină un „mo- 
del” de viață american pentru celelalte 
popoare ale Asiei. Dar planul ameri- 
can a eșuat. Cauza? Răspunsurile la 
această întrebare au fost numeroase, 
dar toate sînt rezumate de o singură 
concluzie : poporul filipinez dorește cu 
toată ardoarea independenţa deplină a 
patriei sale. Filipinele își caută drumul 
de dezvoltare, dar acest drum trebuie 
să-i aparțină, să-i ilustreze personali- 
tatea, să o conducă la o dezvoltare ar- 
monioasă, lipsită de contradicţiile fe- 
lurite existente în momentul de faţă. 
De aceea „simbioza”  politico-socială 
cu S.U.A. nu le mai convine filipinezi- 
lor. 

Contrastele filipineze sînt foarte nu- 
meroase. Există o mare varietate de 
niveluri de civilizaţie și de viaţă. 

Nu întimplător Filipinelor li se mai 
spune țara în care bogaţii devin tot 
mai bogați, iar săracii tot mai săraci. 
La un pol al vieţii sociale filipi- 
neze, opus celui care întrunește majori- 
tatea locuitorilor — lucrători agricoli, 
muncitori, mici funcţionari — se află un 
mănunchi de mari bogătași ce duc 
o viață de lux exorbitant, aproape in- 
credibil. Deși dețin cărbune, minereu 
de fier, crom, aramă, nichel, magneziu, 
aur (fiind a șasea țară producătoare 
de aur din lume), Filipinele sînt încă 
țara în care puterea moșierilor, dețină- 
tori de terenuri imense, e nelimitată și 
în care se acordă încă prea puțină a- 
tenție marilor bogății industriale ale 
țării. 

E drept că unele ramuri industriale 
au cunoscut în ultimii 20 de ani o anu- 
mită dezvoltare, dar aceasta se referă 
în special la industria chimică, de ex- 
tracție ca și la transporturi, telecomu- 
nicaţii, adică la acele ramuri econo- 
mice în care investirea de capital adu- 


z A 
ajutorare 


"yP rA Sea A EE PA 
Aaa Re An 0-6 A 
y =" A 


s + 


Fu A 
cea societăţilor străine maximum de 
profit în cel mai scurt timp. Totodată, 
au fost neglijate aspecte importante ale 
economiei îilipineze, ca prelucrarea ni- 
chelului. Aceleași societăți străine, în 
special americane, beneficiază de mari 
credite în cadrul băncilor naționale, te- 
ducînd astfel posibilitatea întreprinde- 
rilor locale de a obţine împrumuturi. 
În cadrul unei anchete, doi economiști 
filipinezi, Prudente și Luchauco, au de- 
monstrat că valoarea creditelor primite 
de companiile străine de la băncile 
tilipineze depășește anual cifra de 
1,3 miliarde pesos. 

În rîndurile filipinezilor stirnesc o îm- 
potrivire tot mai mare controlul și su- 
premaţia deținută de străini asupra 
exportului și importului țării. 50 la sută 
din totalul schimburilor comerciale se 
fac cu S.U.A. Nemulțumirea Filipinelor 
în această privință durează de mult 
și au existat numeroase încercări de 
a scăpa de sub tutelă. În 1966 s-a ajuns 
chiar la expunerea în parlament a unor 
reguli ce ar fi dus sub controlul filipi- 
nez exportul, dar americanii au protes- 
tat imediat, în virtutea legii potrivit că- 
reia acest control le revenea. Filipi- 
nezii n-au renunțat totuși la ideea lăr- 
girii ariei de relații comerciale, ceea 
ce ar da avint dezvoltării economice a 
țării și ar asigura căi de soluționare 
unor certe probleme ale vieții social- 
economice. Liberalizarea comerţului ex- 
terior, ca și stabilirea de noi relaţii, 
printre care cele cu țările socialiste 
din Europa, au devenit în ultima vreme 
obiectul unor largi discuţii în cadrul 
cercurilor conducătoare îilipineze, ne- 
liniștite de dezechilibrarea balanței co- 
merciale (în anul care a trecut, s-a în- 
registrat o creștere de 30 la sută a im- 
portului în raport cu o scădere de 10 la 
sută a exportului). În mai 1968, Ca- 
mera Reprezentanţilor a aprobat, în 
ciuda protestului unora dintre depu- 
taţii liberali — adepţi fervenţi ai men- 
tinerii stricte a legăturilor „tradițio- 
nale” —, un proiect de lege care per- 
mite stabilirea de relații comerciale cu 
țările socialiste din Europa. La sfîrşitul 
anului 1968, o delegație economică fili- 
pineză a întreprins un turneu într-o se- 
rie de state socialiste, printre care și 
țara noastră. 

Nu de mult, această reconsiderare 
a orientării externe a ţării a fost reafir- 
mată de ministrul de externe Carlos 
Romulo care a subliniat dorința gu- 
vernului său de a stabili și relaţii di- 
plomatice cu ţările socialiste. 

Totodată, Filipinele au hotărit extin- 
derea relaţiilor economice și culturale 
cu celelalte țări ale Asiei, preconizînd 
o participare sporită la rezolvarea pro- 
blemelor regiunii de sud-est a conti- 
nentului. 


CE ESTE „FILIPINIZAREA“ ? 


Se vorbeşte mult în ultimul 
despre o „filipinizare” a Filipinelor, 
prin aceasta înțelegindu-se ofensiva 
întreprinsă de cercuri naționale îilipi- 
neze pentru a cîştiga poziţii cît mai 
importante în viața socială și econo- 
mică a țării şi peniru a îndepărta 
imixtiunea americană în treburile in- 
terne și externe ale Filipinelor. Feno- 
menul nu e de dată recentă în istoria 
tării. 2 

După 1960, mai ales, burghezia na- 
țională a depus mari eforturi pentru a 
prelua controlul asupra unor între- 
prinderi, substituind monopolurile 
străine și pentru a obține unele posturi 
de conducere în cadrul companiilor 
controlate de capitalul american. In- 
filtrarea elementului filipinez în con- 

ducerea economică a fost facili- 
tată de pregătirea unor cadre de 
specialitate chiar în întreprinderile de- 
ținute de americani. Aceasta îi făcea 
pe unii economiști filipinezi să afirme 
ironic că prin pregătirea acestor spe- 
cialiști Statele Unite și-au asigurat pro- 
priii uzurpatori... Astăzi multe dintre fos- 
tele întreprinderi americane aparțin 
unor companii locale. Printre acestea 
se află și cea mai mare întreprindere 
bazată pe capital american din Fili- 
pine „Manila Electric Company”. 

Există tendința de a se limita terme- 
nul de „filipinizare” numai la accepţia 
sa economică. El are însă o sferă mult 
mai largă, înglobînd toate încercările 
filipinezilor, azi din ce în ce mai în- 
semnate, de a se conduce singuri. 

Unei îilipinizări a economiei țării i se 
alătură una a vieţii social-politice. 
În ciuda secolelor de dominație străină, 
în Filipine s-a născut și s-a dezvoltat 
o importantă mișcare democratică. În 
timpul stăpinirii coloniale americane, 
mișcarea pentru independență a fost o 
mișcare naţională generală, cuprinzind 
pe lingă muncitorime și țărănime și o 
parte însemnată a burgheziei națio- 
nale. În 1930 a fost creat P.C. din Fili- 
pine, care va conduce în timpul războ- 
iului lupta „Armatei populare antijapo- 
neze” — Huk. În jurul anului 1946 la 
mișcare aderă o parte importantă a 
burgheziei naţionale, care aspira la ob- 
ținerea protecțioiismului economic pen- 
tru întreprinderile filipineze. Nu după 
mult timp ea se va retrage, fiind, pe 
de o parte speriată de caracterul ra- 
dical al reformelor preconizate de huki, 
iar pe de alta — atrasă de imperialiștii 
străini prin unele concesii de ordin eco- 
nomic. 

Infiltrarea vertiginoasă a capitalului 
american în țară, participarea Filipine- 
lor tot mai „substanţial” la războiul din 
Vietnam, ca și adincirea corupției 
au înrăutățit situația maselor de mun- 
citori şi țărani și au nemulțumit tot 
mai mult păturile largi ale poporu- 
lui. Un moment important în istoria fe- 
nomenului de „filipinizare” l-a consti- 
tuit aderarea la nemulțumirea și cerin- 
tele generale a unor personalități din 
viața politică filipineză. E încă recentă 
în amintirea filipinezilor așa-numita 
„ceartă între generali” din 1967, 
cînd generalul filipinez Manuel Cabal, 
jignit de americanul William Mutterm, 
a ripostat violent, numindu-i pe toţi cei 
262 de consilieri americani niște „lipi- 
tori care nu fac decit neajunsuri” Fili- 
pinelor și care ar fi bine să se rein- 
toarcă în America. Ziarele lăsau să se 
înțeleagă, citind aceste cuvinte, că nu 
numai Cabal avea această părere. Ca- 
mera inferioară a Congresului filipinez 
adoptase chiar în 1967 în unanimitate 
o rezoluție prin care se cerea o revi- 
zuire completă a relaţiilor Filipinelor 
cu S.U.A. 

Astăzi, noi pături sociale se ală- 
tură luptei pentru satisfacerea unei 


revendicări economice și politi- 
ce, pentru ciștigarea unei depli- 
ne independențe. În următorii ani, 


se preconizează — de către forțele cele 
mai înaintate ale muncitorimii filipi- 
neze % crearea unui front național unic 
al muncitorilor, ţăranilor, intelectuali- 
lor şi burgheziei locale, a cărui activi- 
tate să ducă în cele din urmă la schim- 
barea situaţiei Filipinelor — țara care 
„nu a dispus niciodată integral de pro- 
priile sale treburi și de soarta sa”. Tot 
mai frecvent Statele Unite văd cu în- 
grijorare că Filipinele își dezmint re- 
numele de „oază de linişte în mijlocul 
unui vulcan”. 

Universitatea din Dakar 


Un student în costum tradițional 

MEDINA DAK ARULUI 


Corneliu Vlad 


Prin descoperirea Americii, Peninsula 
Capului Verde, vatra actualei capitale 
senegaleze, a încetat să mai fie „finis 
terrae”, „sfîrșitul pămîntului“. Pierderea 
unui asemenea privilegiu onorific urma 
să fie însă compensată din plin de altele, 
mult mai pragmatice. Poziţia extrem- 
occidentală, pentru Lumea Veche, a așe- 
zării a plasat-o la răspintia unor im- 
portante căi de comunicație maritime și 
mai apoi aeriene ; marea deschidere spre 
lume a vestului african (proces asupra 
căruia, din nefericire, pecetea colonialis- 
mului s-a imprimat atît de profund) a 
folosit, începînd din secolele trecute, Da- 
karul ca un contor de bază. Orașul a 
devenit cel mai mare port de pe coasta 
vestică a continentului, suprafața sa a 
crescut din primii ani ai secolului și pînă 
acum de aproximativ 15 ori, iar popu- 
lația de peste 20 de ori. Greu de men- 
ținut, într-un asemenea ritm de evoluție, 
personalitatea așezării iniţiale, acum nici 
a zecea parte din oraș; și la fel de 
greu de imaginat un profil bine contu- 
rat, armonios, în afara eteroclitului, pen- 
tru Dakarul de azi. Poate de aceea la 
Dakar îți impui foarte des sč 
defineşti profilul inedit, nota unică a 
urbei, încercînd să juxtapui solicitări nu 
o dată contradictorii. Dacă te apropii 
dinspre mare, de pildă, Dakarul ţine 
să te documenteze la modul cel mai 
didactic — oferind imaginea metropo- 
lei: prospere, care te primește în rada 
portului deschisă într-un arc larg și 
străjuită, panoramic, de siluetele albe, 
înalte, ale noii arhitecturi a orașului 
și oferind, totodată, imaginea insulei 
Goreea, în fața orașului peninsular, con- 
turată de ruinele vechilor case coloniale, 

somnolînd parcă în afara oricărei velei- 
tăți de activitate economică sau socială 
mai susținută. Străbătindu-l, orașul ţi se 
detaliază pe aceiași parametri. 

Din piața Sandaga, „pîntecele Daka- 
rului”, care confirmă toate atributele 
consacratului perimetru comercial tipic 
colectivităților musulmane, animația ge- 
nerată de dinamica vînzare-cumpărare 
(al cărei punct forte rămîne, și aici, în- 
delunga parlamentare preliminară), se 
răspiîndește radial de-a lungul străzilor 
pline de prăvălii și negustori ambulanți 
pe o rază de cîțiva kilometri. 

Către est, se întind cartierele noi con- 
struite de SICAP (Société Immobilière du 
Cap Vert) cu vile mici, bine camuflate 
de verdeață, locuite în general de func- 
ționari, comercianți, militari. Spre vest, 
„Quartier des affaires françaises“, unul 
din primele locuri care s-a supus rigori- 
lor urbanismului european, cu străduțe 
înguste și întortocheate, delimitate de 
blocuri cu cîteva etaje, austere și cenușii, 
întreține o atmosferă economică, dar mai 
ales bancară şi comercială febrilă. Grand 
Dakarul, ocupînd o suprafață relativ 
mare a orașului (circa 90 hectare), muli 
mai populat decît alte cartiere, primește 
mai ales imigranții sosiți la Dakar direct 
din brusă, în cursul ultimilor 15 ani. 
Foarte puține elemente de oraș modern; 
locuințele, „bidonville” sau, cum se spune 
la Dakar pentru o mai mare precizie, 
„baraqueville”, sînt adesea dispuse în 
afara oricărei griji de a închipui ideea 
de stradă. Către. nord, „zona indus- 
trială”, denumită așa nu atit pentru ac- 
tuala ei configurație (obiectivele indus- 
triale sînt puține și de proporții modeste, 
locuințele, în general barăci de lemn, 
sînt risipite pe terenuri mlăștinoase — 
cultivate sau virane), cît mai ales pentru 
destinaţia pe care edilii oraşului i-au con- 
ferit-o — loc de amplasare a unor vii- 
toare întreprinderi economice importante. 

Dintre toate cartierele, cel care nä- 
zuieşte să dea cît mai mult acestui oraș 
în căutarea noii sale personalități este 
Medina. Nu se poate afirma despre Me- 
dina că este nici trecutul, nici viitorul 
Dakarului. Deși are foarte mult din tre- 
cut, deși are puțin din viitor, această 
parte a oraşului e mult mai bine sincro- 
nizată decît altele cu nivelul general 
de dezvoltare a capitalei senegaleze. 

Medina nu este numai unul din polii 
activității „pe pămînt” a profetului Ma- 
homed, adică orașul sfint al musulma- 
nilor de pretutindeni, aflat în Arabia 
Saudită. Medina este şi numele pe care 
îl iau, de multe ori, cartierele tradițio- 
nale ale marilor oraşe africane cu un 
procent însemnat de populaţie islamizată. 
Unul din cartierele principale ale ora- 
șului Bamako, capitala republicii Mali, 
se cheamă „Medina Koura”; în nordul 
contineniului, principalele orașe maghre- 
biene (Tunisul, Rabatul etc.) au aproape 
fiecare un vechi cartier numit Medina. 

Obiectiv din cele mai căutate — şi 
poate supralicitat — de turiştii aflaţi la 
Dakar, Medina le prezintă un composi- 
tum bizar de tradiţie și noutate — aglo- 
merînd elemente de sat african tradițio- 
nal, aşezare musulmană și cartier citadin 
modern. Străzile, în cea mai mare parte 
asfaltate, sînt trasate drept și se intersec- 
tează în unghi de 90°, permijind edililor 
să cedeze tentaţiei de a le fixa numere 
şi nu denumiri. Ceea ce conferă cartieru- 
“lui în ansamblu armătura unei sistemati- 
zări moderne. Dar, de-a lungul acestor 
„Avenues" şi „streets” se înșiră căsuțe 
scunde de pămînt sau barăci de scîn- 
duri ori tablă, făcînd ca „„medina”, ca 
-substantiv comun, să capete în Africa re- 


zonanța pe care o are „favela” în partea 
cealaltă a Atlanticului, în America de 
Sud. Pretutindeni, copii — cei mai mici, 
aproape goi, gravitează gălăgios în ju- 
rul cişmelelor; ceilalți bat mingea în 
plină stradă şi se poate întîmpla ca 
atunci cînd te văd cu aparatul de foto- 
grafiat să adopte o postură considerată 
de ei probabil fotogenică — strîngîndu-se 
în grup surizători și implorindu-te să de- 
clanșezi declicul. Penale stau la rînd în 
fața cișmelelor, înconjurate de cele mai 
felurite recipiente domestice (ale, găleți, 
ulcioare), discutind și rizind pe tonuri 
foarte acute sau contestindu-și dreptul de 
prioritate la aprovizionarea cu apă. 
După-amiaza, bărbaţii, îmbrăcaţi de 
regulă într-un galabieh bleu și purtînd pe 
cap un fes roșu-închis, stau de vorbă 
la umbră sau ascultă, strînși în jurul unui 
tranzistor, emisiunile postului de radio 
Senegal. 

Către sfîrșitul săptămînii, seara, cînd 
activitățile zilnice s-au terminat și căl- 
dura pierde din putere, ritmul tam-tam-u- 
rilor (prezente pretutindeni, chiar aici, în 
inima Dakarului), cheamă colectivitățile 
la răscruci, în curțile mai încăpătoare, 
sau pe terenurile virane ale Medinei. În- 
cepe dansul. Execuţia sa cere claritate, 
precizie, acord perfect între cel ce dan- 
sează şi cei care-l susțin cîntînd sau bă- 
tînd tam-tam-ul. Cadrul obișnuit este cer- 
cul format de spectatori, care sînt în ace- 
lași timp participanţi efectivi. În zilele de 
la sfirsitul anotimpului uscat, în Medina, 
ca de altfel în întreaga  Peninsulă a 
Capului Verde, se dansează  frecveni 
„Ndaw-Rabine", „Yaba” și „Goumbe" — 
toate trei, invocaţii ale ploii. „Ndaw-Ra- 
bine”, avind un fond de practică reli- 
gioasă, impune o costumație sobră, pași 
mărunți, mișcări ponderate ale bustului 
şi braţelor — totul sugerind o atitudine 
de supunere şi umilinţă. Sunetele tam- 
tam-ului sînt, şi ele, de o solemnitate 
gravă — și s-ar putea zice — „bine tem- 
perată”. Mi se atrage atenţia că s-a tre- 
cut la dansul următor — „Yaba”: în- 
tr-adevăr, tam-tam-ul sună mai puternic, 
ritmul se accelerează. Dansul a pierdut 
caracterul religios, cuvintele sale cuprind 
doar un omagiu adus naturii și exprimă 
bucuria pentru recolta viitoare. Bărbaţii 
încep apoi să joace „Goumbe”. Unul 
din ei, numit „mbandakatt”, impune tobe- 
lor tăcere; apoi, într-un acompa- 
niament discret, începe să recite ver- 
surile unui poem pe care asistența le 
reia în cor, iar tam-tam-ul le ritmează. 
Uneori, el laudă calităţile tinerilor pre- 
zenji. Alteori se transformă în poet sa- 
tiric și, nu o dată, la vorbele sale, fetele 
care devin obiectul ironiei izbucnesc în 
plins. Totul se petrece pe un fundal me- 
lodic şi ritmic riguros întreținut de asis- 
tență. 

Evident, oricît de plastice și de expre- 
sive ar fi, dansurile senegaleze nu di- 
vulgă de la sine celor neiniţiați multiplele 
lor semnificaţii ; de aceea, privilegiul de 
a căpăta lămuriri în timpul evoluției dan- 
satorilor e mai mult decît binevenii. 

Medina nu mai éste însă de mult te- 
renul ideal de lucru al cercetătorilor fol- 
clorului african. Cit de autentice mai 
pot fi, de pildă, dansurile recoltei, inter- 
pretate de locuitorii Medinei, care nu se 
mai ocupă decît absolut incidental cu 


- agricultura ? Tam-tam-ul atacă astăzi, cu 


degajare, cha-cha-ul cubanez, 
tangoul argentinian. 


aceeaşi 
twistul american, 


Medina ocupă o poziţie centrală în 
oraş. Majoritatea locuinţelor sale sînt 
însă considerate necorespunzătoare, in- 


Sculptură senegaieză tradițională 


salubre. Guvernul, apreciind această si- 
tvație, a stabilit, încă din primele mo- 
mente care au urmat actului dobiîndirii 
independenței ţării, o serie de măsuri 
pentru renovarea 'Medinei. Un prim pro- 
iect în acest scop, elaborat în 1959, pre- 
coniza reconstruirea în proporție de sută 
la sută a cartierului, adică exproprierea 
tuturor proprietarilor. Autorităţile au con- 
siderat însă mai potrivit să procedeze la 
o renovare gradată — într-o primă etapă 
urmînd a fi Arapi din imobilele lor 
dept numai 20 la sută din proprie- 
ari. 

— Viitorul Medinei, al capitalei Sene- 
galului în general — ne spunea arhi- 
tectul E. Giroult, directorul Comitetului 
pentru urbanizare a Dakarului și preşe- 
dintele Comisiei pentru renovarea Me- 
dinei — nu poate fi planificat decit prin 
încadrarea sa în contextul dezvoltării 
noastre generale. Bineînţeles, se poate 
considera că într-o ţară în curs de dez- 
voltare, lipsită adesea de posibilități de 
investiții pe măsura necesităților, este mai 
potrivit să optezi pentru construirea de 
cartiere noi în zonele încă neocupate 
ale orașului, decit să dărîmi din temelie 
și apoi să reconstruiești vechile cartiere, 
între care şi Medina. Totuși, din punct 
de vedere al igienei publice, renovarea 
cartierelor insalubre este o operaţie care 
reclamă o acţiune cît mai operativă. 

De aceea, de cîțiva ani, tirnăcopul și 
apoi mistria constructorilor se exercită 
cu succes în diferite puncte ale Medinei. 
După demolarea primei zone a cartie- 
rului, una din cele mai insalubre, pe 
locul rămas gol a fost ridicat „satul ar- 
tizanal  Soumbedioune” — un complex 
de case africane tradiționale, care adă- 
postesc atelierele celor mai cunoscuți 
artişti populari ce lucrează în bronz, 
fildeş, abanos. Conceput şi realizat ca 
obiectiv cu - caracter- mai degrabă eco- 
nomic (artizanal) și turistic decît edilitar 
în sensul strict al cuvîntului, Soumbe- 
dioune este tipic totuși pentru cel ce se 
interesează de dezvoltarea viitoare a 
Medinei ca zonă urbană modernă, mai 
ales ca simbol al strădaniei autorităților 
senegaleze de a oferi Dakarului chipul 
unui oraş cu adevărat reprezentativ pen- 
tru- capitala unei țări care- pășește pe 
calea progresului. 


În acest an, Comisia de dezvoltare 
socială a Consiliului economic și 
social al O.N.U. și-a desiășurat la 
New York, la sediul Organizaţiei 
Naţiunilor Unite, între 17 februarie 
și 5 martie, cea de-a douăzecea 
sesiune. La lucrări au fost reprezentate 
32 țări, au asistat în calitate de obser- 
vatori alte 11 țări membre ale O.N.U., 
5 instituții specializate, 6 alte organe 
sau organisme ale O.N.U., 29 organi- 
zații neguvernamentale, precum și alte 
asociaţii internaționale. În cadrul se- 
siunii au fost prezentate și dezbătute 
o serie de rapoarte, dintre care sem- 
nalăm „Rolul educaţiei în dezvoltarea 
economică și socială“, „Raportul Con- 
ferinţei internaționale a miniștrilor res- 
ponsabili în domeniul protecției so- 
ciale”, „Raportul preliminar asupra po- 
liticilor și programelor pe termen lung 
în favoarea tineretului în cadrul dez- 
voltării naționale”, „Aspectele sociale 
ale celui de al doilea deceniu al Na- 
țiunilor Unite pentru dezvoltare”, „Pro- 
gramul de lucru al Comisiei de dezvol- 
tare socială pentru anii 1969—1973”, 
„Activitatea Institutului de Cercetări al 
Naţiunilor Unite pentru dezvoltare so- 
cială”. 

În discuţiile purtate, reprezentanții 
statelor membre ale acestei comisii au 
făcut un amplu schimb de expe- 
riență, căutînd soluţii ce ar putea fi 
recomandate factorilor responsabili în 
vederea rezolvării diferitelor probleme 
majore. 

Printre documentele care au reţinut 
în mod deosebit atenția Comisiei, au 
fost, după părerea noastră, în primul 
rînd cele referitoare la rolul educaţiei 
în dezvoltarea economică și socială și 
la politicile și programele pe termen 
lung în favoarea tineretului în cadrul 
dezvoltării naționale. 

Raportul U.N.E.S.C.O., dezbătut de-a 
lungul a patru ședințe ale Comisiei, a 
făcut o trecere în revistă a obiectivelor 
educaţiei, precum și a conceptelor de 
bază care afectează dezvoltarea edu- 
cației. El a tratat în mod egal tendin- 
tele care se fac simţite în dezvoltarea 
planificării educaţiei, dar și probleme 
ale expansiunii cantitative, ale finan- 
țării educației, randamentul sistemelor 
educative, obiectivele educaţiei, struc- 
turile învățămîntului și gradul lui de 
corespondență la nevoile etapei, pro- 
blemele învățămîntului superior, ten- 
dințe noi în cercetarea pedagogică etc. 
Raportul preliminar asupra politicilor 
și programelor pe termen lung în fa- 
voarea tineretului în cadrul dezvoltării 
naționale, examinat de comisie de-a 
lungul a cinci ședințe, a fost un docu- 
ment deosebit de valoros, care, anali- 
zînd situaţia tinerilor din întreaga lume, 
a semnalat tendințele demografice și 
problemele care apar în ceea ce pri- 
vește sănătatea, educația, munca şi 
timpul liber. În același timp, au fost sub- 
liniate acțiunile constructive întreprin- 
se de către tineret în cadrul serviciilor 
de dezvoltare locală, națională și in- 
ternațională, dar și principiile din care 
trebuie să se inspire factorii responsa- 
bili în acțiunea de planificare în fa- 
voarea tinerilor de la 12 la 25 ani și în 
examinarea programelor și structurilor 
care permit coordonarea activităţii di- 
verselor ministere etc. În raport este cu- 
prinsă și ideea necesităţii studierii pro- 
gramelor vizind asigurarea formării și 
angajării tinerilor care nu-și pot ter- 
mina studiile, progresul tinerelor femei 

și al tinerelor fete, precum și formarea 
de cadre profesionale și voluntare ale 
mișcărilor de tineret. 

Reprezentantul secretarului general 
al O.N.U., care a prezentat rapor- 
tul, a atras atenția că în zilele noastre 
un imens număr din tinerii lumii trăiesc 
în țările în curs de dezvoltare și că 
tinerii din lumea întreagă doresc să 
participe la edificarea societăţii viitoa- 
re. Nu este necesar să se stabilească 
planuri distincte pentru tineret, afirma 
el, dar în cadrul planurilor de dezvol- 
tare națională trebuie să se elaboreze 
o politică în favoarea tineretului. Tre- 
buie să se acorde tinerilor acele posi- 
bilități și mijloace prin care să poaiă 
spune ceea ce gindesc ei în legătură 
cu dezvoltarea națională și să se insti- 
tuie un mecanism care să permită 
coordonarea activităților întreprinse de 
guverne și organizaţiile neguvernamen- 
tale în favoarea tinerilor și cu colabo- 
rarea lor. 

Rezultatele dezbaterilor în cadrul co- 
misiei au fost multiple. În afara unui 
schimb real de păreri și experiențe for- 
mate în dezvoltarea concret-istorică a 
fiecărei naţiuni, s-a ajuns la sublinie- 
rea unor sugestii și propuneri care să 
faciliteze luarea unor măsuri pentru 
îmbunătățirea activității de perspec- 
tivă. De exemplu, reprezentantul Uni- 
unii Sovietice a inițiat un proiect de 
rezoluție în legătură cu rolul educației 
în dezvoltarea economică și socială. 
România, care a devenit coautor al a- 
cestei rezoluţii, alături de U.R.S.S., Fi- 
lipine și Marea Britanie, și-a adus con- 
tribuția la elaborarea acestui document 
care, printre altele, cere secretarului 
general al O.N.U. ca, în cooperare cu 
U.N.E.S.C.O., a) să intensifice eforturile 
Naţiunilor Unite, care tind să favorizeze 
difuzarea și schimbul pe scară mon- 
dială al informațiilor obținute pe bază 
de studii și cercetări în materie de edu- 
catie ; b) să elaboreze, în timpul Anului 
internațional al educației, marile linii 
ale unei strategii mondiale pentru uti- 
lizarea resurselor umane; c) să stu- 
dieze problemele puse de adaptarea 
conținutului și structurii educaţiei și 
programelor de studii ale politicilor 
și planurilor naţionale ale dezvoltării 
economice și sociale, ținind seamă de 
exigenţele progresului științific şi 
tehnic. 

Ca delegat al țării noastre, am avut 
deosebita cinste de a prezenta proiec- 
tul de rezoluție referitor la „Politică și 
programe pe termen lung în favoarea 
tineretului în cadrul dezvoltării  naţio- 
nale”, proiect inițiat de România și ela- 
borat pînă în stadiul final în colaborare 
cu delegațiile Franţei, U.R.S.S., Indiei, 
Chile, Cipru, Olandei, Tunisiei, Ceho- 
slovaciei și Canadei. 

Plecînd de la adevărul că în cadrul 
procesului de dezvoltare socială, eco- 
nomică și spirituală în care omenirea 
este angajată, un rol important revine 
tinerei generaţii, că aspirațiile și do- 

tintele legitime ale noii generaţii con- | 
verg în a fi utilă societății și a parti- 
cipa activ la efortul continuu pentru 
accelerarea dezvoltării țării, în acelaşi 
timp, considerind că dezvoltarea fără 
precedent a științei și tehnicii oferă po- 
tuturor membrilor societății, inclusiv tî- 
năra generație, avind ferma convin- 
gere că participarea activă a tinerei 
generaţii în toate domeniile vieţii so- 
ciale constituie un element important 
pentru asigurarea eficacității sporite a 
eforturilor colective care cer o societate 
mai bună, rezoluția recomandă guver- | 
nelor: a) să țină cont în politicile lor | 
economice și sociale de ansamblu, în 
planurile și programele lor de dezvol- | 
tare de nevoile tineretului în toate do- 
meniile, inclusiv problemele adaptării | 
conținutului, structurii și programelor | 
de educaţie, astfel încît să se rezolve 

în mod satisfăcător problemele legate 
de angajarea, protecția contra șoma- 
jului şi stabilirea unor juste și echita- 
bile condiţii de lucru pentru tineret; b) 
să asigure, prin mijloace apropiate, 
participarea activă și coordonată a ti- 
nerilor la elaborarea şi punerea în g- | 
plicare a politicilor de dezvoltare la 
toate nivelele. i 

În același timp, această rezoluţie, a- 
doptată de Comisie în unanimitate, re- 
comandă ca Organizaţia Naţiunilor 
Unite și instituţiile specializate să acțio- 
neze în mod concertat incluzind în pro- 
cesul elaborării diferitelor obiective 
problemele puse de către condiţiile ma- 
teriale și spirituale ale integrării tine- 
rei generații în viața economică și so- , 
cială. De asemenea, rezoluția invită 
secretarul general al O.N.U. ca, în co- 
laborare cu O.I.M., U.N.E.S.C.O. și alte | 
instituții specializate și organizații in- 
teresate în problemele tineretului, să 
pregătească un studiu analitic aprofun- 
dat al situaţiei sociale mondiale a tine- 
rilor, descriind nevoile și aspiraţiile 
tinerilor și metodele cele mai eficace 
pentru a satisface aceste nevoi. Tot- 
odată, rezoluția cere secretarului ge- 
neral să includă pe ordinea de zi a 
celei de-a XXIV-a sesiuni a Adunării 
Generale a Organizaţiei Naţiunilor 
Unite un punct intitulat : „Problemele și 
nevoile tineretului și participarea sa la 
dezvoltarea națională”. 

Participanţii la cea de-a XX-a sesiune 
a Comisiei de dezvoltare socială au a- 
preciat în nenumărate rînduri, și sub di- 
ferite forme, poziția constructivă a dele- 
gaţiei române. Alegerea noastră în bi- 
rou, în calitate de vicepreşedinte, o 
considerăm ca un omagiu adus ţării 
noastre, o expresie a stimei de care se 
bucură pe arena internațională şi în 
rîndul membrilor O.N.U. Acest prestigiu 
este urmarea directă a activității desfă- 
șurate de delegaţiile române în orga- 
nismele O.N.U., în vederea creșterii și 
întăririi cooperării internaționale în do- 
meniul social-economic, pentru o mai 
bună cunoaștere, înțelegere și apro- 
piere între popoare, în interesul păcii 
și progresului omenirii. 

România, țară preocupată în cel mai 
înalt grad de dezvoltarea sa econo- 
mică și socială, și-a afirmat și cu acest 
prilej dorința ei fermă și capacitatea 
de a contribui activ la căutarea unor 
forme şi modalități viabile care să a- 
jute promovarea cooperării internațio- 
nale, 


